mobile charger in bladder: വയറുവേദനയെന്ന് യുവാവ്, പരിശോധനയിൽ മൂത്രാശയത്തിൽ ചാർജ്ജർ കേബിൾ; ജനനേന്ദ്രിയത്തിലൂടെ കയറ്റിയതെന്ന് ഡോക്ടർ - man inserted mobile charger through urinary tract doctor performs bladder surgery to take it out | Samayam Malayalam\nman inserted mobile charger through urinary tract doctor performs bladder surgery to take it out\nവയറുവേദനയെന്ന് യുവാവ്, പരിശോധനയിൽ മൂത്രാശയത്തിൽ ചാർജ്ജർ കേബിൾ; ജനനേന്ദ്രിയത്തിലൂടെ കയറ്റിയതെന്ന് ഡോക്ടർ\nLijin K | Samayam Malayalam | Updated: 05 Jun 2020, 03:57:00 PM\nഹെഡ്ഫോൺ കഴിച്ചെന്ന് പറഞ്ഞ യുവാവ് ജനനേന്ദ്രിയത്തിലൂടെ കേബിൾ കയറ്റുകയായിരുന്നെന്ന് പിന്നീട് വ്യക്തമായി. ലൈംഗിക സുഖത്തിനായി ജനനേദ്രിയത്തിൽ കേബിളുകളും മറ്റ് സാധനങ്ങളും ഉപയോഗിക്കുന്ന ശീലം യുവാവിനുണ്ടെന്നാണ് ഡോക്ടർ പറയുന്നത്\nമൂത്രാശയത്തിൽ നിന്ന് നീക്കം ചെയ്ത ചാർജ്ജർ കേബിൾ\nഗുവാഹത്തി: വയറുവേദനയെന്ന പരാതിയുമായി ആശുപത്രിയിലെത്തിയ യുവാവിന്‍റെ മൂത്രാശയത്തിൽ കണ്ടെത്തിയത് മൊബൈൽ ചാർജ്ജർ കേബിൾ. അസമിലെ ഒരു ആശുപത്രിയാണ് അസാധാരാണമായ സംഭവങ്ങൾക്ക് സാക്ഷ്യം വഹിച്ചത്. വയറുവേദനയ്ക്ക് ചികിത്സ തേടി മുപ്പതുകാരനാണ് ആശുപത്രിയിലെത്തിയത്. രണ്ടരയടിയോളം നീളമുള്ള കേബിൾ വിഴുങ്ങിയെന്നാണ് യുവാവ് പറഞ്ഞതെങ്കിലും പരിശോധനയ്ക്ക് ഒടുവിൽ തെളിഞ്ഞത് മറ്റൊരു സംഭവമാണ്.\nകേബിൾ വിഴുങ്ങിയെന്ന് ആദ്യം പറഞ്ഞ യുവാവ് പിന്നീട് ഓപ്പറേഷൻ ടേബിളിൽവെച്ചാണ് ജനനേന്ദ്രിയത്തിലൂടെ കേബിൾ കയറ്റുകയായിരുന്നെന്ന് തുറന്ന് പറയുന്നത്. 'കഠിനമായ വയറുവേദനയുമായാണ് യുവാവ് ആശുപത്രിയിലെത്തുന്നത്. ഹെഡ്ഫോൺ കേബിൾ അബദ്ധത്തിൽ കഴിച്ചെന്നാണ് ആദ്യം ഞങ്ങളോട് പറഞ്ഞത്. അയാളുടെ മലപരിശോധനയും എൻഡോസ്കോപ്പിയും നടത്തിയെങ്കിലും കേബിൾ കണ്ടെത്താനായില്ല. ശസ്ത്രക്രിയ നടത്തിയെങ്കിലും ദഹനനാളത്തിലും ഒന്നും ഉണ്ടായില്ല' ഗുവാഹത്തിയിലെ ശസ്ത്രക്രിയ വിദഗ്ദനായ ഡോ. വാലിയുൽ ഇസ്ലാം പറഞ്ഞു.\nAlso Read: ഒരേ സമയം 25 സ്കൂളുകളിൽ അധ്യാപിക; ഒരുവർഷം കൊണ്ട് ടീച്ചർ നേടിയത് 1 കോടി\nഓപ്പറേഷൻ ടേബിളിൽ എക്സ്-റേ പരിശോധന നടത്തിയപ്പോൾ യുവാവിന്‍റെ മൂത്രാശയത്തിലാണ് കേബിളെന്ന് കണ്ടെത്തുകയായിരുന്നു. ഓപ്പറേഷനിലൂടെ കേബിൾ നീക്കുകയും ചെയ്തു. യുവാവ് ഇപ്പോൾ സുഖംപ്രാപിച്ച് വരികയാണ്. 'വായയിലൂടെ ഹെഡ്ഫോൺ കഴിച്ചെന്ന് പറഞ്ഞ യുവാവ് ജനനേന്ദ്രിയത്തിലൂടെ കേബിൾ കയറ്റുകയായിരുന്നെന്ന് പിന്നീട് വ്യക്തമായി. കഴിഞ്ഞ 25 വർഷമായി ഞാൻ ശസ്ത്രക്രിയകൾ നടത്തുന്നുണ്ട്, എന്നാൽ ഓപ്പറേഷൻ ടേബിളിൽ ഇത്തരമൊരു കേസ് നടക്കുന്നത് ഇതാദ്യമായാണ്' ഇസ്ലാം പറയുന്നു.\nലൈംഗിക സുഖത്തിനായി ജനനേദ്രിയത്തിൽ കേബിളുകളും മറ്റ് സാധനങ്ങളും ഉപയോഗിക്കുന്ന ശീലം യുവാവിനുണ്ടെന്നാണ് ഡോക്ടർ പറയുന്നത്. ഇത്തരമൊരു നിമിഷത്തിലാണ് കേബിൾ മൂത്രസഞ്ചിയിലെത്തിയതെന്നും അദ്ദേഹം വിശദീകരിക്കുന്നു. ഇത് ഒരു തരത്തിലുള്ള സ്വയംഭോഗമാണെന്നും യുറേത്രൽ സൗണ്ട് എന്നാണ് ഈ രീതി അറിയപ്പെടുന്നതെന്നും ഡോക്ടർ പറയുന്നു.\nകേബിൾ മൂത്രാശയത്തിലെത്തി അഞ്ച് ദിവസം കഴിഞ്ഞായിരുന്നു യുവാവ് ആശുപത്രിയിലെത്തുന്നത്. രോഗിക്ക് മാനസിക വൈകല്യമില്ലെന്നും ലൈംഗിക സുഖത്തിനായി മാത്രമാണ് ഈ പ്രവൃത്തിയിൽ ഏർപ്പെടുന്നുവെന്നും ഇസ്ലാം പറഞ്ഞു. ഇത്തരത്തിൽ മൂത്രാശയത്തിൽ വസ്തുക്കളെത്തുന്ന സംഭവം അപൂർവമാണെന്നും ഡോക്ടർ കൂട്ടിച്ചേർത്തു.\nഅതിര്‍ത്തിയിലെ ചൈനീസ് പ്രകോപനം: പുതിയ നീക്കവുമായി ഇന്ത്യ; ഓസ്ട്രേലിയയുമായി സൈനിക കരാര്‍ആര്‍ട്ടിക്കിള് ഷോ\nurinary bladder urethral sounding penile urethra mobile phone charger mobile charger in bladder dr walliul islam\nWeb Title : man inserted mobile charger through urinary tract doctor performs bladder surgery to take it out


Qatar Minister Arrived In Afghanistan Met Taliban Leaders; Pakistan Commercial Flight Reached Kabul | ഖത്തര് മന്ത്രി കാബൂളില്; കൂടെ വന് സംഘവും... താലിബാന് മുന്നില് വച്ചത്4കാര്യങ്ങള്, ആദ്യ വിമാനം - Malayalam Oneindia\n12 min ago സഹപ്രവർത്തകയ്ക്ക് അശ്ലീല സന്ദേശം: വേണു ബാലകൃഷ്ണൻ രാജി വെച്ചതാണോ? പ്രതികരിച്ച് ശ്രേയാംസ് കുമാർ\n54 min ago പെണ്‍കുട്ടിയെ 8 മാസം കൂട്ടബലാല്‍സംഗം ചെയ്തു; കുട്ടികള് ഉള്‍പ്പെടെ 26 പേര് അറസ്റ്റില്, കാമുകന് ചതിച്ചു\n56 min ago കയ്യേറ്റം ഒഴിപ്പിക്കുന്നതിനിടെ പ്രദേശവാസികളും പോലീസും തമ്മിൽ സംഘർഷം; അസമിൽ2പേർ കൊല്ലപ്പെട്ടു\nPublished: September 13 2021, 14:42 [IST]\nകാബൂള്: അഫ്ഗാനില് അധികാരം പിടിച്ച് ഒരു മാസം തികയുന്നതിന് മുമ്പ് തന്നെ താലിബാന് ഭരണകൂടത്തിന് അന്താരാഷ്ട്ര തലത്തില് കൂടുതല് സ്വീകാര്യത ലഭിക്കുന്നു. ഒട്ടേറെ വിദേശരാജ്യങ്ങള് താലിബാന് ഭരണകൂടവുമായി ചര്‍ച്ച നടത്താനും സഹകരിക്കാനും തയ്യാറായി എന്നാണ് റിപ്പോര്‍ട്ടുകള്. ഖത്തര് നടത്തുന്ന ഇടപെടലാണ് ഇതില് ശ്രദ്ധേയം. ഖത്തര് ഉപ പ്രധാനമന്ത്രിയും വിദേശകാര്യ സഹമന്ത്രിയുമായ ശൈഖ് മുഹമ്മദ് ബിന് അബ്ദുറഹ്മാന് അല്‍ത്താനി കാബൂളിലെത്തി താലിബാന് ഭരണ നേതാക്കളുമായി ചര്‍ച്ച നടത്തി.\nചൈന സാമ്പത്തിക സഹായം പ്രഖ്യാപിച്ചതിന് പിന്നാലെയാണ് താലിബാന് കൂടുതല് കരുത്തുപകരുന്ന നീക്കം ഖത്തറിന്റെ ഭാഗത്ത് നിന്നുണ്ടായിരിക്കുന്നത്. അതേസമയം, വിദേശത്ത് നിന്ന് ആദ്യ യാത്രാ വിമാനം കാബൂള് വിമാനത്താവളത്തില് ഇറങ്ങി. ഇതും അഫ്ഗാനില് സംഭവിക്കുന്ന സുപ്രധാനമായ മാറ്റമാണ്. വിശദാംശങ്ങള് ഇങ്ങനെ....\nഅഫ്ഗാനിലെ സമാധാന ശ്രമങ്ങളില് ഖത്തര് ഭരണകൂടം വഹിക്കുന്ന പങ്ക് സുപ്രധാനമാണ്. അമേരിക്ക അഫ്ഗാന് വിടുന്നത് ആലോചിച്ചപ്പോള് തന്നെ ഖത്തറിനെയാണ് സമീപിച്ചത്. താലിബാനുമായി സമാധാന ചര്‍ച്ചയ്ക്ക് ഖത്തറായിരുന്നു മധ്യസ്ഥര്. താലിബാന് വിദേശത്ത് ഓഫീസുള്ള ഏകരാജ്യമാണ് ഖത്തര്. ഖത്തറില് നടന്ന ചര്‍ച്ചയും കരാറുമാണ് അമേരിക്കക്ക് മാന്യമായി രാജ്യം വിടാന് അവസരം ഒരുക്കിയത്.\nതാലിബാന് അഫ്ഗാന്റെ ഭരണം പിടിച്ചത് ആഗസ്റ്റ് 15നാണ്. അതിന് ശേഷം കാബൂളിലെത്തുന്ന ആദ്യ വിദേശ നയതന്ത്ര സംഘമാണ് ഖത്തറില് നിന്ന് വന്നത്. ഖത്തര് വിദേശകാര്യ മന്ത്രി ശൈഖ് മുഹമ്മദിനൊപ്പം ഖത്തര് അമീറിന്റെ ഉപദേഷ്ടാവ് ശൈഖ് മുഹമ്മദ് ബിന് അഹമ്മദ് അല് മുസ്‌നദുമുണ്ടായിരുന്നു. നാല് കാര്യങ്ങളാണ് ഇവര് പ്രധാനമായും താലിബാന് ഭരണകൂടത്തിന് മുമ്പില് വച്ചത്.\nതാലിബാന് പ്രധാനമന്ത്രി മുല്ല മുഹമ്മദ് ഹസന് അഖുന്‍ദ്, ഉപപ്രധാനമന്ത്രി അബ്ദുല് സലാം ഹനഫി ഉള്‍പ്പെടെയുള്ള പ്രധാന നേതാക്കളെല്ലാം ഖത്തര് മന്ത്രിയുമായുള്ള ചര്‍ച്ചയില് പങ്കെടുത്തു. ഉഭയകക്ഷി ബന്ധം ശക്തിപ്പെടുത്തുന്നതുമായി ബന്ധപ്പെട്ടായിരുന്നു പ്രധാന ചര്‍ച്ചയെന്ന് താലിബാന് രാഷ്ട്രീയകാര്യ വക്താവ് സുഹൈല് ഷഹീന് പറഞ്ഞു. കൂടാതെ അഫ്ഗാനിലേക്ക് സഹായമെത്തിക്കല്, സാമ്പത്തിക വികസനം, ലോക രാജ്യങ്ങളുമായുള്ള പുതിയ സര്‍ക്കാരിന്റെ ചര്‍ച്ചകള് എന്നീ കാര്യങ്ങളും വിഷയമായി എന്ന് അദ്ദേഹം പറഞ്ഞു.\nവിദേശരാജ്യങ്ങളുടെ സഹകരണം അഫ്ഗാന് ആവശ്യമാണെന്ന് താലിബാന് നേരത്തെ ആവശ്യപ്പെട്ടിരുന്നു. തുടര്‍ന്നാണ് ചൈന സഹായം പ്രഖ്യാപിച്ചത്. തൊട്ടുപിന്നാലെ ഖത്തര് സഹായ സന്നദ്ധത അറിയിച്ചിരിക്കുന്നു. അഫ്ഗാനില് സംഘര്‍ഷ സാഹചര്യം ഒഴിവാക്കണമെന്നാണ് വിദേശരാജ്യങ്ങളുടെ പ്രധാന ആവശ്യം. മാത്രമല്ല, വിദേശികള്‍ക്ക് അഫ്ഗാന് വിടുന്നതിനുള്ള സൗകര്യം ഒരുക്കണമെന്നും ആവശ്യമുണ്ട്. യാത്രാ സൗകര്യം താലിബാന് ഒരുക്കിയിട്ടുണ്ട്.\nഅഫ്ഗാന് മുന് പ്രസിഡന്റ് ഹാമിദ് കര്‍സായിയുമായി ഖത്തര് വിദേശകാര്യ മന്ത്രി ചര്‍ച്ച നടത്തി. അഫ്ഗാനിലെ നിലവിലുള്ള സാഹചര്യമാണ് ഇരുവരും ചര്‍ച്ച ചെയ്തത്. ഖത്തറുമായി അടുത്ത ബന്ധം കാത്തുസൂക്ഷിക്കുമെന്ന് താലിബാന് നേതാക്കള് പറഞ്ഞു. 2013ലാണ് ദോഹയില് താലിബാന് രാഷ്ട്രീയകാര്യ ഓഫീസ് തുറന്നത്. കാബൂളിലെ വിമാനത്താവളത്തില് നിന്ന് കഴിഞ്ഞാഴ്ച ഖത്തര് എയര്‍വേയ്‌സ് വിമാനം ആദ്യ സര്‍വീസ് നടത്തിയിരുന്നു.\nഖത്തറും തുര്‍ക്കിയുമാണ് കാബൂള് വിമാനത്താവളത്തിന് സാങ്കേതിക സഹായം ഇപ്പോള് നല്‍കുന്നത്. ആഗസ്റ്റ് 31 വരെ അമേരിക്കയായിരുന്നു. താലിബാന്റെ അഭ്യര്‍ഥന മാനിച്ചാണ് ഖത്തറും തുര്‍ക്കിയും സഹായം നല്‍കുന്നത്. കഴിഞ്ഞാഴ്ച 250 വിദേശ പൗരന്‍മാര് ഖത്തര് എയര്‍വേയ്‌സില് ദോഹയിലേക്ക് പറന്നിരുന്നു. അമേരിക്കന് പൗരന്‍മാര് ഉള്‍പ്പെടെയുള്ളവരാണ് യാത്ര ചെയ്തത്. താലിബാന് അധികാരത്തിലെത്തിയ ശേഷം ആദ്യമായിട്ടാണ് കാബൂളിന് പുറത്തേക്ക് വിമാനം പറന്നത്.\nഅതേസമയം, കാബൂളിലേക്ക് ആദ്യമായി വിദേശ യാത്രാ വിമാനം എത്തിയതാണ് മറ്റൊരു പ്രധാന സംഭവം. പാകിസ്താന്റെ പിഐഎ വിമാനമാണ് ഇസ്ലാമാബാദില് നിന്ന് പുറപ്പെട്ട് കാബൂളില് ഇറങ്ങിയത്. 10 പേരാണ് വിമാനത്തിലുണ്ടായിരുന്നത്. മിക്കവരും ഉദ്യോഗസ്ഥരായിരുന്നുവെന്ന് എഎഫ്പി റിപ്പോര്‍ട്ട് ചെയ്തു. പരീക്ഷണ പറക്കലാണിത് എന്നാണ് വിവരം. വൈകാതെ കൂടുതല് രാജ്യങ്ങള് കാബൂളിലേക്ക് സര്‍വീസ് നടത്തും. ഇത് താലിബാന് കൂടുതല് അംഗീകാരമായി മാറും. ഇന്ത്യ ഇതുവരെ താലിബാന് സര്‍ക്കാരുമായി ബന്ധപ്പെട്ടിട്ടില്ല. താലിബാന്റെ പ്രവര്‍ത്തനം വിലയിരുത്തിയ ശേഷമാകും ഇന്ത്യയുടെ ഇടപെടല്.\nafghanistan taliban താലിബാന് qatar\nQatar Minister Arrived In Afghanistan Met Taliban Leaders; Pakistan Commercial Flight Reached Kabul\nStory first published: Monday, September 13, 2021, 14:42 [IST]


Actress Attack Case| പൾസർ സുനിയുടെ അമ്മയുടെ രഹസ്യ മൊഴി ഇന്ന് രേഖപ്പെടുത്തും | Pulsar Suni's mother to give confidential statement in court today – News18 Malayalam\nനടിയെ ആക്രമിച്ച കേസിലെ തുടരന്വേഷണത്തിൽ പൾസർ സുനിയുടെ അമ്മയുടെ മൊഴി പോലീസ് രേഖപ്പെടുത്തിയിരുന്നു. പൾസർ സുനി അമ്മ ശോഭനയ്ക്ക് അയച്ച കത്ത് പുറത്തു വന്നതോടെയാണ് പോലീസ് ഇവരുടെ മൊഴി രേഖപ്പെടുത്തിയത്.\nLast Updated : January 18, 2022, 11:28 IST\nകൊച്ചി: നടിയെ ആക്രമിച്ച കേസിൽ (Actress Attack case) പൾസർ സുനിയുടെ (Pulsar Suni) അമ്മയുടെ രഹസ്യ മൊഴി രേഖപ്പെടുത്താൻ അന്വേഷണ സംഘം. ജീവന് ഭീഷണിയുണ്ടെന്ന സുനിയുടെ കത്തും അമ്മയോടു പറഞ്ഞ വെളിപ്പെടുത്തലും രേഖപ്പെടുത്തും. ആലുവ ഫസ്റ്റ് ക്ലാസ് ജുഡീഷ്യൽ മജിസ്ട്രേറ്റ് കോടതിയിലാണ് ഇന്ന് ഉച്ചയ്ക്ക് രഹസ്യ മൊഴി രേഖപ്പെട്ടത്തുക. പൾസർ സുനി ജയിലിൽ നിന്നെഴുതിയ കത്തിന്റെ പകർപ്പ് സുനിയുടെ അമ്മയാണ് അടുത്തിടെ പുറത്ത് വിട്ടത്. നടിയെ ആക്രമിച്ചത് ദിലീപ് പറഞ്ഞിട്ടാണെന്നും ഗൂഢാലോചനയിൽ ദിലീപിനെ കൂടാതെ സിനിമാ രംഗത്തെ മറ്റു ചിലർക്കും പങ്കുണ്ടെന്നും കത്തിൽ പറഞ്ഞിരുന്നു.\nപൾസർ സുനി അമ്മയ്ക്ക് എഴുതിയ കത്തിന്റെ ഒറിജിനൽ കണ്ടെത്താൻ പൊലീസ് ജയിലിലെ സെല്ലിൽ പരിശോധന നടത്തിയിരുന്നു. തിരച്ചിൽ ഒന്നര മണിക്കൂർ നീണ്ടെങ്കിലും കത്ത് കണ്ടെത്താനായില്ല. എറണാകുളം സബ് ജയിലിലെ പൾസർ സുനിയുടെ സെല്ലിലാണ് പ്രത്യേക അന്വേഷണ സംഘം പരിശോധന നടത്തിയത്. തിരച്ചിൽ ഒന്നര മണിക്കൂർ നീണ്ടെങ്കിലും കത്ത് കണ്ടെത്താനായില്ല.\nനടിയെ ആക്രമിച്ച കേസിലെ തുടരന്വേഷണത്തിൽ പൾസർ സുനിയുടെ അമ്മയുടെ മൊഴി പോലീസ് രേഖപ്പെടുത്തിയിരുന്നു. പൾസർ സുനി അമ്മ ശോഭനയ്ക്ക് അയച്ച കത്ത് പുറത്തു വന്നതോടെയാണ് പോലീസ് ഇവരുടെ മൊഴി രേഖപ്പെടുത്തിയത്. മകന്റെ ജീവന് ഭീഷണിയുള്ളതിനാലാണ് 2018 മെയ് മാസം എഴുതിയ കത്ത് പുറത്തുവിട്ടതെന്ന് അമ്മ ശോഭന നേരത്തെ പറഞ്ഞിരുന്നു.\nതന്റെ ജീവൻ അപകടത്തിലായിരുന്നെന്നും ഒളിവിൽ കഴിഞ്ഞിരുന്ന സമയത്ത് തനിക്കുനേരെ വധശ്രമം നടന്നതായും പൾസർ സുനി തന്നോട് പറഞ്ഞതായും ദിലീപ് പറഞ്ഞിട്ടാണ് എല്ലാം ചെയ്തതെന്ന് മകൻ പറഞ്ഞതായും അവർ വെളിപ്പെടുത്തിയിരുന്നു. ഗൂഢാലോചനയിൽ ദിലീപിനെ കൂടാതെ സിനിമാരംഗത്തെ മറ്റുചിലർക്കും പങ്കുണ്ടെന്ന് കത്തിൽ പറഞ്ഞിരുന്നു.\nമകന്റെ ജീവന് ഭീഷണിയുള്ളതിനാലാണ് ഇപ്പോൾ കത്ത് പുറത്തുവിടുന്നതെന്നും ഇവർ വ്യക്തമാക്കിയിരുന്നു. രണ്ട് പേജുള്ള കത്തിൽ കേസിന്റെ ഭാഗമായി പല ഗുരുതരമായ വെളിപ്പെടുത്തലുകളും ഉണ്ട്.\n2018 മെയ് മാസം ഏഴാം തീയതിയാണ് പൾസർ സുനി കോടതിയിൽവെച്ച് ഈ കത്ത് അമ്മ ശോഭനയ്ക്ക് കൈമാറുന്നത്. സഹതടവുകാരനായ വിജീഷ് ആത്മഹത്യയ്ക്ക് ശ്രമിക്കുന്ന സാഹചര്യമുണ്ടായിരുന്നു. അത് ആത്മഹത്യയാണോ കൊലപാതകശ്രമമാണോ എന്ന കാര്യത്തിൽ സംശയം തോന്നിയെന്നും തന്റെ മകനെയും അപായപ്പെടുത്തുമെന്ന ഭയം കാരണമാണ് ഇപ്പോൾ കത്ത് പുറത്തുവിടുന്നതെന്നും സുനിയുടെ അമ്മ പറയുന്നു.\nകൊച്ചി അബാദ് പ്ലാസയിൽ നടന്ന ഗൂഢാലോചനയിൽ മറ്റ് ചില സിനിമാക്കാർക്കും പങ്കുണ്ടെന്നാണ് കത്തിൽ സൂചിപ്പിക്കുന്നത്. കത്തിന്റെ ആധികാരികത പരിശോധിക്കാനായി കത്ത് പോലീസ് കസ്റ്റഡിയിലെടുത്തിരിക്കുകയാണ്. സംവിധായകൻ ബാലചന്ദ്രകമാറിൻ്റെ രഹസ്യ മൊഴിയും കോടതി നേരത്തെ രേഖപ്പെടുത്തിയിരുന്നു.\nActress attack casecrime branchDileep Casekerala high courtkerala policePulsar Suni


അന്ന് പ്രതിപക്ഷത്തെ വെല്ലുവിളിച്ചു ഇന്ന് പറഞ്ഞതുപോലെ വീട്ടിലിരിക്കുന്നു – Chandrika Daily\nBy chandrika Wednesday November 15, 2017 21:08 pm\nഅന്ന് പ്രതിപക്ഷത്തെ വെല്ലുവിളിച്ചു ഇന്ന് പറഞ്ഞതുപോലെ വീട്ടിലിരിക്കുന്നു\nതിരുവനന്തപുരം: നിയമവിരുദ്ധമായി ഒരു സെന്റ് ഭൂമി തരപ്പെടുത്തിയെന്ന് തെളിഞ്ഞാല് മന്ത്രിസ്ഥാനമല്ല, എം.എല്.എ സ്ഥാനവും രാജിവെച്ചു വീട്ടില് പോയിരിക്കും…. ആഗസ്റ്റ് 17ന് നിയമസഭയില് തൊണ്ടയിടറി തോമസ് ചാണ്ടി പ്രതിപക്ഷത്തെ…\nതിരുവനന്തപുരം: നിയമവിരുദ്ധമായി ഒരു സെന്റ് ഭൂമി തരപ്പെടുത്തിയെന്ന് തെളിഞ്ഞാല് മന്ത്രിസ്ഥാനമല്ല, എം.എല്.എ സ്ഥാനവും രാജിവെച്ചു വീട്ടില് പോയിരിക്കും…. ആഗസ്റ്റ് 17ന് നിയമസഭയില് തൊണ്ടയിടറി തോമസ് ചാണ്ടി പ്രതിപക്ഷത്തെ വെല്ലുവിളിച്ചത് ഇങ്ങനെയായിരുന്നു. വെല്ലുവിളി നടത്തിയിട്ട് മൂന്നുമാസം തികയുമ്പോള് തോമസ് ചാണ്ടി പറഞ്ഞതുപോലെ വീട്ടിലിരിക്കുന്നു. എന്നാല് തെറ്റ് ചെയ്‌തെന്ന് സമ്മതിച്ചു തരുന്നില്ലെന്ന് മാത്രം. പ്രതിപക്ഷനേതാവ് സ്ഥലം സന്ദര്‍ശിച്ച് താന് തെറ്റുകാരനെന്ന് പറഞ്ഞാല് രാജിവെക്കുമെന്നും പറഞ്ഞിരുന്നു. പ്രതിപക്ഷ നേതാവ് എം.എല്.എമാര്‍ക്കൊപ്പം അവിടെ സന്ദര്‍ശിച്ചുവെന്ന് മാത്രമല്ല. ക്രമക്കേടുകള് കണ്ടെത്തുകയും ചെയ്തിട്ടും തോമസ് ചാണ്ടി കണ്ടഭാവം നടിച്ചില്ല.\nഎ.കെ ശശീന്ദ്രന് രാജിവെച്ച ഒഴിവില് ഏപ്രില് ഒന്നിനായിരുന്നു തോമസ് ചാണ്ടിയുടെ സ്ഥാനാരോഹണം. കെ.എസ്.ആര്.ടി.സിയെ നഷ്ടത്തില് നിന്ന് കരകയറ്റുമെന്നായിരുന്നു ആദ്യപ്രഖ്യാപനം. കരകയറിയില്ലെന്ന് മാത്രമല്ല, കടുത്ത സാമ്പത്തിക പ്രതിസന്ധിയിലേക്ക് കെ.എസ്.ആര്.ടി.സി നീങ്ങുകയും ചെയ്തു. ആദ്യ നാല് മാസത്തിന് ശേഷം പിന്നീട് വകുപ്പില് ശ്രദ്ധിക്കാന് പോലും ചാണ്ടിക്കായില്ല. അപ്പോഴേക്കും കയ്യേറ്റ വിവാദങ്ങള് ഓരോന്നായി പുറത്ത് വന്നിരുന്നു. ഇവയെ പ്രതിരോധിക്കാനുള്ള തത്രപ്പാടിലായിരുന്നു ചാണ്ടി.\nതോമസ് ചാണ്ടിയുടെ റിസോര്‍ട്ടിലേക്കുള്ള റോഡ് നിര്‍മാണം സംബന്ധിച്ചും ഹാര്‍ബര് എഞ്ചിനീയറിംഗ് വകുപ്പും മാര്‍ത്താണ്ഡം കായല് കയ്യേറിയെന്ന ആരോപണത്തെക്കുറിച്ചു റവന്യൂ വകുപ്പും ആഗസ്റ്റ് 16ന് അന്വേഷണം തുടങ്ങി. ലേക് പാലസ് റിസോര്‍ട്ട് നിര്‍മാണം ആലപ്പുഴ നഗരസഭയും അന്വോഷണം ആരംഭിച്ചു. അപ്പോഴും ആത്മവിശ്വാസം കൈവിടാതെ ചാണ്ടി നിന്നു. അടുത്ത ദിവസം നിയമസഭയില് വിഷയം ചര്‍ച്ചക്ക് വന്നപ്പോള് പ്രതിപക്ഷ സംഘം തന്റെ റിസോര്‍ട്ട് സന്ദര്‍ശിച്ച് ആരോപണം തെളിയിക്കാന് വെല്ലുവിളിച്ചു.\nസെപ്തംബര് ഒന്നിന് ലേക്ക് പാലസ് റിസോര്‍ട്ടില് ജില്ലാ കലക്ടര് അനുപമയും റവന്യൂ വകുപ്പ് ഉദ്യോഗസ്ഥരും എത്തിയതോടെ സ്ഥിതി മാറി. പിന്നീടങ്ങോട്ട് ചാണ്ടിയുടെ മന്ത്രിക്കസേരക്ക് ഇളക്കം തുടങ്ങി. അതേമാസം 22ന് തോമസ് ചാണ്ടിയുടെ റിസോര്‍ട്ട് നിര്‍മാണത്തില് കായല് കയ്യേറ്റവും ചട്ടലംഘനവും ഉണ്ടായെന്ന് ടി.വി.അനുപമയുടെ പ്രാഥമിക റിപ്പോര്‍ട്ട് പുറത്തു വന്നു. ഒരുമാസം കഴിഞ്ഞ് ഒക്‌ടോബര് 22ന് കുട്ടനാട്ടില് തോമസ് ചാണ്ടിയുടെയും ബന്ധുവിന്റെയും ഭൂമി ഇടപാടുകളില് ഭൂസംരക്ഷണ നിയമവും നെല്‍വയല്, തണ്ണീര്‍ത്തട നിയമവും ലംഘിച്ചതായും കയ്യേറ്റം സ്ഥിരീകരിച്ചതായും കലക്ടര് റിപ്പോര്‍ട്ട് നല്‍കി. അതിനിടെ മാര്‍ത്താണ്ഡം കായല് കയ്യേറ്റത്തിന്റെ പേരില് തോമസ് ചാണ്ടിക്കെതിരെ നടപടി ആവശ്യപ്പെട്ടു ഹൈക്കോടതിയില് ഹര്‍ജിയെത്തി. അപ്പോഴും രാജി ആവശ്യം നിരാകരിച്ച് ചാണ്ടി മുന്നോട്ടു തന്നെ പോയി.\nകലക്ടറുടെ റിപ്പോര്‍ട്ടിനെ തുടര്‍ന്ന് തോമസ് ചാണ്ടിക്കെതിരെ ക്രിമിനല് കേസിന് സാധ്യതയുണ്ടെന്ന് മുഖ്യമന്ത്രി പിണറായി വിജയനെ റവന്യൂ മന്ത്രി ഇ.ചന്ദ്രശേഖരന് അറിയിച്ചതോടെ നിയമയുദ്ധത്തിന് കളമൊരുങ്ങി. എ.ജിയും റവന്യൂ മന്ത്രിയും തമ്മിലുള്ള അഭിപ്രായ ഭിന്നത വിവാദമായി. പുതിയ വിവാദങ്ങള്‍ക്ക് തോമസ് ചാണ്ടി തന്നെ തുടക്കമിട്ടു. മാര്‍ത്താണ്ഡം കായലിലെ ഭൂമിയിലേക്കുള്ള വഴി ഇനിയും നികത്തുമെന്നു കാനത്തിന്റെ യാത്രക്കിടയില് ചാണ്ടി വെല്ലുവിളിച്ചു.\nനവംബര് ആറിന് കലക്ടറുടെ അന്തിമ റിപ്പോര്‍ട്ട് വന്നിട്ടും മുഖ്യമന്ത്രി ഉള്‍പ്പെടെയുള്ളവര് പ്രതികരിച്ചില്ല. ചാണ്ടിയെ പിണറായി വിജയന് സംരക്ഷിക്കുകയാണെന്ന ആരോപണത്തിന് ഇതോടെ മൂര്‍ച്ച കൂടി. നവംബര് ഏഴിനു മുഖ്യമന്ത്രി തോമസ് ചാണ്ടിയുമായി ചര്‍ച്ച നടത്തിയെങ്കിലും രാജിക്കാര്യം അപ്പോഴും വന്നില്ല. 12ന് മന്ത്രി രാജിവെച്ചൊഴിയണമെന്ന് എല്.ഡി.എഫ് യോഗത്തില് ആവശ്യമുണ്ടായി. അതിനെക്കുറിച്ച് മാധ്യമ പ്രവര്‍ത്തകര് ചോദിച്ചപ്പോള് ചാണ്ടിയുടെ പരിഹാസം നിറഞ്ഞ മറുപടി ഇങ്ങനെ – രാജിവെക്കാം, പക്ഷേ രണ്ടു വര്‍ഷം കഴിഞ്ഞ്. കലക്ടറുടെ റിപ്പോര്‍ട്ടിനെതിരെ ഹൈക്കോടതിയില് പോയ തോമസ് ചാണ്ടിക്ക് മാത്രമല്ല, സര്‍ക്കാറിനാകെ അവിടെ നിന്ന് കണക്കിന് കിട്ടി. പിന്നീട് രണ്ട് വര്‍ഷം കാത്തിരിക്കാതെ തന്നെ രാജി നല്‍കി അദ്ദേഹത്തിന് കുട്ടനാട്ടിലേക്ക് മടങ്ങേണ്ടിയുംവന്നു.


Vellappally Change his stand again | ശബരിമല വിധിക്ക് ശേഷം 'നവോത്ഥാനം' പറഞ്ഞു തുടങ്ങിയ മുഖ്യമന്ത്രി സമുദായ സംഘടനകളെ കോർത്തിണക്കിയ വനിതാ മതിലിൽ ശരിക്കും വെട്ടിലായി! മതിൽ തീർക്കാൻ ലക്ഷങ്ങൾ ഒരുമിച്ചാലും യുവതി പ്രവേശനത്തെ ഭൂരിപക്ഷവും അനുകൂലിക്കില്ല; ശബരിമലയിൽ വനിതകൾ കയറരുതെന്നാണ് എസ്എൻഡിപിയുടെ നിലപാടെന്ന് തുറന്നു പറഞ്ഞ് വെള്ളാപ്പള്ളിയും; ക്ഷേത്രപ്രവേശനം ഉൾപ്പെട്ടിരുന്നെങ്കിൽ വനിതാ മതിലുമായി സഹകരിക്കില്ലെന്നും എസ്എൻഡിപി നേതാവ്: പിന്നെ എന്തിനാണ് മതിലെന്ന ചോദ്യം മാത്രം ബാക്കി - MarunadanMalayali.com\nശബരിമല വിധിക്ക് ശേഷം 'നവോത്ഥാനം' പറഞ്ഞു തുടങ്ങിയ മുഖ്യമന്ത്രി സമുദായ സംഘടനകളെ കോർത്തിണക്കിയ വനിതാ മതിലിൽ ശരിക്കും വെട്ടിലായി! മതിൽ തീർക്കാൻ ലക്ഷങ്ങൾ ഒരുമിച്ചാലും യുവതി പ്രവേശനത്തെ ഭൂരിപക്ഷവും അനുകൂലിക്കില്ല; ശബരിമലയിൽ വനിതകൾ കയറരുതെന്നാണ് എസ്എൻഡിപിയുടെ നിലപാടെന്ന് തുറന്നു പറഞ്ഞ് വെള്ളാപ്പള്ളിയും; ക്ഷേത്രപ്രവേശനം ഉൾപ്പെട്ടിരുന്നെങ്കിൽ വനിതാ മതിലുമായി സഹകരിക്കില്ലെന്നും എസ്എൻഡിപി നേതാവ്: പിന്നെ എന്തിനാണ് മതിലെന്ന ചോദ്യം മാത്രം ബാക്കി\nDecember 04, 2018 | 02:42 PM IST | Permalink\nതിരുവനന്തപുരം: ശബരിമലയിൽ യുവതീപ്രവേശനത്തിന് അനുകൂലമായി വിധി വന്ന ശേഷമാണ് കേരളത്തിന്റെ മുഖ്യമന്ത്രി പിണറായി വിജയൻ കേരള നവോത്ഥാന ചരിത്രത്തെ കുറിച്ച് പറഞ്ഞു തുടങ്ങിയത്. എൽഡിഎഫ് സംഘടിപ്പിച്ച പൊതുയോഗങ്ങളിൽ അദ്ദേഹം വിശദീകരിച്ചിരുന്നത് ക്ഷേത്രപ്രവേശനത്തെ കുറിച്ചും മറ്റു കേരള ചരിത്രത്തെ കുറിച്ചുമാണ്. ഇതിന് ശേഷമാണ് സമുദായ സംഘടനകളുടെ യോഗം വിളിച്ച് നവോത്ഥാനത്തിന്റെ ഭാഗമായി വനിതാ മതിൽ തീർക്കാനാണ് തീരുമാനിച്ചത്. എന്നാൽ, യുവതി പ്രവേശനവുമായി ബന്ധമില്ല മതിലിന് എന്ന വാദമാണ് യോഗത്തിൽ പങ്കെടുത്ത സമുദായ നേതാക്കളും പറഞ്ഞത്.\n'അച്ഛനും മകനും കളിക്കുന്നത് നിലനിൽപ്പിന്റെ രാഷ്ട്രീയം; വിധി നടപ്പാക്കേണ്ടത് സർക്കാരിന്റെ ബാധ്യതയും കടമയുമാണെന്ന് അച്ഛൻ പറയുന്നതും മകൻ അമിത് ഷായുടെ ചിറകിനടിയിൽ ഒളിക്കാൻ ശ്രമിക്കുന്നതും ഒരു ചക്കളത്തിപ്പോര്; കേന്ദ്രത്തിലെ എൻഫോഴ്‌സ്‌മെന്റ് നേരെ വരാതിരിക്കാൻ അച്ഛൻ മകനെ ഉപയോഗിക്കുന്നു; കേരളത്തിലെ കേസുകളിൽ സംരക്ഷണം കിട്ടാൻ അച്ഛൻ സംസ്ഥാന സർക്കാർ നിലപാടിനൊപ്പം നിൽക്കുന്നു; രണ്ടുപേരും പൊതു സമൂഹത്തെ വഞ്ചിക്കുകയാണെന്നും എസ്എൻഡിപി മുൻ പ്രസിഡന്റ് സികെ വിദ്യാസാഗർ\nശബരിമലയിൽ സുപ്രീംകോടതി വിധി എന്തായാലും അംഗീകരിക്കും; മകൻ തുഷാർ മത്സരിക്കുകയുമില്ല; വെള്ളാപ്പള്ളിയുടെ നിൽപ്പ് ഇടത് പക്ഷത്ത് തന്നെ; എസ്എൻഡിപി യോഗം ഭാരവാഹികളാരും മത്സരിക്കേണ്ടതില്ലെന്ന വെള്ളാപ്പള്ളിയുടെ പ്രസ്താവന വെട്ടിലാക്കുന്നത് ബിജെപിയെ; പൊളിയുന്നത് മകനെ മത്സരിപ്പിക്കാനിറക്കി അച്ഛനെ മെരുക്കാനുള്ള അമിത് ഷായുടെ തന്ത്രം; ബിജെപി-ബിഡിജെഎസ് ബന്ധം വിള്ളലിലേക്ക്\nഏറ്റവും ഒടുവിൽ മുഖ്യമന്ത്രി വിളിച്ച യോഗത്തിലെ പ്രധാന ഉദ്ദേശ്യം ശബരിമലയിൽ യുവതികളെ കയറ്റുന്നതിന് വഴിയൊരുക്കുക എന്നതായിരുന്നു. അതേസമയം യോഗത്തിൽ പങ്കെടുത്ത എസ്എൻഡിപി യോഗം ജനറൽ സെക്രട്ടറി വെള്ളാപ്പള്ളി നടേശൻ പോലും ഈ വിഷയത്തിൽ മുഖ്യമന്ത്രിയുടെ നീക്കത്തെ തള്ളിപ്പറഞ്ഞു. നിലപാടിൽ മാറ്റമില്ലെന്നും എസ്എൻഡിപി ശബരിമലയിലെ യുവതി പ്രവേശനത്തിന് എതിരാണെന്നും വെള്ളാപ്പള്ളി നടേശൻ ഇന്ന് വ്യക്തമാക്കി. ശബരിമലയിൽ വനിതകൾ കയറരുതെന്നാണ് എസ്എൻഡിപിയുടെ നിലപാട്. വനിതാ മതിലിന് ശബരിമല യുവതി പ്രവേശനവുമായി ഒരു ബന്ധവുമില്ല.\nനവോത്ഥാന മൂല്യങ്ങളുടെ തകർച്ചയ്ക്ക് എതിരെയാണ് വനിതാ മതിൽ. അതിൽ യുവതികളുടെ ക്ഷേത്ര പ്രവേശനം ഉൾപ്പെടില്ല. ക്ഷേത്രപ്രവേശനം ഉൾപ്പെട്ടിരുന്നെങ്കിൽ എസ്എൻഡിപി വനിതാ മതിലുമായി സഹകരിക്കുമായിരുന്നില്ലെന്നും വെള്ളാപ്പള്ളി പറഞ്ഞു. ശബരിമല പ്രശ്‌നത്തിലെ സമരങ്ങളെ പ്രതിരോധിക്കാൻ ജനുവരി ഒന്നിന് കാസർഗോഡ് മുതൽ തിരുവനന്തപുരം വരെയാണ് വനിതാ മതിൽ തീർക്കുക. മുഖ്യമന്ത്രി വിളിച്ച സാമുദായിക സംഘടനകളുടെ യോഗത്തിലാണ് വനിതാ മതിൽ സംഘടിപ്പിക്കുന്നതിൽ തീരുമാനമുണ്ടായത്.\nഅതേസമയം വെള്ളാപ്പള്ളിയുടേതിന് സമാനമായി നിലപാടാണ് യോഗത്തിൽ പങ്കെടുത്ത മിക്ക സംഘടനകൾക്കും. ഹിന്ദു പാർലമെന്റ് നേതാവ് സിപി സുഗതൻ അടക്കമുള്ളവർക്ക് വെള്ളാപ്പള്ളിയുടേതിന് സമാനമായ നിലപാടാണ്. ബിഡിജെഎസ് അടക്കമുള്ളവരും ഭൂരിപക്ഷം വരുന്ന ഈഴവ സ്ത്രീകൾക്കും സമാനമായ നിലപാടാണ്. അതുകൊണ്ട് തന്നെ യുവതീപ്രവേശനത്തെ അനുകൂലിച്ചാൽ അത് എസ്എൻഡിപിയിൽ വെള്ളാപ്പള്ളിയുടെ അപ്രമാദിത്തത്തെ പോലും ചോദ്യം ചെയ്യുന്ന വിധത്തിലേക്ക് കാര്യങ്ങൾ മാറുമെന്ന കാര്യം ഉറപ്പാണ്.\nനവോത്ഥാന മൂല്യങ്ങളുടെ തകർച്ചയ്ക്ക് എതിരെയാണ് വനിതാ മതിൽ എന്നാണ് വെള്ളാപ്പള്ളി അടക്കമുള്ളവർ വിശദീകരിക്കുന്നത്. അങ്ങനെയാണെങ്കിൽ എന്തിന് യുവതികളുടെ മതിൽ. എല്ലാവർക്കും പങ്കാളികളായിക്കൂടേ എന്ന ചോദ്യവും ഇതോടെ ഉയരുന്നുണ്ട്. വെള്ളാപ്പള്ളി തന്നെ ഈ വിഷയത്തിൽ നിലപാട് മാറ്റുന്നത് പലതവണയാണ്. ശബരിമല യുവതി പ്രവേശന വിഷയത്തിൽ ആദ്യം സർക്കാരിന് ഒപ്പം നിലകൊണ്ടു. സമുദായത്തിലും ബിഡിജെഎസിലും നിന്നുള്ള എതിർപ്പ് ശക്തമായതോടെ നിലപാടിൽ വെള്ളം ചേർത്ത് നടേശൻ മലക്കം മറിഞ്ഞു. കഴിഞ്ഞ ദിവസം മുഖ്യമന്ത്രി നവോത്ഥാന മതിൽ പണിയാൻ വിളിച്ച യോഗത്തിൽ നടേശന്റെ ചാടിക്കളി കണ്ട് സമുദായാംഗങ്ങൾ മൂക്കത്ത് വിരൽ വച്ചു. നവോത്ഥാന മതിൽ തീർക്കാൻ ഈഴവപ്പെണ്ണുങ്ങളും ഉണ്ടാകുമെന്ന് അദ്ദേഹം തുറന്നടിച്ചു.\nഇതു വരെ ഈ നിലപാടിൽ നിന്ന് മാറിയിട്ടില്ല. പക്ഷേ, ഇവിടെ ശരിക്കും വെട്ടിലായത് എസ്എൻഡിപി യൂണിയൻ ഭാരവാഹികളും ബിഡിജെഎസുമാണ്. ബിഡിജെഎസിന്റെ തലപ്പത്തുള്ളവരെല്ലാം തന്നെ എസ്എൻഡിപിയുടെ യൂണിയൻ ഭാരവാഹികളും യോഗം കൗൺസിലർമാരുമാണ്. ഇവർക്ക് വെള്ളാപ്പള്ളി എങ്ങോട്ട് ചായുന്നുവോ അവിടേക്ക് വളയാനേ കഴിയുകയുള്ളൂ. എന്നാൽ സമുദായാംഗങ്ങൾക്ക് ഈ പ്രശ്‌നമില്ല. സിപിഎമ്മുകാരായ ഒരു ന്യൂനപക്ഷം ഒഴിച്ച് ഈഴവ സമുദായത്തിലെ 90 ശതമാനം പേരും വെള്ളാപ്പള്ളിക്കെതിരേ നിലപാട് സ്വീകരിച്ചു കഴിഞ്ഞു. സാമൂഹിക മാധ്യമങ്ങളിൽ വെള്ളാപ്പള്ളിക്കെതിരേ ട്രോൾ നിറഞ്ഞുവെന്ന് മാത്രമല്ല, ചില ശാഖകളിൽ കോലംകത്തിക്കലും പന്തം കൊളുത്തി പ്രകടനവും വരെ നടക്കുന്നു.\nകാരണം, ശബരിമലയിലെ യുവതീപ്രവേശനമാണ് വിഷയമെങ്കിൽ ഈ മതിലിനൊപ്പം നിൽകില്ലെന്ന നിലവിൽ മതിലിന്റെ സംഘാടക സമിതിയിൽ തന്നെയുള്ള പലർക്കും. ഈ വിഷയത്തിൽ കെപിഎംഎസ് നേതാവ് പുന്നല ശ്രീകുമാറിനെ മാത്രമാണ് സർക്കാറിന് പൂർണമായും വിശ്വസിക്കാൻ സാധിക്കുന്നത്. അദ്ദേഹം മാത്രമാണ് തുടക്കം മുതൽ ഈ വിഷയത്തിൽ അനുകൂലമായ നിലപാട് സ്വീകരിച്ചത്.\nഈ വിഷയത്തിൽ മുഖ്യമന്ത്രി വിളിച്ച യോഗത്തിൽ ക്ഷണമുണ്ടായിരുന്നത് 190 സംഘടനകൾക്കാണ്. എന്നാൽ എത്തിയതാകട്ടെ 80ൽ താഴെ ആൾക്കാരും. നവോത്ഥാന വനിതാ മതിൽ പണിയുമെന്ന് പ്രഖ്യാപിക്കുമ്പോൾ തന്നെ ഈ പരിപാടിക്കെതിരെ പാർട്ടിക്കുള്ളിലും സമുദായ സംഘടനകൾക്കുള്ളിലും കടുത്ത എതിർപ്പ് ഉയരുന്നുണ്ട്. മിക്ക സംഘടനകളും ശബരിമലയിലെ യുവതീപ്രവേശന വിഷയത്തിൽ സമരത്തിന് ഇറങ്ങിയവാണ്. ഇവർ ഇപ്പോൾ വീണ്ടും മതിൽ പണിയാൻ രംഗത്തിറങ്ങുന്നതിൽ അനൗചിത്യമാണ് ചർച്ചയാകുന്നത്.\nസംഘാടകസമിതി രൂപീകരണം മുതൽ സംഭവിച്ച പാളിച്ചകൾക്കു വൻവില നൽകേണ്ടിവരുമെന്നാണു സിപിഎമ്മിൽനിന്നുതന്നെ ഉയരുന്ന വിമർശനം. പൊതുവേ സാമുദായി സംഘടനകളെ അകറ്റി നിർത്തുന്ന സിപിഎം ഈ വിഷയത്തിൽ അവരുടെ കാലു പിടിക്കേണ്ട ഗതികേടെന്നാണ് ഉയരുന്ന വിമർശനം. മുന്നണിയിൽ ആലോചിച്ചില്ലെന്ന വിമർശനവും മുഖ്യമന്ത്രിക്കെതിരെയുണ്ട്. 'നമ്മളിലുള്ളതു മാനവരക്തം' എന്ന മുദ്രാവാക്യമുയർത്തിയ സിപിഎംതന്നെ ജാതി സംഘടനകളുടെ യോഗം വിളിച്ചതാണു ചോദ്യംചെയ്യപ്പെടുന്നത്. 'നവോത്ഥാന'മുന്നണിയുടെ ജോയിന്റ് കൺവീനർ സി.പി. സുഗതൻ അയോധ്യയിലെ കർസേവയിലും നിലയ്ക്കൽ ആക്രമണത്തിലും പങ്കാളിയാണെന്ന ആരോപണം മുഖ്യമന്ത്രിയെ കൂടുതൽ പ്രതിരോധത്തിലാക്കി.\nവനിതാ മാധ്യമപ്രവർത്തകരെ ആക്രമിച്ചതും അധിക്ഷേപിച്ചതും സുഗതനായിരുന്നെന്ന ഫേസ്‌ബുക്ക് വെളിപ്പെടുത്തലും പ്രശ്‌നം സങ്കീർണമാക്കി. മുഖ്യമന്ത്രി വിളിച്ചുചേർത്ത യോഗത്തിൽ പങ്കെടുത്ത ഇരുപതോളം സംഘടനകൾ വനിതാമതിലിനുള്ള പിന്തുണ പിൻവലിക്കുകയും ചെയ്തു. കേരള ബ്രാഹ്മണസഭയും വി എസ്.ഡി.പിയും പരിപാടിക്കെതിരേ രൂക്ഷവിമർശനവുമായി രംഗത്തെത്തി. ശിവഗിരി തീർത്ഥാടനത്തിന്റെ സമാപനദിവസം വനിതാമതിൽ സംഘടിപ്പിക്കുന്നതിനെതിരേ ശ്രീനാരായണ ധർമസംഘം ട്രസ്റ്റും ശിവഗിരി മഠവും മുഖ്യമന്ത്രിക്കു പരാതി നൽകും.\nശ്രീനാരായണ ധർമവേദിയെ പ്രതിനിധീകരിച്ചു സി.കെ. വിദ്യാസാഗർ വനിതാമതിൽ സംഘാടകസമിതിയിൽ ഉൾപ്പെട്ടതിനെതിരേ ധർമവേദി ജനറൽ സെക്രട്ടറി ബിജു രമേശ് മുഖ്യമന്ത്രിക്കു പരാതി നൽകി. വിദ്യാസഗറിനു ധർമവേദിയുമായി ബന്ധമില്ലെന്നു പരാതിയിൽ വ്യക്തമാക്കുന്നു. കെ.പി.എം.എസിൽനിന്നു പുന്നല ശ്രീകുമാറിനെ സർക്കാർ ഒപ്പം നിർത്തിയെങ്കിലും തുറവൂർ സുരേഷ് ഉൾപ്പെടെയുള്ള നേതാക്കൾ എൻ.ഡി.എയുടെ ഭാഗമാണ്. എൻ.എസ്.എസ്, യോഗക്ഷേമസഭ, ക്ഷത്രിയസഭ, നമ്പ്യാർ സഭ തുടങ്ങിയ മുന്നോക്കസംഘടനകൾ മുഖ്യമന്ത്രി വിളിച്ച യോഗത്തിൽ പങ്കെടുത്തിരുന്നില്ല.\nഅതേസമയം സംസ്ഥാന സർക്കാർ മുൻകൈയെടുത്ത് സംഘടിപ്പിക്കുന്ന വനിതാ മതിൽ ശബരിമലയിലെ യുവതീ പ്രവേശനത്തിന് ആണെങ്കിൽ പിന്മാറുമെന്ന് ഹിന്ദു പാർലമെന്റ് ജനറൽ സെക്രട്ടറി സി.പി സുഗതൻ വ്യക്തമാക്കിയിരുന്നു. യുവതീ പ്രവേശനത്തെ താൻ അനുകൂലിക്കുന്നില്ല. സുപ്രീംകോടതി അന്തിമ വിധി പ്രഖ്യാപിക്കുന്നതുവരെ യുവതീ പ്രവേശനം പാടില്ലെന്ന നിലപാടാണെന്നും സുഗതൻ ഇപ്പോഴും പറയുന്നത്. ഇങ്ങനെ നിലപാടുള്ള ആളുമായി എന്തിന് മതിൽ പണിയാൻ നിൽക്കുന്നു എന്ന വിമർശനം ശക്തമാണ്.


'എന്നെ കേള്‍ക്കണം'; മാനന്തവാടി ബിജെപി സ്ഥാനാര്‍ഥി മണിക്കുട്ടന് പിന്‍മാറി - കണ്ണൂരാൻ വാർത്ത\nHome Unlabelled 'എന്നെ കേള്‍ക്കണം'; മാനന്തവാടി ബിജെപി സ്ഥാനാര്‍ഥി മണിക്കുട്ടന് പിന്‍മാറി\n'എന്നെ കേള്‍ക്കണം'; മാനന്തവാടി ബിജെപി സ്ഥാനാര്‍ഥി മണിക്കുട്ടന് പിന്‍മാറി\nകല്‍പറ്റ: നിയമസഭാ തെരഞ്ഞെടുപ്പില് മാനന്തവാടിയിലെ സ്ഥാനാര്‍ഥിയായി ബി.ജെ.പി പ്രഖ്യാപിച്ച മണിക്കുട്ടന് സ്ഥാനാര്‍ഥിത്വത്തില് നിന്നും പിന്‍മാറി. ബി.ജെ.പി ദേശീയ നേതൃത്വമാണ് മണികണ്ഠന് എന്ന മണിക്കുട്ടനെ ഇന്നലെ സ്ഥാനാര്‍ഥിയായി പ്രഖ്യാപിച്ചത്. സ്നേഹപൂര്‍വം അവസരം നിരസിക്കുകയാണെന്ന് മണിക്കുട്ടന് ഫേസ്ബുക്കില് പങ്കുവച്ച കുറിപ്പില് വ്യക്തമാക്കി. പണിയ വിഭാഗത്തിന് കിട്ടിയ അംഗീകാരമായി കാണുന്നെങ്കിലും രാഷ്ടീയ താത്പര്യങ്ങളില്ലാത്തയാളാണ് താനെന്ന് മണിക്കുട്ടന് പറഞ്ഞു. തെരഞ്ഞെടുപ്പിലേക്ക് കടക്കാന് താത്പര്യമില്ലാത്തതിനാലാണ് പിന്മാറുന്നതെന്നും മണിക്കുട്ടന് കൂട്ടിച്ചേര്‍ത്തു.\n'തെരഞ്ഞെടുപ്പ് മേഖലയിലേക്ക് പോകാന് താല്‍പര്യപ്പെടുന്നില്ല.അതിനാല് ഈ സ്ഥാനാര്‍ഥിത്വം സന്തോഷപൂര്‍വം നിരസിക്കുന്നു. ഞാന് കാരണം മനോവിഷമം ഉണ്ടാക്കിയെങ്കില് ജില്ലാ, സംസ്ഥാന, കേന്ദ്ര നേതൃത്വത്തോട് ക്ഷമ ചോദിക്കുന്നു,' മണിക്കുട്ടന് വിഡിയോ സന്ദേശത്തില് പറഞ്ഞു.\n'ഈ കാണുന്ന വിളക്കു കാലില് തലകീഴായി എന്നെ കെട്ടിത്തൂക്കിയാലും ഞാനെന്റെ ജനതയെ ഒറ്റുകൊടുക്കില്ല,' - എന്ന ഡോ.ബി.ആര് അംബേദ്കറിന്റെ വാചകങ്ങളുംഅദ്ദേഹം ഫേസ്ബുക്കില് പങ്കുവച്ചിട്ടുണ്ട്.


‘കഞ്ചാവിന്റെ പരസ്യത്തിലല്ല അഭിനയിച്ചത്, സമ്പദ്‌വ്യവസ്ഥയുടെ നട്ടെല്ലാണ് സ്വർണ്ണം’: ജയറാമിന് പിന്തുണയുമായി സുരേഷ് ഗോപി | suresh-gopi|jayaram|social media|Vismaya Death Case\nപ്രശ്‌നങ്ങള്‍ക്ക് പരിഹാരം കാണാനുള്ള ചര്‍ച്ചകള് നടന്ന് കൊണ്ടിരിക്കുമ്പോള് ഇത്തരം വിമര്‍ശനങ്ങള് അതിന്റെ അന്തസത്തയെ കെടുത്തിക്കളയുകയാണ് ചെയ്യുന്നത്\nകൊച്ചി: നടൻ ജയറാമിന് എതിരെയുള്ള ട്രോളുകൾക്കും സൈബർ ആക്രമണത്തിനുമെതിരെ രൂക്ഷ വിമർശനവുമായി നടനും രാജ്യസഭാ എം.പിയുമായ സുരേഷ് ഗോപി രംഗത്ത്. കൊല്ലത്ത് ഭർതൃ ഭവനത്തിൽ സ്ത്രീധന പീഡനത്തെ തുടർന്ന് മരണപ്പെട്ട വിസ്മയയുടെ ദാരുണാന്ത്യത്തിൽ ജയറാം സോഷ്യൽ മീഡിയയിലൂടെ പ്രതികരിച്ചിരുന്നു. ‘ഇന്ന് നീ നാളെ എന്റെ മകൾ’ എന്ന തലക്കെട്ടോടെ മരണപ്പെട്ട വിസ്മയയുടെ ചിത്രവും അദ്ദേഹം പങ്കുവെച്ചിരുന്നു.\nഅതേസമയം സ്വർണ്ണക്കടയുടെ പരസ്യത്തിൽ മകളോടൊപ്പം അഭിനയിച്ച ജയറാം ദുഃഖം രേഖപ്പെടുത്തിയത് പ്രഹസനമാണെന്ന രീതിയിൽ സോഷ്യൽ മീഡിയയിൽ ചിലർ അദ്ദേഹത്തിന് നേരെ ട്രോളുകളും പ്രതിഷേധവുമായി എത്തി. ഈ അവസരത്തിലാണ് മനോരമ ന്യൂസിലൂടെ ജയറാമിന് പിന്തുണയുമായി സുരേഷ് ഗോപി രംഗത്തെത്തിയത്. കഞ്ചാവ് പോലെ ബാന് ചെയ്ത ഒന്നിന് വേണ്ടിയല്ല അദ്ദേഹം പരസ്യം ചെയ്തിട്ടുള്ളതെന്നും നമ്മുടെ സമ്പദ്‌വ്യവസ്ഥയുടെ നട്ടെല്ലാണ് സ്വർണ്ണമെന്നും അദ്ദേഹം പറഞ്ഞു.\nസുരേഷ് ഗോപിയുടെ വാക്കുകൾ ഇങ്ങനെ;\n‘ഒരു പെണ്‍കുട്ടിയുടെ അച്ഛനെന്ന നിലയ്ക്ക് ഒരു വേദന പങ്കുവെക്കാന് ജയറാമിന് അവകാശമില്ലേ? അദ്ദേഹം ഒരു സ്വർണ്ണ പരസ്യത്തിൽ അഭിനയിച്ചു. സ്വര്‍ണ്ണം സ്ത്രീധനത്തിന് വേണ്ടി മാത്രമല്ല വില്‍ക്കപ്പെടുന്നത്. അത് നമ്മുടെ സമ്പദ്‌വ്യവസ്ഥയുടെ ഒരു നട്ടെല്ലാണ്. അതൊരു വിപണന ഉത്പന്നമാണ്. അല്ലാതെ ബാന് ചെയ്തിരിക്കുന്ന ഒരു ഉത്പന്നമല്ല. കഞ്ചാവ് പോലെ ബാന് ചെയ്ത ഒന്നിന് വേണ്ടിയല്ല അദ്ദേഹം പരസ്യം ചെയ്തിട്ടുള്ളത്. വിസ്മയുടെയും അര്‍ച്ചനയുടെയും ഉത്തരയുടെയും ജീവ ഹാനിയില് വേദനിക്കാനുള്ള അവകാശം അദ്ദേഹത്തിനില്ലെ? ഇത്തരം പ്രശ്‌നങ്ങള്‍ക്ക് പരിഹാരം കാണാനുള്ള ചര്‍ച്ചകള് നടന്ന് കൊണ്ടിരിക്കുമ്പോള് ഇത്തരം വിമര്‍ശനങ്ങള് അതിന്റെ അന്തസത്തയെ കെടുത്തിക്കളയുകയാണ് ചെയ്യുന്നത്’.\nsuresh-gopi jayaram social media Vismaya Death Case


കാളഹസ്തിയില് ഭക്തര് സ്വയം പൂജ ചെയ്യുന്നത് എങ്ങിനെ…? (ആത്മീയപാതയിലൂടെ ഒരു യാത്ര -17) | Malayali Manasu\nHome Religion കാളഹസ്തിയില് ഭക്തര് സ്വയം പൂജ ചെയ്യുന്നത് എങ്ങിനെ…? (ആത്മീയപാതയിലൂടെ ഒരു യാത്ര -17)\nകാളഹസ്തിയില് ഭക്തര് സ്വയം പൂജ ചെയ്യുന്നത് എങ്ങിനെ…? (ആത്മീയപാതയിലൂടെ ഒരു യാത്ര -17)\nസർപ്പദോഷത്തെക്കുറിച്ചുള്ള ശ്ലോകം ഇതാണ്:\nഅഗ്രേരാഹുരധോകേതു സർവേ മധ്യേ ഗതാഃ ഗ്രഹാഃ യോഗഃ സ്യാത്കാലസർപ്പാഖ്യോ നൃപ സസ്യ വിനാശനം.\nകാലസർപ്പയോഗം മൂലമുള്ള കേടുപാടുകൾ കുറയ്ക്കാനും ജീവിത സ്ഥിതി മെച്ചപ്പെടുത്താനും ബ്രഹ്മാവിനാൽ ശ്രീശൈല പർവ്വതത്തിനു പിറകിലായി പ്രതിഷ്ഠിക്കപ്പെട്ടതും, ദക്ഷിണ കൈലാസം എന്ന് അറിയപ്പെടുന്നതും രാഹു കേതുക്കളുടെ ഭൂമിയിലെ ആസ്ഥാനമെന്ന് ഐതിഹ്യം പറയുന്നതുമായ ശ്രീകാളഹസ്തിയിൽ രാഹു-കേതു സർപ്പദോഷ നിവാരണ പൂജയും (ആശീർവാദ പൂജയെന്നും പറയും) തുടർന്ന് രുദ്രാഭിഷേകവും നടത്തുക. ഈ ക്ഷേത്രം ആന്ധ്രാപ്രദേശ് സർക്കാരിന്റെ മേൽനോട്ടത്തിലാണ്.\nപൂജ ചടങ്ങുകൾ വളരെ സുതാര്യമാണ്.\nരാഹു-കേതു ആശീർവാദ പൂജ നടത്താനുള്ള ശരിയായ സ്ഥലം ക്ഷേത്രത്തിന് ഉള്ളിലെ ശ്രീമുരുകന്റെയും, പത്നിമാരുടെയും വിഗ്രഹത്തിനു മുന്നിൽ കാണുന്ന ഇടം ആണ്. അവിടെ വലിയ രാഹു-കേതു വിഗ്രഹങ്ങൾ അലങ്കരിച്ചുവച്ചിട്ടുണ്ട്. സമീപത്തായി സരസ്വതി നദിയിലെ കിണറും കല്യാണോത്സവ മണ്ഡപവും ഗണപതിക്ഷേത്രവും കാണാം. ക്ഷേത്ര കൗണ്ടറിൽ നിന്നു പൂജാ ടിക്കറ്റുകൾ എടുത്ത് ഇവിടേക്കു വരണം. ടിക്കറ്റിനൊപ്പം പൂജാസാധനങ്ങളും പുഷ്പങ്ങളും ക്ഷേത്രം അധികാരികൾ നൽകും. ഭക്തർ സ്വയം പൂജകൾ നടത്തുന്ന രീതിയാണ് ഇവിടെ ഉള്ളത്.\nരാഹുവിനു കറുത്ത പട്ടും കേതുവിന് ചുവന്ന പട്ടും തറയിൽ വിരിച്ച് അതിനു മുകളിൽ യഥാക്രമം രാഹുവിന് ഉഴുന്നും, കേതുവിന് മുതിരയും സമർപ്പിച്ച് രണ്ട് ചെറുനാരങ്ങകൾ വയ്ക്കുന്നു. പട്ടുകൾക്ക് ഇടയിൽ ആയി വെറ്റില, അടയ്ക്ക എന്നിവ വയ്ക്കുന്നു. ഉഴുന്നിന് മുകളിൽ രാഹുവിന്റെ ചെറിയ വെള്ളി വിഗ്രഹവും, മുതിരയ്ക്ക് മുകളിലായി കേതുവിന്റെ വെള്ളി വിഗ്രഹവും വച്ചശേഷം തേങ്ങ ഉടച്ച് വയ്ക്കുന്നു. തുടർന്ന് പൂജാരി മന്ത്രങ്ങൾ ഉരുവിടുന്നു. അത് ഏറ്റ് ചൊല്ലി പുഷ്പം കൊണ്ടും, സിന്ദൂരം കൊണ്ടും ചെറു വിഗ്രഹങ്ങളിൽ അർപ്പിച്ച് ദീപാരാധന നടത്തുന്നു. ശേഷം പൂജാരി ഭക്തരുടെ കഴുത്തിൽ പട്ട് വസ്ത്രങ്ങൾ അണിയിക്കുന്നു. ആശീർവദിച്ച് ദക്ഷിണ വാങ്ങുന്നു.\nപൂജ കഴിഞ്ഞ് രാഹു-കേതു വിഗ്രഹങ്ങൾ കയ്യിൽ എടുത്തുകൊണ്ട് ശ്രീകാളഹസ്തീശ്വരന്റെ ക്ഷേത്രത്തിലേക്ക് ഭക്തർ പോകുന്നു. അവിടെ ശ്രീകാളഹസ്തീശ്വരനെ തൊഴുത് പ്രാർത്ഥിച്ച് പ്രസാദവും സ്വീകരിച്ചശേഷം കയ്യിലുള്ള രാഹു-കേതു പ്രതിമകൾ അവിടത്തെ ഭണ്ഡാരത്തിൽ (ഹുണ്ടിക) പുറം തിരിഞ്ഞ് നിന്ന് മൂന്ന് തവണ തലയ്ക്ക് ഉഴിഞ്ഞ് കാലസർപ്പയോഗം തീരണം എന്ന പ്രാർഥനയോടെ നിക്ഷേപിക്കുക. ശിവക്ഷേത്രത്തിന് പുറത്തേക്ക് വരുമ്പോൾ ശിവനെ തിരിഞ്ഞ് നോക്കാനോ തൊഴാനോ പടിതൊട്ട് നമസ്ക്കരിക്കാനോ പാടില്ല.\nപുറത്ത് കർപ്പൂര തീർത്ഥം നൽകും അത് സേവിച്ച് ശനീശ്വര വിഗ്രഹത്തിന് സമീപത്ത് കൂടിയോ അല്ലാതെയോ പാർവതി (ജ്ഞാനപ്രസൂനാംബിക) ദേവിയുടെ ദർശനത്തിനായി പൂജകൾ എത്തുമ്പോൾ സർപ്പാലങ്കാര ഭൂഷിതയായി (ഉദരത്തിൽ സർപ്പത്തെ ബന്ധിച്ച നിലയിൽ) ദേവിയുടെ വിഗ്രഹം കാണാം. അവിടെ തൊഴുത് പ്രാർത്ഥിച്ച് സിന്ദൂരം തിലകം ചാർത്തുന്നതോടെ രാഹു-കേതു ആശീർവാദ പൂജ കഴിയുന്നു. തുടർന്ന് പിറ്റേദിവസം രാവിലെ5മണിക്ക് രുദ്രാഭിഷേകം, പുറത്തെ കൗണ്ടറിൽ നിന്ന് ടിക്കറ്റ് എടുത്ത് കാളഹസ്തീശ്വരക്ഷേത്രത്തിന് മുന്നിലെ തളത്തിൽ ഇരിക്കുന്നു. അവിടെ പൂജാരിമാർ എത്തി സങ്കൽപ പൂജ നടത്തി ഭക്തരുടെ തലയിൽ അരിയും പൂവും ഇട്ട് അനുഗ്രഹിക്കുന്നു.\nതുടർന്ന് ഭക്തർ പാർവതിദേവിയുടെ (ജ്ഞാനപ്രസൂനാംബിക) ദർശനത്തിനായി പൂജകർ എത്തുമ്പോൾ സർപ്പാലങ്കാര ഭൂഷിതയായി (ഉദരത്തിൽ സർപ്പത്തെ ബന്ധിച്ച നിലയിൽ) ദേവിയുടെ വിഗ്രഹം കാണാം അവിടെ തൊഴുത് പ്രാർത്ഥിച്ച് സിന്ദൂരം തിലകം ചാർത്തുന്നതോടെ രാഹു-കേതു ആശീർവാദ പൂജ കഴിയുന്നു. തുടർന്ന് പിറ്റേദിവസം രാവിലെ5മണിക്ക് രുദ്രാഭിഷേകം, പുറത്തെ കൗണ്ടറിൽ നിന്ന് ടിക്കറ്റ് എടുത്ത് കാളഹസ്തീശ്വരക്ഷേത്രത്തിന് മുന്നിലെ തളത്തിൽ ഇരിക്കുന്നു. അവിടെ പൂജാരിമാർ എത്തി സങ്കൽപ്പ പൂജ നടത്തി ഭക്തരുടെ തലയിൽ അരിയും പൂവും ഇട്ട് അനുഗ്രഹിക്കുന്നു. തുടർന്ന് ഭക്തർ പാർവതിദേവിയുടെ ജ്ഞാനപ്രസുനാംബിക ക്ഷേത്രത്തിലേക്ക് ആനയിക്കപ്പെടുന്നു. അവിടെ പാർവ്വതി ദേവിയുടെ അഭിഷേകം കണ്ട് പ്രാർത്ഥന തുടർന്ന് സ്ഫടികശിവലിംഗ പ്രതിഷ്ഠയുടെ സമീപം ഉപവിഷ്ടരാകുന്ന ഭക്തർക്ക് ‘ പുളിയോറ’ എന്ന ചോറും പഞ്ചാമൃതവും ഷാളും പട്ടുവസ്ത്രവും മറ്റ് ഉപഹാരങ്ങളും നൽകി പൂജാരിമാർ അനുഗ്രഹിക്കുന്നതോടെ രാഹു-കേതു ദോഷവും കാല സർപ്പദോഷവും അവസാനിക്കുന്നു എന്നു വിശ്വാസം.\nകാലസർപ്പയോഗം ഈ പൂജകൾ നടത്തുന്നതോടെ അവസാനിക്കുകയും ശേഷം രാജയോഗ ഫലങ്ങൾ അനുഭവിക്കുകയും ചെയ്യുന്നു എന്നു പ്രമാണം. ഈ രണ്ടു പൂജകളും പരമാവധി മൂന്നു തവണ വരെ നടത്താം. പാലഭിഷേകവും പഞ്ചാമൃതാഭിഷേകവും നടത്താം. അതുപോലെ രാഹു-കേതു ആശീർവാദപൂജ കുറഞ്ഞ ഫീസുള്ള ടിക്കറ്റിൽ ക്ഷേത്രത്തിന് പുറത്ത് രണ്ട് ഹാളുകളിലും നടത്തുന്നുണ്ട്. ക്ഷേത്രത്തിന് ഉള്ളിൽ നടത്തുന്നതാണ് ഉത്തമം. ഒരു പ്രാവശ്യത്തെ പൂജ കൊണ്ട് ജീവിതത്തിന്റെ ദുരിതം മാറി സ്വസ്ഥത കിട്ടിയവർ ധാരാളം. കറകളഞ്ഞ ശിവഭക്തിയാണ് പ്രധാനം. ശിവനിൽ മാത്രമേ കാലസർപ്പയോഗം അടങ്ങുകയുള്ളു— വിശേഷിച്ച് കാളഹസ്തിയിലും പൂനയിലെ ത്രയംബകേശ്വർ ക്ഷേത്രത്തിലും.\nകാലസർപ്പയോഗത്തിന്റെ താൽക്കാലിക ദോഷ പരിഹാരത്തിനായി കർണാടകയിലെ കുക്കി സുബ്രഹ്മണ്യക്ഷേത്രം, ഏറ്റുമാനൂർ ശിവക്ഷേത്രം എന്നിവിടങ്ങളിൽ ദർശനം നടത്തി വഴിപാടുകൾ നടത്തുന്നതും നല്ലതാണ്.\nകാളഹസ്തിയിൽ ദർശനം കഴിഞ്ഞശേഷം ഹോട്ടലിൽ താമസിക്കുന്നതിൽ ദോഷം ഇല്ല. എന്നാൽ മറ്റ് ക്ഷേത്രങ്ങളിൽ പ്രവേശിക്കരുത്. മറ്റ് ഭവനങ്ങളിലും സന്ദർശനം നടത്തരുത്. അവരവരുടെ സ്വന്തം വീട്ടിൽ പൂജ കഴിഞ്ഞ് തിരിച്ചെത്തണം. ഇത് ഒരു ആചാരമാണ്.\nശ്രീ കാളഹസ്തി ക്ഷേത്രത്തിലേക്കു തിരുവനന്തപുരം-റെനിഗുണ്ട റൂട്ടിൽ സഞ്ചരിക്കുന്ന ട്രെയിനിൽ എത്തിച്ചേരാം. തിരുപ്പതി ദർശനം ആഗ്രഹിക്കുന്നവർ തിരുപ്പതി ദർശനം കഴിഞ്ഞ് കാളഹസ്തിയിൽ എത്തുക. തിരുപ്പതിയിൽ നിന്ന് കാളഹസ്തി റോഡ് മാർഗം 40 കിലോ മീറ്റർ റെനിഗുണ്ട റയിൽവേ സ്റ്റേഷനിൽ നിന്ന് 30 കി.മീ. ദൂരം. ചെന്നൈയിൽ നിന്നു കാളഹസ്തിയിലേക്ക് ബസ് സൗകര്യം ഉണ്ട്. നാഗർകോവിൽ-കോയമ്പത്തൂർ ബസ് സ്റ്റേഷനുകളിൽ നിന്നും തിരുപ്പതി ബസിൽ കയറിയും കാളഹസ്തിയിലെത്താം.\nകൂടുതൽ സംശയനിവാരണത്തിന് ക്ഷേത്രത്തിൽ ഇൻഫർമേഷൻ സെന്റർ ഉണ്ട്. ഇവിടെ തമിഴ്, ഹിന്ദി, തെലുങ്ക് ഭാഷകൾ സാധാരണമായി സംസാരിക്കുന്നു. പൂജയിൽ സഹായിക്കാൻ അംഗീകൃത ഗൈഡുകളുടെ സേവനവും ലഭിക്കും. കാലസർപ്പദോഷം മാറുവാൻ ഏറ്റവും നല്ല പരിഹാരമാണ് ഈ പൂജയെന്ന് നൂറ്റാണ്ടുകളായി വിശ്വസിക്കപ്പെട്ട് പോരുന്നു.\nപതിനാറാം നൂറ്റാണ്ടിലെ വിജയ നഗരസാമ്രാജ്യ ചക്രവർത്തിയായ കൃഷ്ണദേവരായരാണ് ഇപ്പോൾ കാണുന്ന ക്ഷേത്ര സമുച്ചയം പണി കഴിപ്പിച്ചത്.\nPrevious articleവൈശാഖ മഹോത്സവം ഭാഗം..8\nNext articleതിരിഞ്ഞു നോക്കുമ്പോൾ – വേണു നാഗവള്ളി


revenue department under secretary asked to go on leave മരം മുറിക്കൽ വിവാദം: റവന്യൂ വകുപ്പ് അണ്ടർ സെക്രട്ടറിയോട് അവധിയിൽ പോകാൻ നിർദേശം\nമരം മുറിക്കൽ വിവാദം: റവന്യൂ വകുപ്പ് അണ്ടർ സെക്രട്ടറിയോട് അവധിയിൽ പോകാൻ നിർദേശം\nമരംമുറിക്കൽ വിവാദവുമായി ബന്ധപ്പെട്ട രേഖകളും ഉത്തരവുകളും വിവരാവകാശ പ്രകാരം നൽകിയ ഉദ്യോഗസ്ഥക്കെതിരെ നടപടി. റവന്യൂവകുപ്പിലെ അണ്ടർ സെക്രട്ടറിയോട് അവധിയിൽ പോകാൻ പ്രിൻസിപ്പൽ സെക്രട്ടറി വാക്കാൽ നിർദേശിച്ചു. അതിനിടെ, വിവിധ വകുപ്പുകളുടെ അന്വേഷണ റിപ്പോർട്ട് പ്രത്യേക സംഘത്തിന് കൈമാറാൻ ആഭ്യന്തര സെക്രട്ടറി ഉത്തരവിട്ടു\nറവന്യൂവകുപ്പിലെ മുഖ്യ വിവരാവകാശ ഓഫീസർ കൂടിയായ അണ്ടർ സെക്രട്ടറിയാണ് വകുപ്പുമായി ബന്ധപ്പെട്ട ആർ ടി ഐ അപേക്ഷകൾക്ക് മറുപടി നൽകുന്നത്. മുട്ടിൽ മരംമുറിക്കലുമായി ബന്ധപ്പെട്ട നിരവധി അപേക്ഷകളാണ് വകുപ്പിലെത്തുന്നത്. ഇതിൽ, വിവാദ ഉത്തരവിന് പിന്നിൽ മുൻ റവന്യൂമന്ത്രിയുടെ പങ്ക് വ്യക്തമാക്കുന്ന കുറിപ്പുകളും രേഖകളും ഇന്നലെ പുറത്തുവന്നിരുന്നു. ഈ വിവരങ്ങൾ നൽകിയതിനാണ് അണ്ടർ സെക്രട്ടറിയോട് അവധിയിൽ പോകാൻ പ്രിൻസിപ്പൽ സെക്രട്ടറി വാക്കാൽ നിർദേശിച്ചിരിക്കുന്നത്. ശാസനക്ക് പുറമേ, വകുപ്പ് മാറ്റുമെന്ന മുന്നറിയിപ്പും ഉദ്യോഗസ്ഥക്ക് നൽകിയിട്ടുണ്ട്.\nപ്രിൻസിപ്പൽ സെക്രട്ടറിയുടെ നിർദേശ പ്രകാരം ഉദ്യോഗസ്ഥ രണ്ടുമാസത്തെ അവധിക്ക് അപേക്ഷയും നൽകി. വ്യക്തിപരമായ കാരണങ്ങൾ ചൂണ്ടിക്കാട്ടിയാണ് അവധി അപേക്ഷ. അതേസമയം, മരംമുറിക്കൽ വിവാദത്തിൽ വിവിധ വകുപ്പുകളുടെ നേതൃത്വത്തിൽ നടന്ന അന്വേഷണ റിപ്പോർട്ടുകൾ പ്രത്യേക സംഘത്തിന് കൈമാറാൻ ആഭ്യന്തര സെക്രട്ടറി ഉത്തരവിട്ടു. പല അന്വേഷണങ്ങൾ നടക്കുന്നത് പ്രത്യേക സംഘത്തിന്റെ അന്വേഷണത്തെ ബാധിക്കുമെന്ന് ചൂണ്ടിക്കാട്ടി പോലീസ് മേധാവിയാണ് സർക്കാരിനെ സമീപിച്ചത്. തുടരന്വേഷണ കാര്യത്തിൽ പ്രത്യേകസംഘം തീരുമാനമെടുക്കും. അതിനിടെ, വിവാദ മരംമുറിക്കലിൽ, ഉദ്യോഗസ്ഥരെ പഴിചാരി വനം – റവന്യു മന്ത്രിമാർ രംഗത്തെത്തി. വൻതോതിൽ മരങ്ങൾ മുറിച്ചവർക്കു നേരെ ഉദ്യോഗസ്ഥർ കണ്ണടച്ചുവെന്ന് വനം മന്ത്രി എ.കെ ശശീന്ദ്രൻ കുറ്റപ്പെടുത്തി.\nകർഷകരെ സഹായിക്കാൻ ഉള്ള ഉത്തരവ് ദുർവ്യാഖ്യാനം ചെയ്തുവെന്ന് മന്ത്രി കെ രാജനും പ്രതികരിച്ചു.\nStory Highlights: revenue, muttil maram muri\nമുട്ടിൽ മരം മുറി കേസ്: പ്രതികളുടെ മുൻകൂർ ജാമ്യാപേക്ഷ ഇന്ന് വീണ്ടും ഹൈക്കോടതിയിൽ


വിവാഹിതയ്ക്ക് സഹോദരനുമായി പ്രണയം | Married, but wants to live with brother - Malayalam Oneindia\n9 min ago എക്സിറ്റ് പോളുകളെ തള്ളി മുഖ്യമന്ത്രി പിണറായി വിജയൻ; ഒരു ഊഹത്തെ പറ്റി മറ്റൊരു ഊഹം പറയേണ്ടതില്ല\n20 min ago നായിഡുവിന് കൈകൊടുക്കാന് അഖിലേഷ്; മായാവതിയെ വീട്ടിലെത്തി കണ്ടു, ചര്‍ച്ചകള് തകൃതി\nവിവാഹിതയ്ക്ക് സഹോദരനുമായി പ്രണയം\nകൃഷ്ണനഗര്: സ്വന്തം സഹോദരനെ പ്രണയിച്ച് അയാള്‍ക്കൊപ്പം ഒളിച്ചോടിയ യുവതിയെ പൊലീസ് കസ്റഡിയിലെടുത്തു.\nപശ്ചിമ ബംഗാളിലെ നദിയ ജില്ലയിലാണ് അസാധാരണമായ സംഭവം അരങ്ങേറിയത്. വിവാഹിതയും പതിനൊന്നുകാരന്റെ അമ്മയുമായ യുവതിയാണ് സ്വന്തം സഹോദരനെ പ്രണയിച്ച് ഒരു മാസം മുമ്പ് അയാള്‍ക്കൊപ്പം ഒളിച്ചോടിയത്.\nഭര്‍ത്താവ് ഷിബു ദത്ത നല്‍കിയ പരാതിയുടെ അടിസ്ഥനത്തിലാണ് നദിയ പൊലീസ് ഇവരെ പിടികൂടിയത്. നദിയയിലെ ബോന്‍ഗ പാലത്തിനടുത്തുവെച്ച് വാഹനത്തിലിരിക്കുമ്പോഴാണ് ഞായറാഴ്ച ഇവര് പൊലീസ് പിടിയിലായത്.\nപൊലീസിനെ കണ്ടയുടനെ ഒപ്പമുണ്ടായിരുന്ന സഹോദരന് ദേബാശിഷ് കുണ്ടു ഓടി രക്ഷപ്പെട്ടു. താന് സഹോദരനെ പ്രണയിക്കുന്നുണ്ടെന്നും അയാളോടൊപ്പം ജീവിക്കാനാണാഗ്രഹമെന്നും യുവതി പറഞ്ഞതായി പൊലീസ് ഡെപ്യൂട്ടി സൂപ്രണ്ട് പ്രഫുല്ല ഷാ പറഞ്ഞു.\nതിങ്കളാഴ്ച ഇവരെ ചീഫ് ജുഡീഷ്യല് മജിസ്ട്രേട്ട് കോടതിയില് ഹാജരാക്കി. ഭര്‍ത്താവിന്റെ കൂടെ വീട്ടിലേയ്ക്ക് വിടാനായിരുന്നു കോടതി വിധി. എന്നാല് ഭര്‍ത്താവ് ഇവരെ സ്വീകരിക്കാന് തയ്യാറായില്ല.\nതന്റെ ഭാര്യയെ സഹോദരന് തട്ടിക്കൊണ്ടുപോയെന്ന് പറഞ്ഞാണ് ഷിബു പൊലീസില് പരാതി നല്‍കിയിരുന്നത്. ഭര്യയെയും ഭാര്യാസഹോദരനെയും സംശയാസ്പദ സാഹചര്യത്തില് കണ്ടുവെന്നും അതിനുശേഷം ഇവര് രണ്ടുപേരും വീട്ടില് നിന്ന് അപ്രത്യക്ഷമാവുകയായിരുന്നുവെന്നും ഇയാള് പരാതിയില് വ്യക്തമാക്കിയിരുന്നു.\nഇതുപ്രകാരം ദേബാശിഷിനെതിരെ പൊലീസ് തട്ടിക്കൊണ്ടു പോകലിന് കേസ് രജിസ്റര് ചെയ്തിട്ടുണ്ട്.


ഇറാന് ആണവകരാറില് നിന്ന് അമേരിക്ക പിന്മാറി\nThu Feb 21 2019 04:22:31 GMT+0530 (IST)\nവാഷിങ്ടണ്: ഇറാനുമായുള്ള ആണവകരാറില് നിന്ന് പിന്മാറുന്നതായി യുഎസ് പ്രസിഡന്റ് ഡോണള്‍ഡ് ട്രംപ്. 2015ലെ ആണവകരാറില് നിന്നു യുഎസ് പിന്‍മാറുമെന്നു നേരത്തേ ഭീഷണിപ്പെടുത്തിയ ട്രംപ് അല്‍പ്പ സമയം മുമ്പാണ് പിന്മാറ്റം പ്രഖ്യാപിച്ചത്. എന്നാല്, എന്ത് പ്രശ്‌നങ്ങള് വന്നാലും അതിനെ മറികടക്കുമെന്ന് ഇറാന് പ്രസിഡന്റ് ഹസന് റൂഹാനി തിരിച്ചടിച്ചു. കരാറില് നിന്നു പിന്‍മാറിയാല് യുഎസ് ചരിത്രത്തില് അഭിമുഖീകരിച്ചിട്ടില്ലാത്തവിധം ഖേദിക്കേണ്ടിവരുമെന്നു റൂഹാനി നേരത്തേ പ്രഖ്യാപിച്ചിരുന്നു.\nകരാറില് നിന്നു പിന്മാറരുതെന്നു ബ്രിട്ടനും ജര്‍മനിയും ഫ്രാന്‍സും ഉള്‍പ്പെടെയുള്ള രാജ്യങ്ങള് ട്രംപിനോട് ആവശ്യപ്പെട്ടെങ്കിലും അത് ചെവിക്കൊള്ളാന് യുഎസ് തയ്യാറായില്ല. കരാര് പിന്മാറ്റത്തിനു പിന്നാലെ ഉണ്ടാവാനിരിക്കുന്നതു യുദ്ധമാണെന്നാണു ഫ്രഞ്ച് പ്രസിഡന്റ് ഇമ്മാനുവല് മാക്രോണ് മുന്നറിയിപ്പു നല്‍കിയിരിക്കുന്നത്. ഇത്തരമൊരു ഘട്ടത്തില് കരാറില് നിന്നു പിന്മാറുന്നത് അബദ്ധമാണെന്നു ബ്രിട്ടിഷ് വിദേശകാര്യ സെക്രട്ടറി ബോറിസ് ജോണ്‍സണും ട്രംപിനു കത്തെഴുതി.\nഇറാനുമായുള്ള ആണവ കരാര് കൊണ്ട് ഒരു നേട്ടവുമുണ്ടായിട്ടില്ലെന്ന് ഇന്നലെ നടത്തിയ പ്രഖ്യാപനത്തില് ട്രംപ് ആരോപിച്ചു. ഇറാന് അതിന്റെ അണ്വായുധ നിര്‍മാണവുമായി മുന്നോട്ടു പോവുന്നതായാണ് ഇസ്രായേലില് നിന്നുള്ള രഹസ്യരേഖകള് വ്യക്തമാക്കുന്നത്. ഈ സാഹചര്യത്തിലാണ് കരാറില് നിന്ന് പിന്മാറുന്നതെന്നും ട്രംപ് പറഞ്ഞു. കരാറില് നിന്നുള്ള പിന്മാറ്റത്തിന് പിന്നാലെ ഇറാനെതിരേ കൂടുതല് കടുത്ത സാമ്പത്തിക ഉപരോധങ്ങള് പ്രഖ്യാപിച്ചേക്കും.\nട്രംപിന്റെ തീരുമാനം എന്തുതന്നെയായാലും നേരിടാന് തയ്യാറാണെന്ന് ഇറാനിയന് വൈസ് പ്രസിഡന്റ് ഇഷാഖ് ജഹാംഗിരി നേരത്തേ വ്യക്തമാക്കിയിരുന്ു. യുഎസ് കരാറില്‍നിന്നു പിന്മാറിയാലും രാജ്യത്തിന്റെ സമ്പദ്‌വ്യവസ്ഥയ്ക്കു യാതൊന്നും സംഭവിക്കില്ലെന്ന് ഇറാന് സെന്‍ട്രല് ബാങ്ക് തലവന് വാലിയോല്ലാ സെയ്ഫ് വ്യക്തമാക്കി.\n2015ല് യുഎസ് പ്രസിഡന്റായിരുന്ന ബറാക് ഒബാമ മുന്‍കൈയെടുത്താണ് ജോയിന്റ് കോംബ്രിഹന്‍സീവ് പ്ലാന് ഓഫ് ആക്ഷന് (ജെസിപിഒഎ) എന്ന ആണവ കരാറില് ഒപ്പിട്ടത്. യുഎസ്, ബ്രിട്ടന്, ഫ്രാന്‍സ്, ജപ്പാന്, ജര്‍മനി, ചൈന, റഷ്യ എന്നീ രാജ്യങ്ങളുമായാണ് ഇറാന് കരാറില് ഒപ്പിട്ടിരിക്കുന്നത്. യുഎസ് പിന്‍മാറിയാലും തങ്ങളുടെ താല്‍പ്പര്യങ്ങള് സംരക്ഷിക്കുകയാണെങ്കില് യൂറോപ്പ്, ചൈന, റഷ്യ എന്നീ രാജ്യങ്ങളുമായി കരാര് മുന്നോട്ടു കൊണ്ടുപോവുമെന്നും റൂഹാനി കഴിഞ്ഞ ദിവസം അറിയിച്ചിരുന്നു.\nAmerica Iran atomic agreement


ജാഗ്രത: സഞ്ചാരവഴിയിലെ വിനയചന്ദ്രിക\nഗ്രാമീണ ജീവിതത്തിന്റെ ഗൃഹാതുരത്വം പേറുന്ന കവി പ്രൊഫ. ഡി വിനയചന്ദ്രന് നിസ്വവര്‍ഗത്തിന്റെ പോരാട്ടഭൂമിയിലും നിറസാന്നിധ്യമായിരുന്നു. സഞ്ചാരത്തെ തീര്‍ഥാടനമായി കാണുകയും പ്രകൃതിയെ ഹൃദയത്തോട് ചേര്‍ത്ത് നിര്‍ത്തുകയും ചെയ്ത അദ്ദേഹം നാടന്‍പാട്ടിനും പുതുജീവന് നല്‍കി. കല്ലടയും ശാസ്താംകോട്ടയും അദ്ദേഹത്തിന് പ്രിയപ്പെട്ടതായിരുന്നു. "വീട്ടിലേക്കുള്ള വഴി" എന്ന കവിതയിലും, "ഉപരികുന്ന്" എന്ന കവിതാസമാഹാരത്തിലും, "പൊടിച്ചി" എന്ന നോവലിലും നിറയെ തുളുമ്പി നില്‍ക്കുന്നത് സ്വന്തം നാടും നാട്ടാരും ചുറ്റുപാടുകളുമാണ്. കടപുഴ നവോദയ ഗ്രന്ഥശാലയും കടപുഴ മുത്തേടത്ത് മഠവും ഡി വിനയചന്ദ്രന് ഒരിക്കലും മറക്കാനാകില്ല. തിരക്കുകള്‍ക്കിടയിലും സമയം കണ്ടെത്തി ഇവിടെ എത്തിയിരുന്നു. കവി പി കുഞ്ഞിരാമന്‍നായര്‍ക്കുശേഷം സഞ്ചാരത്തെ ഇത്രയേറെ ഇഷ്ടപ്പെട്ട മറ്റൊരു കവി മലയാളക്കരയില് ഇല്ലെന്ന് പറയാം. ഇഷ്ടപ്പെട്ട എന്തിനെയും ഹൃദയത്തോട് ചേര്‍ത്ത് നിര്‍ത്തിയിരുന്നു. പ്രകൃതിയോട് അദ്ദേഹത്തിന് ഒരുതരം പ്രണയബന്ധമായിരുന്നു.\nകവിതയല്ലാതെയുള്ള സാംസ്കാരികരംഗത്തും നിത്യവസന്തമായിരുന്നു ഡി വിനയചന്ദ്രന്. നാടന്‍പാട്ട്, നാടകങ്ങള്, നോവല് എന്നീ രംഗങ്ങളിലും അതുല്യപ്രതിഭയായിരുന്നു അദ്ദേഹമെന്ന് കവി ചവറ കെ എസ് പിള്ള അനുസ്മരിക്കുന്നു. കടമ്മനിട്ടക്കൊപ്പം കാവ്യരംഗത്ത് നിറഞ്ഞുനിന്ന കവിയായിരുന്നു അദ്ദേഹം. കടപുഴ നവോദയ ഗ്രന്ഥശാലയുടെ പ്രവര്‍ത്തകരായിരുന്നു ചവറ കെ എസ് പിള്ളയും ഡി വിനയചന്ദ്രനും. ചെറുപ്പകാലത്ത് കിഴക്കേകല്ലടയില് രൂപംകൊണ്ട പുളിമാന സ്മാരക സമിതിയുടെ പ്രസിഡന്റ് വിനയചന്ദ്രനും സെക്രട്ടറി ചവറ കെ എസ് പിള്ളയുമായിരുന്നു. പ്രശസ്ത നാടകകൃത്തും കഥാകാരനും കവിയുമായിരുന്ന പുളിമാന പരമേശ്വരന്‍പിള്ളയുടെ പേരിലാണ് സമിതി. പുളിമാന എഴുതിയ നാടകമാണ് സമത്വവാദി. വയലാ വാസുദേവന്‍പിള്ള സംവിധാനം ചെയ്ത ഈ നാടകം കല്ലടയിലെ ഉപ്പൂട് സ്കൂളിലാണ് ആദ്യമായി അവതരിപ്പിച്ചത്. ഇതിന്റെ സംഘാടകരില് മുന്നിലായിരുന്നു ഡി വിനയചന്ദ്രന്. കവിതകള്‍ക്കൊപ്പം നാടന്‍പാട്ടിനും പ്രാധാന്യം നല്‍കാന് വിനയചന്ദ്രന്‍സാര് പ്രത്യേകം ശ്രദ്ധിച്ചിരുന്നതായി നാടന് പാട്ടുകാരന് ജയചന്ദ്രന് കടമ്പനാട് പറഞ്ഞു.\nനിസ്വവര്‍ഗത്തിന്റെ പോരാട്ടവീഥികളില് അനുഭാവം രേഖപ്പെടുത്താന് അദ്ദേഹം മറന്നിട്ടില്ല. നിലനില്‍പ്പിന്റെ സമരമായിരുന്ന കുടുംബശ്രീ അംഗങ്ങളുടെ പോരാട്ടഭൂമിയില് അദ്ദേഹം പാട്ടും കഥയുമായി എത്തിയിരുന്നു. മുത്തങ്ങ സംഭവത്തെതുടര്‍ന്ന് പുരോഗമന കലാസാഹിത്യസംഘം ശാസ്താംകോട്ടയില് സംഘടിപ്പിച്ച സാംസ്കാരിക കൂട്ടായ്മയില് ഡി വിനയചന്ദ്രന് പങ്കെടുത്തത് ആരും ഇന്നും മറന്നിട്ടില്ല. സ്വന്തം കവിതകള്‍ക്കൊപ്പം കടമ്മനിട്ടയുടെ കുറത്തി, കാട്ടാളന് എന്നീ കവിതകളും ലോകത്തെ പോരാടുന്നവരുടെ കവിതകളും അദ്ദേഹം വേദിയില് ചൊല്ലി. പോരാടുന്നവര്‍ക്കൊപ്പം തീക്കാറ്റുപോലെ വിനയചന്ദ്രന്‍സാര് എന്നും ഉണ്ടായിരുന്നതായി അന്ന് ചടങ്ങ് സംഘടിപ്പിച്ച ശാസ്താംകോട്ട ഡിബി കോളേജ് അധ്യാപകന് ഡോ. സി ഉണ്ണിക്കൃഷ്ണന് പറഞ്ഞു. പ്രൊഫ. ഡി വിനയചന്ദ്രന് ജനിച്ച വീട് ഇന്നില്ല.\nകോയിക്കല്‍ഭാഗം കൊട്ടാരത്തില്‍വീട്ടില് ദാമോദരന്‍പിള്ള-ഭാര്‍ഗവിക്കുട്ടിയമ്മ ദമ്പതികളുടെ മകനായി ജനിച്ച വിനയചന്ദ്രന് കുട്ടിക്കാലം മുതലേ കലാസാഹിത്യ വാസനയുണ്ടായിരുന്നു. പഠിച്ചുകൊണ്ടിരിക്കെതന്നെ ജോലികിട്ടി. കോയിക്കല്‍ഭാഗം ഗവ. എല്‍പിഎസ്, ശാസ്താംകോട്ട ജെഎംഎച്ച്എസ്, തിരുവനന്തപുരം യൂണിവേഴ്സിറ്റി കോളേജ്, പട്ടാമ്പി സംസ്കൃത കോളേജ് എന്നിവിടങ്ങളിലായിരുന്നു പഠനം. കോട്ടയം എംജി സര്‍വകലാശാലയില്‍നിന്ന് അധ്യാപകനായി അദ്ദേഹം സര്‍വീസില്‍നിന്ന് വിരമിച്ചു. 15-ാമത്തെ വയസ്സുമുതല് അദ്ദേഹം സഞ്ചാരിയായിരുന്നു. പഠനം, ജോലി, പ്രഭാഷണങ്ങള്, കവിതകള്, പ്രകൃതിയുടെ നൊമ്പരങ്ങള്, നന്മകള് തേടിയുള്ള യാത്രകള് ഇങ്ങനെ അദ്ദേഹത്തിന്റെ ജീവിതയാത്ര തുടര്‍ന്നുകൊണ്ടേയിരുന്നു. 33-ാമത്തെ വയസ്സില് വിനയചന്ദ്രന്റെ അമ്മ മരിച്ചു. ഇതോടെ കൊട്ടാരത്തില്‍വീടും അനാഥമായിതുടങ്ങി. പെരുവേലിക്കരയിലെ ആലത്തൂര്‍വീട്ടില് അപ്പുപ്പനുമൊത്തും വിനയചന്ദ്രന് താമസിച്ചിട്ടുണ്ട്.\nപ്രിയശിഷ്യന്റെ വേര്‍പാടില് മനംനൊന്ത്...\nശാസ്താംകോട്ട: നാടറിയുന്നവനായി തന്റെ അരുമശിഷ്യന് മാറുമെന്ന് ഈ ഗുരുവിന് ഉറപ്പുണ്ടായിരുന്നു. ഇന്ന് ശിഷ്യന്റെ വേര്‍പാടറിഞ്ഞ് നൊമ്പരപ്പെടുകയാണീ ഗുരുനാഥന്. അന്തരിച്ച കവി പ്രൊഫ. ഡി വിനയചന്ദ്രന്റെ ആദ്യകാല ഗുരുനാഥന് പടിഞ്ഞാറെ കല്ലട കോയിക്കല്‍ഭാഗം കൂടാരത്തില് പരമേശ്വരനാചാരിയാണ് വിങ്ങുന്ന ഹൃദയവുമായി ശിഷ്യനെ സ്മരിച്ചത്. ശിഷ്യന് സമ്മാനിച്ച ഉപഹാരം നിധിപോലെ ഇന്നും കാത്തുസൂക്ഷിക്കുകയാണീ ഗുരുനാഥന്. കടപുഴ നവോദയ ഗ്രന്ഥശാലയുടെ സുവര്‍ണജൂബിലി ആഘോഷം 2008ലാണ് നടന്നത്. ഈ ചടങ്ങില് നാട്ടുകാരനും ഗ്രന്ഥശാലയുടെ മുന്‍കാല പ്രവര്‍ത്തകനുമായ ഡി വിനയചന്ദ്രനെ നാട് അനുമോദിച്ചു. എന്നാല്, വിനയാന്വിതനായി ഉപഹാരം ഏറ്റുവാങ്ങിയ അദ്ദേഹം അത് തന്റെ ഗുരുനാഥനെ ചടങ്ങില്‍വിളിച്ചുവരുത്തി സമര്‍പ്പിക്കുകയായിരുന്നു. ഇന്ന് ഞാനറിയപ്പെടുന്ന ഒരു സാംസ്കാരികപ്രവര്‍ത്തകനായി മാറിയത് എന്നെ അക്ഷരങ്ങള് എഴുതാന് പഠിപ്പിച്ച ഗുരുനാഥന് പരമേശ്വരനാചാരി സാറാണെന്നും ഈ ഉപഹാരത്തിന് അര്‍ഹന് അദ്ദേഹമാണെന്നും വിനയചന്ദ്രന് പറഞ്ഞു.\nനാട് സമ്മാനിച്ച ഉപഹാരം ശിഷ്യന് തനിക്ക് സമര്‍പ്പിച്ചതില് ഇന്നും അഭിമാനം കൊളളുന്നതായി പരമേശ്വരന്‍ആചാരി പറഞ്ഞു. മാതൃകാധ്യാപകനുള്ള അവാര്‍ഡ് ഇദ്ദേഹത്തിന് ലഭിച്ചിട്ടുണ്ട്. കോയിപ്പുറം ഗവണ്‍മെന്റ് എല്‍പി സ്കൂള് അധ്യാപകനായിരുന്നു അദ്ദേഹം. പ്രൊഫ. ഡി വിനയചന്ദ്രന്റെ പഠനത്തിന്റെ തുടക്കവും ഇവിടെനിന്നായിരുന്നു. ഗ്രന്ഥശാലകളിലും മറ്റും പുസ്തകങ്ങള് വിനയചന്ദ്രന് പരിചയപ്പെടുത്തിക്കൊടുക്കാനും പരമേശ്വരനാചാരി മറന്നില്ല. ശിഷ്യനിലെ വായനാശീലത്തെ പരിപോഷിപ്പിച്ചു. കവിയുടെ കുട്ടിക്കാലത്തെ വഴികാട്ടിയായിരുന്നു ഈ അധ്യാപകന്. ശിഷ്യന്റെ വളര്‍ച്ചയ്ക്കും പ്രശസ്തിക്കും ഒപ്പം വേര്‍പാടും തന്റെ ജീവിതകാലത്ത് കാണേണ്ടിവന്നതിലുള്ള വേദനയിലാണീ ഗുരുനാഥന്. കോയിക്കല്‍ഭാഗം കൊട്ടാരത്തില് ചൊവ്വാഴ്ച കൊണ്ടുവരുന്ന അരുമശിഷ്യന്റെ ഭൗതികശരീരത്തില് അന്ത്യാഞ്ജലി അര്‍പ്പിക്കാന് ഈ ഗുരുവും എത്തും.\nമരണം പറഞ്ഞു, ഇതാ "വീട്ടിലേക്കുള്ള വഴികള്"\n"വീട്ടിലേക്കെന്നുപോകുന്നു, ചോദിക്കുന്നു കൂട്ടുകാര്,\nകലണ്ടറില് ചൂട്ടുകത്തിച്ച് കിടക്കുമവധികള്"\nകൂട്ടുകാര്‍ക്കും പുസ്തകക്കൂട്ടങ്ങള്‍ക്കും കലണ്ടറിലെ അവധികള്‍ക്കുമൊപ്പം ഓരോ നിമിഷവും കവി ചോദിച്ച ചോദ്യമായിരുന്നു വീട്ടിലേക്കെന്നുപോകുന്നുവെന്നത്. അവധൂതനെപ്പോലെ കവിതയുടെ വഴികളില് അലയുമ്പോഴും വീട്ടിലേക്കുള്ള വഴിയെ കവി സ്വപ്നമായി സൂക്ഷിച്ചിരുന്നു. അവസാനകാലങ്ങളില് നാട്ടിലേക്ക് മടങ്ങണമെന്നും കടപുഴയിലെ ഭൂമിയില് വീടുവച്ച് താമസിക്കണമെന്നും അദ്ദേഹം തീവ്രമായി ആഗ്രഹിച്ചിരുന്നു. സ്വകാര്യസംഭാഷണങ്ങളില് സുഹൃത്തുക്കളോട് അദ്ദേഹം ഈ ആഗ്രഹം പങ്കുവയ്ക്കുകയും ചെയ്തിരുന്നു. പക്ഷേ, വരികളില്‍നിന്ന് വഴികളിലേക്ക് തുടികൊട്ടി നീങ്ങിയ യാത്രകളും തിരക്കുകളും കവിയെ കലണ്ടറിലെ ദിനങ്ങള്‍ക്കൊപ്പം അകലേക്കുകൊണ്ടുപോയിക്കൊണ്ടിരിക്കുന്നു. കവിയും സുഹൃത്തുക്കളും തൊണ്ടിറക്കിയും കൃഷിനടത്തിയും രൂപംകൊടുത്ത നവോദയ വായനശാലയ്ക്ക് തൊട്ടടുത്താണ് കവിയെ അടക്കം ചെയ്യുന്ന കവി വീടുവയ്ക്കണമെന്ന് ആശിച്ച തറവാട്ടുഭൂമിയുള്ളത്. ഒരുഓണപ്പാട്ട് ചൊല്ലി, കരടിപ്പാട്ട്ചൊല്ലി കവിതയുടെ ഗന്ധവുമായി കവിയെ കാത്തുനിന്ന കടപുഴയിലെ വഴികള് നെഞ്ചിലടക്കിയ തേങ്ങലുമായി കവിയെ കാത്തുനില്‍ക്കുന്നു. വീടുവയ്ക്കാന് കാത്തുവച്ച മണ്ണില് ചിതയൊരുങ്ങുമ്പോള് കത്തുന്ന വേനലിലും പൂത്തുനില്‍ക്കുന്ന അശോകമരം പറഞ്ഞുതരുന്നു നാട്ടുകാര്‍ക്കൊപ്പം പ്രകൃതിയും കവിയെ കാത്തുനിന്നതാണെന്ന്.\n"വീട്ടിലേക്കല്ലോ വിളിക്കുന്നു തുമ്പയും\nതോറ്റവും ചിങ്ങനിലാവും കരച്ചിലും"\nനവോദയത്തിലൂടെ ഉദയംകൊണ്ട പ്രതിഭ\nശാസ്താംകോട്ട: എഴുത്തുവഴിയില് വിനയചന്ദ്രന് വഴികാട്ടിയായത് നവോദയ. കടപുഴ നവോദയ ഗ്രന്ഥശാല എഴുത്തിന്റെ കനല്‍വഴികളിലേക്കും ജീവിതത്തിന്റെ അര്‍ഥപൂര്‍ണിമയിലേക്കും കവിയെ കൂട്ടിക്കൊണ്ടുപോയി. നവോദയ അദ്ദേഹത്തിനു ഊര്‍ജപ്രദായിനിയും തേജസ്വിയായ കാവ്യബിംബവുമായി മാറി. അവിടെനിന്നു കവിതയുടെ പോരാട്ടവീര്യം അദ്ദേഹം തിരിച്ചറിഞ്ഞു. അങ്ങനെ നവോദയ പകര്‍ന്നുനല്‍കിയ കാവ്യവിത്തുകളുമായി കവിതയുടെയും സാഹിത്യത്തിന്റെയും ശക്തിസ്തംഭങ്ങള്‍തേടി ഇറങ്ങുകയായിരുന്നു. നവോദയയുടെ അജീവാനന്ത അംഗംകൂടിയായിരുന്നു അദ്ദേഹം. വാടകമുറിയില് പ്രവര്‍ത്തിച്ച വായനശാലയുടെ സാമ്പത്തിക സമാഹരണത്തിനായി വീട്ടുകാര് അറിയാതെ ഉറക്കമൊഴിച്ച് തൊണ്ടിറക്കി കിട്ടുന്ന രണ്ടുരൂപവച്ച് ചെലവുകള് നടത്തിയിരുന്നു. വായനശാലയില്‍നിന്ന് ആനുകാലികങ്ങള് വായിച്ചും ക്യാരംസും ചെസ്സും കളിച്ചുമാണ് വിദ്യാര്‍ഥിയായിരിക്കുമ്പോഴുള്ള അദ്ദേഹത്തിന്റെ കാലം ചെലവഴിച്ചിരുന്നത്. ബാലസഖ്യവും യങ് ഫാര്‍മേഴ്സ് ക്ലബിന്റെയും പ്രവര്‍ത്തനത്തിന് അദ്ദേഹം നേതൃത്വം നല്‍കി. വസ്തു പാട്ടത്തിനെടുത്ത് കൃഷിചെയ്ത് വായനശാലയ്ക്കുവേണ്ടി വരുമാനം കണ്ടെത്തി. അഖില കേരളാടിസ്ഥാനത്തില് വായനശാലയില് നടന്ന നാടകോത്സവങ്ങള്‍ക്ക് അദ്ദേഹം നേതൃത്വം നല്‍കി. വൈകിട്ട് ഗ്രന്ഥശാലാ പ്രവര്‍ത്തകരായ പരമേശ്വരനാചാരിസാര്, ആര് ദാമോദരന്‍പിള്ള, ത്രിവിക്രമന്‍പിള്ള, കമലാസനന്‍പിള്ള, ആര് രാമകൃഷ്ണപിള്ള എന്നിവരോടൊപ്പം ചേര്‍ന്ന് അക്ഷരശ്ലോകസദസ്സുകളും സംഘടിപ്പിച്ചു. ശാരദാമ്മ കൊലക്കേസുമായി ബന്ധപ്പെട്ട് നവോദയയില് അവതരിപ്പിച്ച ആദ്യ നിഴല്‍നാടകമായിരുന്നു അദ്ദേഹത്തിന്റെ ആദ്യകാലസംരംഭം. പ്രതിഭയെന്ന കൈയെഴുത്ത് മാസിക സുഹൃത്ത് ഭട്ടതിരിക്കൊപ്പം ചേര്‍ന്ന് അദ്ദേഹം പുറത്തിറക്കി. കിലോമീറ്റര് 20, ആവര്‍ത്തനം എന്നിങ്ങനെ രണ്ട് നാടകങ്ങള് പെണ്‍കുട്ടികളെക്കൊണ്ട് അവതരിപ്പിച്ചു. നൃത്തഭംഗി കിട്ടത്തക്ക രീതിയില് അധികം സാമ്പത്തികബാധ്യത ഇല്ലാത്തതരത്തില് ആനന്ദന് എന്ന നൃത്താധ്യാകന്റെ സഹായത്താല് നൃത്തപരിപാടികളും അക്കാലത്ത് അദ്ദേഹം സംവിധാനം ചെയ്തിരുന്നു. പട്ടിണികിടന്ന് അദ്ദേഹം ശേഖരിച്ച പുസ്തകങ്ങള് കൊടുത്താണ് ആജീവനാന്തമെമ്പര് ആയത്. 15 വയസ്സുമുതല് നാടുവിട്ട് പഠിച്ച അദ്ദേഹം ഇടവേളകളിലും ജോലിയില്ലാത്ത സമയത്തുമാണ് പിന്നീട് വായനശാല പ്രവര്‍ത്തനങ്ങള്‍ക്ക് ഉപയോഗിച്ചത്.\nപ്രതിലോമ ഇടപെടലുകള്‍ക്കെതിരെ കലാപം നടത്തിയ മനുഷ്യസ്നേഹി\nകോട്ടയം: കവിതയുടെ ശക്തിയും സ്വാധീനവും എത്ര വലുതെന്ന് നാടിനും ജനങ്ങള്‍ക്കും അനുഭവപ്പെടുത്തിയ കവിയായിരുന്നു ഡി വിനയചന്ദ്രനെന്ന് പുരോഗമന കലാസാഹിത്യ സംഘം ജില്ലാ കമ്മിറ്റി അനുശോചനസന്ദേശത്തില് പറഞ്ഞു. മനുഷ്യനെയും പ്രകൃതിയെയും നിരാകരിക്കുന്ന പ്രതിലോമകരമായ എല്ലാ ഇടപെടലുകള്‍ക്കെതിരെയും കവിതയിലൂടെയും പ്രവര്‍ത്തിയിലൂടെയും കലാപം നടത്തിയ മനുഷ്യസ്നേഹിയെയാണ് നഷ്ടപ്പെട്ടതെന്ന് ജില്ലാ സെക്രട്ടറി ബി ശശികുമാര് പറഞ്ഞു. ഡി വിനയചന്ദ്രന്റെ നിര്യാണത്തില് കേരള ശാസ്ത്ര സാഹിത്യ പരിഷത്ത് ജില്ലാ പ്രസിഡന്റ് ടി യു സുരേന്ദ്രനും സെക്രട്ടറി കെ രാജനും അനുശോചിച്ചു. കേരള സംസ്കൃതി കേന്ദ്രം, കോട്ടയം നാട്ടുകൂട്ടം, എസ്എഫ്ഐ ജില്ലാകമ്മിറ്റി, ഡിവൈഎഫ്ഐ ജില്ലാകമ്മിറ്റി എന്നിവയും അനുശോചിച്ചു.\n"കവിത പറയുകയും കവിത കൊണ്ടുനടക്കുകയും ചെയ്ത അപൂര്‍വം ഒരാള്..."\nകോട്ടയം: എംജി സര്‍വകലാശാല സ്കൂള് ഓഫ് ലെറ്റേഴ്സില് അധ്യാപകനെന്ന നിലയില് നീണ്ട 12 വര്‍ഷം കോട്ടയംകാരനായി ജീവിച്ച ഡി വിനയചന്ദ്രനെക്കുറിച്ച് പറയാന് ഏറെയുണ്ട്, ഏറെപ്പേരുണ്ട്. സര്‍വകലാശാലാവളപ്പിലും നഗരപ്രാന്തത്തിലുമായി ആ കവിമനസ്സ് അടുത്തറിഞ്ഞ അവര്‍ക്ക് പറയാനുള്ളത് ചുരുക്കത്തില് ഇത്രയുമാണ്: എപ്പോഴും കവിത പറയുകയും ഉള്ളില് കവിത കൊണ്ടുനടക്കുകയും ചെയ്ത അപൂര്‍വ്വം ഒരാള്. തുടക്കത്തില് പേടിയോടെയാണ് മാഷിനെ കണ്ടു തുടങ്ങിയതെന്നും എന്നാല് വളരെവേഗം വിദ്യാര്‍ഥികളിലേക്ക്, സഹപ്രവര്‍ത്തകരിലേക്ക് ഇറങ്ങിവന്ന കൂട്ടുകാരനായി അദ്ദേഹം മാറിയെന്നും സ്കൂള് ഓഫ് ലെറ്റേഴ്സില് സഹപ്രവര്‍ത്തകരായിരുന്ന ഡോ. പി എസ് രാധാകൃഷ്ണനും ഡോ. പി പി രവീന്ദ്രനും ഓര്‍ക്കുന്നു. അക്കാദമികമായി കിട്ടിയ വിദ്യാഭ്യാസം എത്ര അപര്യാപ്തമാണെന്ന് മാഷുമായുള്ള സൗഹൃദം പഠിപ്പിച്ചു. കവിതയേയും സാഹിത്യത്തേയും കുറിച്ചുള്ള ധാരണകള് മുഴുവന് ഞങ്ങളില് തിരുത്തപ്പെടുകയായിരുന്നു. ആശാന്‍കവിതയുടെ സ്ഥാനം ഇന്ത്യന് സാഹചര്യത്തില് എന്താണെന്ന് മാഷ് പറയുമ്പോള് അന്ധാളിപ്പോടെയാണ് മനസ്സിലാക്കിയത്. അശാന്തമായ മനസ്സായിരുന്നു അദ്ദേഹത്തിന്റേതെന്ന് പലപ്പോഴും തോന്നിച്ചു. ഇതേറുമ്പോള് ഞങ്ങള്‍ക്കറിയാം പുതിയൊരു കവിതയുടെ വരവായെന്ന്. അധ്യാപകനെന്ന നിലയ്ക്ക് അടുത്തറിയാനായത് വലിയ ഭാഗ്യമായി ഞങ്ങള് കരുതി. പിന്നീട് ക്ലാസ് മുറികളില് കവിതകളുടെ അപര രംഗം വെളിവാക്കാന് ശ്രമിച്ച വേളകള് വിനയചന്ദ്രന്റെ നിറസാന്നിധ്യം അനുഭവപ്പെട്ടു. സമകാലികമായ സാഹചര്യങ്ങളോട് കലമ്പല് കാണിക്കുന്ന വിനയചന്ദ്രന്റെ പെരുമാറ്റങ്ങളില് കാവ്യാത്മകമായ കുറുമ്പ് ഒളിഞ്ഞിരിക്കുന്നത് ഞങ്ങള് മനസ്സിലാക്കി. വിനയചന്ദ്രന്റെ ഇണക്കങ്ങളും പിണക്കങ്ങളും നിഷ്കളങ്കമായ പെരുമാറ്റത്തിലെ സ്വാഭാവികമായ ഏറ്റിറക്കമായിരുന്നുവെന്ന് ഞങ്ങള്‍ക്ക് അറിയാമായിരുന്നു. അതുകൊണ്ടുതന്നെ അദ്ദേഹവുമായി കൂട്ടുകൂടാന് ഞങ്ങള് എപ്പോഴും ശ്രമിച്ചിരുന്നു.\nഅദ്ദേഹം രചിച്ച "വിനയചന്ദ്രന്റെ കവിതകള്" ആദ്യം പ്രസിദ്ധപ്പെടുത്തിയത് വിദ്യാര്‍ഥിമിത്രമാണ്. ശിഖ കൊടുങ്ങല്ലൂര് പ്രസിദ്ധീകരിച്ച "ജലം കൊണ്ട് മുറിവേറ്റവന്" എന്ന പരിഭാഷ തൊട്ടുപിന്നാലെ വന്നു. മറ്റുള്ളവര്‍ക്ക് കാണിക്ക വയ്ക്കാനോ സ്വയം പ്രൊമോട്ട് ചെയ്യാനോ അന്തര്‍ദേശീയതലത്തില് അറിയപ്പെടാനോ ഒന്നും താല്‍പ്പര്യമില്ലാത്ത നിസംഗസ്വഭാവി ആയിരുന്നു അദ്ദേഹം. ഗദ്യത്തിലും കവിത എഴുതാന് അസാമാന്യമായ വൈഭവമുള്ള ആളായിരുന്നു മാഷ്. 1992-ല് കേരള സാഹിത്യ അക്കാദമി അവാര്‍ഡ് ലഭിച്ച "നരകം ഒരു പ്രേമകവിത എഴുതുമോ" എന്ന കവിതാ സമാഹാരം മാഷിന്റെ കയ്യടക്കത്തിന് മികച്ച ഉദാഹരണമാണ്. വീടിനെയും യാത്രയെയും കുറിച്ച് സര്‍ഗാത്മകമായ ആകുലതകള് വിനയചന്ദ്രന് നിലനിര്‍ത്തി. യാത്രപ്പാട്ട്, വീട്ടിലേക്കുള്ള വഴി തുടങ്ങിയ കൃതികളും അതിന് ഉദാഹരണം. ഇതേവരെ സ്വന്തമായി ഇടമില്ലാത്ത കവി പാര്‍പ്പിടം തേടിയുള്ള യാത്രയിലായിരുന്നു. അതിനിടെയാണ് ഈ വിടവാങ്ങല്-വേദന ഉള്ളിലൊതുക്കി കവിയുടെ കൂട്ടുകാര് പറഞ്ഞുനിര്‍ത്തി.\nകവിത ചൊല്ലി മടക്കം; ബ്രണ്ണനും ഓര്‍ക്കുവാനേറെ\nധര്‍മടം: അവധൂതനെപോലെ സഞ്ചരിച്ച മലയാളിയുടെ പ്രിയ കവി യാത്രയാവുമ്പോള് അവസാനമായി ചൊല്ലിയ കവിത ഹൃദയത്തോട് ചേര്‍ക്കുകയാണ് ബ്രണ്ണന്. ഇടയ്ക്കിടെ വിരുന്നെത്തുന്ന പൂര്‍വ അധ്യാപകന് ഒടുവിലെത്തിയത് ജനുവരി 10 നാണ്. അകാലത്തില് പൊലിഞ്ഞ യുവകവി എ എന് പ്രദീപ്കുമാറിന്റെ സ്മരണയ്ക്കുള്ള കവിതാപുരസ്കാരം സമര്‍പ്പിക്കാനായിരുന്നു അത്. രംഗബോധമില്ലാത്ത കോമാളിയെപോലെ കടന്നുവരുന്ന മരണത്തെക്കുറിച്ചാണ് അന്നദ്ദേഹം ഏറെ നേരം സംസാരിച്ചത്. കവിത ചൊല്ലിയായിരുന്നു മടക്കം. ബ്രണ്ണനില് കുറച്ചുകാലമേ അധ്യാപകനായി ജോലിചെയ്തുള്ളൂവെങ്കിലും നല്ല ഹൃദയബന്ധം എന്നും അദ്ദേഹം മനസ്സില് സൂക്ഷിച്ചു. ബ്രണ്ണന് വിളിച്ചപ്പോഴെല്ലാം വടക്കെമലബാറിന്റെ സ്നേഹത്തണലിലേക്ക് അദ്ദേഹം ഓടിയെത്തി. എ എന് പ്രദീപ്കുമാര് കവിതാ പുരസ്കാര സമര്‍പ്പണത്തിന് വിളിച്ചപ്പോഴും അദ്ദേഹം വരാന് മടിച്ചില്ല. കവിതാപുരസ്കാരം സമര്‍പ്പിച്ചശേഷമുള്ള സംസാരം പ്രശസ്തരുടെ ആത്മഹത്യയെകുറിച്ചായിരുന്നു. എത്രകാലം ജീവിച്ചു എന്നല്ല എങ്ങനെ ജീവിച്ചു എന്നതിനെ അടിസ്ഥാനമാക്കിയാണ് ഓരോ ജീവിതത്തെയും വിലയിരുത്തേണ്ടതെന്ന് അദ്ദേഹം ഉറപ്പിച്ചുപറഞ്ഞു. 1978 ലാണ് ഡി വിനയചന്ദ്രന് ബ്രണ്ണനില് അധ്യാപകനായി എത്തിയതെന്ന് പ്രൊഫ. എം മാധവന് ഓര്‍ക്കുന്നു. ബ്രണ്ണനില് അധ്യാപകനായിരിക്കെ ഉപരിപഠനത്തിന് പോയപ്പോഴാണ് പഴയ ശിഷ്യന് അധ്യാപകനായി വന്നതറിഞ്ഞത്. പട്ടാമ്പികോളേജില് മാധവന് മാഷുടെ വിദ്യാര്‍ഥിയായിരുന്നു വിനയചന്ദ്രന്. ഇനിയൊരു മടക്കമില്ലാതെ കവി യാത്രയാകുമ്പോള് വിദ്യാര്‍ഥികളില് ചിന്തയുടെ വെളിച്ചം പകര്‍ന്ന് പടിയിറങ്ങിയ കവിയുടെ വേര്‍പാടിന്റെ വേദനയിലാണ് ഈ കലാലയവും.\nമന്ത്രി ഷിബുവിന്റെ ആര്‍ഭാടത്തിന് ആര്‍പിഎല് ചെലവിട...\nപരിഷ്കരണത്തില് നിന്നും പിന്നോട്ടില്ല\nതലസ്ഥാനത്ത് ഉജ്വല തയ്യല്‍ത്തൊഴിലാളി മാര്‍ച്ച്\nത്രിപുരയില് ഇടതുമുന്നണിക്ക് നാലിൽ മൂന്ന് ഭൂരിപക്ഷം\nഏകപക്ഷീയമായി ജെപിസി അന്വേഷണം പ്രഖ്യാപിച്ചു\nചന്ദ്രശേഖരന് വധക്കേസ്: 11-ാം സാക്ഷിയുടെ മൊഴിയിലും...\nയാത്രാസൗജന്യം ഇല്ലാതാകും; ട്രെയിന് ചാര്‍ജ് ഇടയ്ക്...\nഅച്ഛനും മകനുമെതിരെ സോഷ്യലിസ്റ്റ് ജനതയില് കലാപം\nജാഥ വീണ്ടും തമിഴകത്ത്\nതൊഴിലില്ലായ്മയില് കേരളം ഒന്നാമത്\nയുഎസ് ആണവ കമ്പനികള്‍ക്ക് ഗുജറാത്തിലും യുപിയിലും സ്ഥലം\nസമഗ്ര കുടിയേറ്റനിയമം വേണം: കാരാട്ട്\nമന്ത്രി അനൂപിനെതിരെ വീണ്ടും വിജിലന്‍സ് അന്വേഷണം\nഒരു തുള്ളി വെള്ളത്തിനായി നെട്ടോട്ടം\nമദ്യവില കൂട്ടുന്നു, പിന്നില് കോടികളുടെ കോഴ\nകോര്‍പറേറ്റുകള് ബാങ്കു തുടങ്ങുന്നത് അപകടകരം, എസ്ആ...\nവളര്‍ച്ചനിരക്ക് താഴേക്ക് : സബ്സിഡിയൊഴിവാക്കി ഇന്ധന...\nറെയില്‍വേ വില്‍പ്പനയ്ക്ക്; പാളംതെറ്റി കേരളം\nവിശക്കുന്നവന് ആഹാരം നല്‍കാന് കഴിയാത്ത സ്വാതന്ത്ര്...\nസ്വകാര്യ പങ്കാളിത്തത്തിലൂടെ ഒരു ലക്ഷം കോടി\nപ്രതിരോധവകുപ്പില് വന് അഴിമതി: മാണി ഗ്രൂപ്പ്\nകുര്യനെതിരെ കേസെടുക്കാനാവില്ലെന്ന് പെണ്‍കുട്ടിയെ അ...\n"വണ്ടി കിട്ടാത്ത" മലയാളിക്ക് സര്‍ക്കാരിന്റെ പരിഹാസവും\nചന്ദ്രശേഖരന് വധഭീഷണിയുള്ളതായി പരാതി നല്‍കിയിട്ടില്...\nജനമുന്നേറ്റം മറച്ചുവയ്ക്കാന് മാധ്യമപാഴ്വേല\nമന്ത്രിമാര് "എട്ട്" കേരളത്തിന് "പൂജ്യം"\nപോര്‍വീര്യം ജ്വലിപ്പിച്ച് സമരസന്ദേശ യാത്ര\nചരക്കുകൂലി കൂടും; കേരളത്തിന് ഒന്നുമില്ല\nലാവ് ലിന് നിലപാട്: പാര്‍ടി അംഗങ്ങള്‍ക്കെല്ലാം ബാധ...\nബിജെപി നിയോജക മണ്ഡലം പ്രസിഡന്റിന് ആര്‍എസ്എസുകാരുടെ...\nചൊരിമണലില് ചരിത്രമെഴുതാന് സമരസന്ദേശജാഥ ഇന്ന് ആലപ...\nപുതിയ ശക്തിയുടെ ഉദയം\nസ്വവര്‍ഗ വിവാഹത്തിന് ഒബാമ അനുകൂലം\nസംസ്കാര സമയത്തും ആര്‍എസ്എസ് അക്രമം\nസപ്ലൈകോയില് വീണ്ടും കൂട്ടസ്ഥലമാറ്റം; പിരിവിന് ഉദ്...\nകുര്യന്‍വിഷയത്തില് പാര്‍ലമെന്റില് പ്രതിഷേധം തുടര...\nസഹാറയുടെ ആവശ്യം സുപ്രീംകോടതി തള്ളി\nബി ജെ പിയില് ഇനി ബഹിഷ്‌ക്കരണകാലം\nമമതയെ വിമര്‍ശിച്ച സിനിമയ്ക്ക് വിലക്ക്\nറൗള് വീണ്ടും ക്യൂബന് പ്രസിഡന്റ്\nതളിപ്പറമ്പില് ലീഗുകാര് തമ്മില് സംഘര്‍ഷം\nവളം അഴിമതി: ചന്ദ്രശേഖരനെ സിപിഐ എമ്മില്‍നിന്ന് സസ്പ...\nഐടി@ സ്കൂള് ഡയറക്ടര്‍ക്കെതിരെ പരാതി ശ്രദ്ധയില്‍പ്...\nസമരസന്ദേശ യാത്ര കേരളത്തില്\nആര്‍ഗോക്ക് ഓസ്കാര്, ആങ് ലീ സംവിധായകന്, ഡാനിയല് ...\nകോര്‍പറേഷനും ജില്ലാപഞ്ചായത്തും ചെലവഴിച്ചത് 10 ശതമാ...\nരാവിലെയെത്തും പ്രസിഡന്റ് ജനകീയതയുടെ മണിമുഴക്കമായി ...\nസമരസന്ദേശ ജാഥ ഇന്ന് എത്തും: ചരിത്രത്തിലേക്ക് മറ്റൊ...\nതീരം വറുതിയില്; മത്സ്യവില പൊള്ളുന്നു\nസിഇടി സ്വയംഭരണനീക്കം അവസാനഘട്ടത്തില്\nഅന്വേഷണസംഘം വെറുംകൈയോടെ തിരിച്ചെത്തി\nജനകീയ മുന്നേറ്റത്തിന് കന്യാകുമാരിയില് തുടക്കം\nഗര്‍ഭിണിയുടെ വയറ്റില് ബൂട്ടിട്ട് ചവിട്ടി\nതെളിഞ്ഞത് ലീഗിന്റെ വര്‍ഗീയ അജന്‍ഡ\nസൗരോര്‍ജ്ജ പദ്ധതി റിപ്പോര്‍ട്ട് സര്‍ക്കാര് പൂഴ്ത്തി\nദക്ഷിണമേഖലാ ജാഥക്ക് തുടക്കമായി\nമെട്രോ നിര്‍മാണം ഏപ്രില് 2നു തുടങ്ങും\nകുര്യനുവേണ്ടി അപരന്റെ കഥമെനഞ്ഞ് ജോര്‍ജ്\nകോര്‍പറേറ്റ്, റിയല് എസ്റ്റേറ്റ് സ്ഥാപനങ്ങള്‍ക്ക് ...\nഅമൃതയില്‍നിന്നും 25 ലക്ഷം നഷ്ടപരിഹാരം തേടുന്നു\nഇനി പരേതനും ട്വീറ്റ് ചെയ്യാം\nനെല്ലുല്‍പ്പാദനം കുത്തനെ കുറഞ്ഞു\nവാക്ക് പാലിച്ച് രക്തസാക്ഷിത്വം വരിച്ച കാക്കാ സിംഗ്\nമുഖ്യമന്ത്രിക്കും പൊലീസ് ചീഫിനും പെണ്‍കുട്ടി കത്തയ...\nതീവ്രവാദ ബന്ധമുള്ള കേസുകള് സര്‍ക്കാര് അട്ടിമറിക്...\nബദലിനുള്ള സമരസന്ദേശവുമായി ജാഥകള്‍ക്ക് ഇന്നു തുടക്കം\nബധിരകര്‍ണങ്ങള് തുറപ്പിച്ച പണിമുടക്ക്\nപണിമുടക്ക്: മനുഷ്യാവകാശ കമീഷന് ചെയര്‍മാന്റെ നിലപാ...\nരമയുടെ കണ്ണൂര് സന്ദര്‍ശനം പരിഹാസ്യനാടകം\nസൂര്യനെല്ലി: ഫേസ്ബുക്കില് പ്രതികരിച്ച 2500 പേര്‍ക...\nവിദേശവാര്‍ത്തകള്  ഷാവേസ്, റഷ്യ, ക്യൂബ, ഉത്തര കൊറ...\nജനദ്രോഹ ഭരണത്തിന് താക്കീതായി എല്‍ഡിഎഫിന്റെ തിളക്കമ...\nപാര്‍ലമെന്റില് പ്രതിഷേധം സഭാധ്യക്ഷര് റിപ്പോര്‍ട്...\nകുര്യനെതിരെ കേസ് എടുക്കണം: സിപിഐ എം\nദേശീയജാഥയ്ക്ക് 8 ജില്ലയില് വന് വരവേല്‍പ്പ് നല്‍കും\nവിദര്‍ഭയില് 10 മാസത്തിനിടെ 228 കര്‍ഷകര് ജീവനൊടുക്കി\nരാഷ്ട്രപതിയുടെ പ്രസംഗം നിയമലംഘനങ്ങളെ വെള്ളപൂശാനെന്...\nസ്ത്രീകളെ ലീഗുകാര് ആക്രമിച്ച കേസ് തള്ളണമെന്ന ആവശ്...\nആദ്യപാട്ടിന് തന്നെ അംഗീകാരം; ആഹ്ലാദം പങ്കിട്ട് വിജ...\nകുറഞ്ഞ നിരക്കിന്റെ പേരില് വിമാനക്കമ്പനികളുടെ കൊള്ള\nഭരണം അഴിമതിയുടെ കൂടാരമായി: പിണറായി\nചന്ദ്രശേഖരന് വധക്കേസ്: എസ്ഐ മൊഴി തിരുത്തി\nസംസ്ഥാന സിനിമ അവാര്‍ഡ് വാര്‍ത്തകള്, കുറിപ്പുകള്\nസമരസന്ദേശജാഥയ്ക്ക് നാളെ കന്യാകുമാരിയില് തുടക്കം\nഎസ്.എഫ്.ഐക്ക് എതിരില്ലാ വിജയം\nഅന്വേഷണ ഉദ്യോഗസ്ഥനെ പുറത്താക്കി\nഉപതെരഞ്ഞെടുപ്പ്: മുന്നണികൾ ഒപ്പത്തിനൊപ്പം\nസെല്ലൂലോയ്ഡ് മികച്ച ചിത്രം; പൃഥ്വി രാജ് നടന്, റീമ...\nജനവിരുദ്ധ നയങ്ങള്‍ക്കെതിരെ ജനകീയ ബദല് രൂപപ്പെടുത്...\nഐഎഎസുകാരുടെ വെളിപ്പെടുത്തല് ഞെട്ടലുളവാക്കുന്നത്: ...\nസൂര്യനെല്ലി; കുര്യനെതിരെ പെണ്‍കുട്ടി പരാതി നല്‍കി\nപുരോഗമന വായനശാല ടി പി ചന്ദ്രശേഖരന്റെ സ്മാരകമാക്കുന...\nമാധ്യമവാര്‍ത്ത അടിസ്ഥാനരഹിതം: സംയുക്ത ട്രേഡ് യൂണിയന്\nപദ്ധതിനിര്‍വഹണം താളംതെറ്റി പഞ്ചായത്തുകള് വിനിയോഗി...


കിനാക്കൂട്..: ഇല കൊഴിയും ശിശിരത്തില് ചെറുകിളികള് വരവായി..\nആ കാട്ടു തീയില് (ഇല കൊഴിയും )\nആദ്യാനുരാഗം ജന്മങ്ങളില് (ഇല കൊഴിയും )\nMusician :Mohan Sithara/മോഹന് സിതാര\nLyricist(s):Kottakkal Kunjimoideen Kutty/കോട്ടക്കല് കുഞ്ഞിമൊയ്തീന് കുട്ടി\nSinger(s):KJ Yesudas/കെ ജെ യേശുദാസ്\nRaga(s) Used:Misra Sivaranjani/ മിശ്ര ശിവരഞ്ജിനി\n* എന്‍റെ ചിത്രങ്ങള് രണ്ട് നിറങ്ങളിലായി പോസ്റ്റ് ആവുന്നതിന്‍റെ കാരണം പറഞ്ഞു തന്ന് എന്നെ ഒന്ന് സഹായിയ്ക്കാമോ പ്രിയരേ...\nചിത്രത്തിന്‍റെ യഥാര്‍ത്ഥ നിറം മുകളില് കാണുന്നതാണ്..!\nരമേശ് അരൂര് November 22, 2011 at 8:30 AM\nഇതെന്താ സിനിമാ പാട്ടുകള്‍ക്ക് വേണ്ടിയുള്ള ബ്ലോഗാണോ ?\nവര്‍ഷിണി* വിനോദിനി November 22, 2011 at 8:38 AM\nന്റ്റെ ചിത്രം...അനുയോജ്യം എന്ന് തോന്നിപ്പിച്ച ഒരു പാട്ട് ഇട്ടു എന്ന് മാത്രം..!\nകൊച്ചുമുതലാളി November 22, 2011 at 6:09 PM\nഇതില് രണ്ടല്ല.. മൂന്നുനിറമാണ്.. :)\nഇതേത് പാര്‍ക്കാണ് വര്‍ഷൂട്ട്യെ..\nLipi Ranju November 22, 2011 at 7:02 PM\nനല്ല ചിത്രം... എനിക്കിഷ്ടമുള്ള പാട്ടാണിത് :)\nMohammedkutty irimbiliyam November 22, 2011 at 10:00 PM\nചിത്രവും പാട്ടും ഉചിതം .ആശംസകള് !\nsameeran November 22, 2011 at 10:34 PM\nഇതെന്താ മൂന്ന് നിറങ്ങളില്..?\nഫോട്ടോ എടുപ്പിന്റെ പുതുവഴികള് വല്ലതും ആണോ..?\nഅതോ ടെക്നിക്കല് ഫോള്‍ട്ട് ..?\nകാണാന് നല്ല ചന്തമുള്ള സ്ഥലം ..\nആ മരങ്ങളില് ഇലകള് കൂടി ഉണ്ടാര്‍ന്നെങ്കില് ..\nസാരല്ല്യാ.. ഇനീം വരാന് വേണ്ടയാണല്ലോ കൊഴിയുന്നത് ല്ലേ ..?\nഏപ്രില് ലില്ലി. November 23, 2011 at 5:44 AM\nഫോട്ടോയ്ക്ക് ചേരുന്ന ഒരു നല്ല പാട്ടിടുന്ന ബ്ലോഗ് എന്തായാലും കൊള്ളാം. എനിക്കേറെ ഇഷ്ടമുള്ളതാണ് ഇല കൊഴിഞ്ഞ മരങ്ങളുടെ ദൃശ്യം. നേരത്തെ ഇട്ടിട്ടുള്ള പടങ്ങളില് ഒന്നും മൂന്നു കളറുകള് ഇല്ലല്ലോ..എന്തോ ഒരു ചെറിയ പ്രശനം കാരണം ആവും പടങ്ങള് അപ്പ് ലോഡ് ചെയ്ത ശേഷം മൂന്നു കളറില് കാണുന്നത്.\nവര്‍ഷിണി* വിനോദിനി November 24, 2011 at 8:17 AM\nസ്നേഹം പ്രിയരേ...സന്തോഷം ട്ടൊ..!


ഇതാണു മക്കളേ യഥാർത്ഥ ഓഫ് റോഡിങ്, കണ്ടു പഠിക്ക്... | MG Gloster: Sam Kurian Kalarickal About Off Roading\nഇതാണു മക്കളേ യഥാർഥ ഓഫ് റോഡിങ്, കണ്ടു പഠിക്ക്...\nഓൺലൈൻ ഡെസ്ക് November 19, 2020 09:40 AM IST\nപഠനവും പരിശീലനവും ഓഫ് റോഡിങ്ങിന് അനിവാര്യം\nവാഹനം ഓഫ് റോഡിങ്ങിനായി തയാറാക്കണം\nSam Kurian Kalarickal\nഓഫ് റോഡിങ് ഒരു അഡ്വഞ്ചർ സ്പോർട്ട് മാത്രമല്ല, സാങ്കേതികതയാണ്, കലയാണ്, കടുത്ത പരിശീലനമാണ്. എല്ലാത്തിനും പുറമേ യന്ത്രവും മനുഷ്യനുമായുള്ള പരസ്പര വിശ്വാസമാണ്. കാർ റേസിങ്ങിനും റാലിക്കും ഒപ്പം ആഗോള അംഗീകാരമുള്ള മത്സര ഇനം. വള്ളംകളി പോലെ മലയാളിയുടെ മനസ്സിലേക്കും സിരകളിലേക്കും ആവേശമായി പടർന്നു കയറുകയാണ് ഈ മത്സരം. മഹീന്ദ്രയുടെ ഏറ്റവും പുതിയ ഓഫ് റോഡറായ താറിന്റെ ബുക്കിങ്ങിന്റെ മൂന്നിലൊന്നും കേരളത്തിലാണെന്നതും ഇന്ത്യയിൽ ജീപ്പുകൾ ഇന്നും ധാരാളമായുളളതു നമ്മുടെ റോഡുകളിലാണെന്നതും ഇതിനു തെളിവ്.\nയുട്യൂബ് നിറയെ ഓഫ് റോഡ് റിവ്യൂകളാണ്. സാധാരണ കാർ പോലും ശരിക്കു ഡ്രൈവ് ചെയ്യാനറിയാത്തവർ വാഹന ഡീലർഷിപ്പുകളിൽച്ചെന്ന് നിങ്ങളുടെ എസ്‌യുവിയുെട ഓഫ് റോഡിങ് വിഡിയോ ഞാനുണ്ടാക്കാം എന്ന് ഒാഫറിടുന്നു. ഓഫ് റോഡിങ്ങിന്റെ പ്രാഥമിക പാഠങ്ങൾ പോലുമറിയാതെ വിദഗ്ധർ ചമയുന്നവർ പെരുകുന്ന കാലത്ത് എന്താണ് ഓഫ് റോഡിങ്ങെന്നു കണ്ടെത്താനാണ് ഈ ശ്രമം. ഓഫ് റോഡ് വാഹനങ്ങളെപ്പറ്റി സംസാരിക്കുന്നത് റോഡ് ആൻഡ് ട്രാക്ക് (ആർ ആൻഡ് ടി) ക്ലബ് സ്ഥാപകനും ഓഫ് റോഡ് വിദഗ്ധനും പരിശീലകനുമായ സാം കുര്യൻ കളരിക്കൽ.\nകോട്ടയത്ത് മാങ്ങാനത്ത് ഓഫ് റോഡിങ് പരിശീലനത്തിനു മാത്രമായി ഒരുക്കിയ ട്രാക്കിൽ സാം വിവിധ തരം ഓഫ് റോഡറുകളുടെ വിശേഷങ്ങൾ വിശദീകരിച്ചു തന്നു. ഒരേക്കറിൽ മാങ്ങാനത്തുള്ളതു പരിശീലന ട്രാക്കാണെങ്കിൽ മഡ്, റോക്ക്, വെള്ളം എന്നിങ്ങനെയുള്ള കടുത്ത മത്സരട്രാക്ക് പാമ്പാടിക്കടുത്ത് വെള്ളൂരുണ്ട്. മത്സരങ്ങൾക്ക് ഇറങ്ങാനുള്ള പരിശീനവും ടെസ്റ്റ് റണ്ണുകളുമെല്ലാം ഈ ട്രാക്കിലാണ് നടക്കുന്നത്. എല്ലാ മാസവും ആർ ആൻഡ് ടി ക്ലബിലെ സ്ത്രീകളടക്കമുള്ള 48 അംഗങ്ങൾ ഇവിടെ ഒത്തു കൂടി ഓഫ് റോഡ് ആവേശം ആസ്വദിക്കും.\nമാങ്ങാനത്തെ ട്രാക്കിൽനിന്ന് ഓഫ് റോഡിങ് വിശേഷവുമായി സാം. ഓവർ ടു യു സാം...\nഫോർ വീൽ ഡ്രൈവ് വാഹനങ്ങളിൽ നിരവധി വിഭാഗങ്ങളുണ്ട്. മഹീന്ദ്ര താർ, ജിപ്സി എന്നിവയെ ഹാർഡ് ഓഫ് റോഡർ എന്നു വിളിക്കാമെങ്കിൽ എംജി ഗ്ലോസ്റ്റർ, ടൊയോട്ട ഫോർച്യൂണർ, ഫോഡ് എൻഡവർ പോലുള്ള വാഹനങ്ങളെ സോഫ്റ്റ് ഓഫ് റോഡർ എന്നാണ് വിശേഷിപ്പിക്കുക. സാധാരണ വാഹനങ്ങൾക്കു പോകാൻ കഴിയാത്ത അൽപം മോശമായ വഴികളിലൂടെ ഇത്തരം വാഹനങ്ങൾ സുഖകരമായി ഓടിച്ചുകൊണ്ടു പോകാൻ സാധിക്കും. ഉദാഹരണത്തിന് എസ്റ്റേറ്റ് റോഡുകളിലൂടെയോ അതല്ലെങ്കിൽ ഒരൽപം ദുർഘടപാതകളിലൂടെയോ ഉള്ള യാത്രയൊക്കെയാണെങ്കിൽ സുഖകരവും സുരക്ഷിതവുമായ ഫോർ വീലർ ഓപ്ഷൻ ഉള്ള വാഹനങ്ങളാണ് സോഫ്റ്റ് ഓഫ് റോഡറുകൾ. ടെസ്റ്റ് ട്രാക്കിലെത്തിയ എംജി ഗ്ലോസ്റ്റർ പ്രീമിയം ഓഫ് റോഡറാണ്, എല്ലാ സുഖസൗകര്യങ്ങളോടും കൂടി ആറു പേർക്കു വരെ ഓഫ് റോഡ് ട്രിപ്പുകൾ ചെയ്യാൻ പറ്റിയ വാഹനം.\nഓഫ് റോഡിനായി വാഹനം ഒരുക്കണം\nമഹീന്ദ്ര താർ, മാരുതി ജിപ്സി, ഫോഴ്സ് ഗൂർഖ തുടങ്ങിയ വാഹനങ്ങളാണ് ഹാർഡ് ഓഫ് റോഡ് മത്സരങ്ങൾക്ക് കൂടുതലായും ഉപയോഗിക്കുന്നത്. എന്നാല് കമ്പനി പുറത്തിറക്കുന്ന സ്റ്റോക്ക് കണ്ടീഷനിൽ ഈ വാഹനങ്ങൾ പോലും ഓഫ് റോഡ് മത്സരങ്ങൾക്ക് ഇറക്കാൻ സാധിക്കില്ല. അതിനായി ധാരാളം മാറ്റങ്ങൾ വാഹനത്തിൽ വരുത്തേണ്ടതുണ്ട്. മഡ് ടെറൈൻ ടയറുകൾ, റോൾ കേജുകൾ, സ്നോർക്കൽ, വിഞ്ചുകൾ, ബംപർ, സസ്പെൻഷൻ തുടങ്ങി ഏതു ദുർഘടപാതയും താണ്ടാൻ തക്ക വിധത്തിൽ വാഹനത്തെ മാറ്റിയെടുക്കണം. ബംപറുകളും ഫുട് റെസ്റ്റും ഊരി മാറ്റണം. എല്ലാത്തിലുമുപരി കടുത്ത പരിശീലനവും ആവശ്യമാണ്.\nഇല്ലാത്ത വഴിയും വഴിയാകും\nസാഹസികത ഇഷ്ടപ്പെടുന്നവരുടെ കലയാണ് ഓഫ് റോഡിങ്. മനോഹരമായ പാതകൾ വേണമെന്നു യാതൊരു നിർബന്ധവും ഇക്കൂട്ടർക്കുണ്ടാകില്ലെന്നു മാത്രമല്ല, വഴികൾ ഇല്ലാത്തയിടങ്ങളിലൂടെ വാഹനങ്ങൾ ഓടിക്കാനായിരിക്കും താല്പര്യവും. ഓഫ് റോഡ് തന്നെ പല തരത്തിലുണ്ട്. മോശം റോഡുകളിലൂടെ ഫോർവീൽ ഡ്രൈവ് വാഹനങ്ങൾ ദിവസവും ഓടിക്കുന്ന നിരവധി ആളുകൾ നമ്മുടെ നാട്ടിലുണ്ട്. എന്നാൽ ഓഫ് റോഡ് മത്സരങ്ങൾ പ്രത്യേകം ഡിസൈൻ ചെയ്ത ട്രാക്കുകളിലാണ് നടക്കുന്നത്. അതിൽ വെള്ളമുള്ള കുഴികളുണ്ടാകും, വലിയ പാറക്കെട്ടുകളുണ്ടാകും, ചെളി നിറഞ്ഞ സ്ഥലങ്ങളുണ്ടാകും, വിഞ്ച് ഉപയോഗിച്ച് വാഹനങ്ങൾ വലിച്ചു കയറ്റണ്ട സ്റ്റേജുകളുണ്ടാകും. ഈ മാർഗതടസ്സങ്ങൾ താണ്ടി ലക്ഷ്യസ്ഥാനത്തെത്തുമ്പോൾ കിട്ടുന്ന സന്തോഷമാണ് ഓഫ് റോഡിങ്ങിന്റെ അല്ലെങ്കിൽ ഒരു ഓഫ് റോഡറുടെ സംതൃപ്തി.\nസോഫ്റ്റ് റോഡർ ഓഫ് റോഡുകളിൽ\nഎസ്‍യുവി, ജീപ്പ്, ജിപ്സി തുടങ്ങി ഓഫ് റോഡ് മത്സരങ്ങളിൽ വിവിധ വിഭാഗങ്ങളുണ്ട്. അതിൽ എസ്‌യുവി വിഭാഗത്തിൽ മത്സരിക്കാൻ പറ്റുന്നൊരു വാഹനമാണ് എംജി ഗ്ലോസ്റ്റർ. പക്ഷേ അതിനായി കുറച്ചു മാറ്റങ്ങൾ വരുത്തണം. മുൻ പിൻ ബംപറുകൾ, ഫുട്സ്റ്റെപ്പുകൾ തുടങ്ങിയവ അഴിച്ചു മാറ്റണം, വിഞ്ച്, സ്നോർക്കൽ തുടങ്ങിയവ ഘടിപ്പിക്കുകയും വേണം. എന്നാൽ മറ്റു വിഭാഗങ്ങളിൽ എംജി ഗ്ലോസ്റ്റർ പോലുള്ള പ്രീമിയം എസ‌്‌യുവികൾ മത്സരിക്കാറില്ല.\nഎം ജി ഗ്ലോസ്റ്ററും ഓഫ് റോഡും\nഅ‍ഡ്വഞ്ചർ ട്രിപ്പുകൾക്ക് പോകുന്നവർക്കു ചേരുന്ന വാഹനമാണ് ഗ്ലോസ്റ്റർ. ടാർ റോഡുകളിൽനിന്ന് ഇറങ്ങി കുറച്ചു കുന്നും മലയുമെല്ലാം കയറാൻ താൽപര്യമുള്ളവർക്കുള്ള വാഹനം. പ്രീമിയം എസ്‍യുവി വിഭാഗത്തിൽ പെടുന്നതുകൊണ്ടു തന്നെ ആഡംബര സൗകര്യങ്ങളുള്ള ഓഫ് റോഡ് വാഹനം എന്ന് ഗ്ലോസ്റ്ററെ വിളിക്കാം.\nസാൻഡ്, സ്നോ, മഡ്, റോക്ക് തുടങ്ങിയ മോഡുകളുള്ളതുകൊണ്ട് നിഷ്പ്രയാസം ഓഫ് റോഡ് ഡ്രൈവ് ചെയ്യാൻ ഗ്ലോസ്റ്ററിനാകും. ഓഫ് റോഡ് മത്സരങ്ങൾക്കായി നിർമിച്ച ട്രാക്കിലും മികച്ച പെർഫോമൻസാണ് ഗ്ലോസ്റ്റർ കാഴ്ചവെച്ചത്. മോശം പാതകളിലെ നിയന്ത്രണവും കയ്യടക്കവും ശ്രദ്ധേയം. ഓഫ് റോഡ് യാത്രകളും അഡ്വഞ്ചർ ട്രിപ്പുകളും ഇഷ്ടപ്പെടുന്നവർക്ക് തിരഞ്ഞെടുക്കാവുന്ന വാഹനമാണ് എംജി ഗ്ലോസ്റ്റർ.\nEnglish Summary: MG Gloster: Sam Kurian Kalarickal About Off Roading


when sanjay leela bhansali shouted on his Padmaavat actor ranveer singh, here is the reason | നിന്നെ കൊണ്ട് ഇത് നടക്കില്ല, രണ്‍വീര് സിംഗിനോട് ചൂടായ സഞ്ജയ് ലീല ബന്‍സാലി, കാരണം പുറത്ത് - Malayalam Filmibeat\n| Updated: Wednesday, September 15, 2021, 11:35 [IST]\nബോളിവുഡിലെ പ്രശസ്ത സംവിധായകരില് ഒരാളാണ് സഞ്ജയ് ലീല ബന്‍സാലി. വര്‍ഷങ്ങളായി ഇന്‍ഡസ്ട്രിയിലുളള സംവിധായകന്‌റെതായി നിരവധി സൂപ്പര്‍ഹിറ്റ് ചിത്രങ്ങള് പുറത്തിറങ്ങിയിരുന്നു. സൂപ്പര്‍താരങ്ങളും യുവതാരങ്ങളും ഉള്‍പ്പെടെ ബന്‍സാലി ചിത്രങ്ങളില് നായകന്മാരായി. ചരിത്ര സിനിമകള് ഒരുക്കുന്നതിലും വലിയ താല്‍പര്യമുളള സംവിധായകനാണ് അദ്ദേഹം. ചരിത്ര പശ്ചാത്തലത്തില് കഥ പറഞ്ഞ ബന്‍സാലി ചിത്രങ്ങളെല്ലാം ബോക്‌സോഫീസില് വലിയ വിജയം നേടിയിട്ടുണ്ട്. ഹം ദില് ദേ ചുകെ സനം, ദേവ്ദാസ്, ഗോലിയോം കീ രാംലീല ഓര് രാസ് ലീല, ബജ്രാവോ മസ്താനി, പദ്മാവത് തുടങ്ങിയ സിനിമകളെല്ലാം സംവിധായകന്‌റെ കരിയറില് ഏറെ ശ്രദ്ധിക്കപ്പെട്ട ചിത്രങ്ങളാണ്.\nബിഗ്ബഡ്ജറ്റില് ഇറങ്ങിയ സിനിമകളില് എല്ലാം ബന്‍സാലിയുടെ സംവിധാന മികവ് പ്രേക്ഷകര് കണ്ടതാണ്. ബന്‍സാലിയുടെ സംവിധാനത്തില് ഒരുങ്ങിയ സിനിമകളില് ബോളിവുഡ് താരങ്ങള്‍ക്ക് എല്ലാം മികച്ച റോളുകളാണ് ലഭിച്ചത്. പല താരങ്ങളുടെയും കരിയറില് വഴിത്തിരിവായ സിനിമകള് സഞ്ജയ് ലീല ബന്‍സാലിയുടെ സംവിധാനത്തില് പുറത്തിറങ്ങിയിട്ടുണ്ട്.\nതന്‌റെ സിനിമകളില് അഭിനയിച്ചവരില് നിന്നെല്ലാം മികച്ചത് പുറത്തെടുക്കാന് അദ്ദേഹം ശ്രദ്ധിച്ചിരുന്നു. എന്നാല് താരങ്ങളെ കൊണ്ട് എറ്റവും മികച്ച പ്രകടനം ചെയ്യിപ്പിക്കുക എന്നത് അത്ര എളുപ്പമുളള കാര്യമല്ല. ഒരിക്കല് സെറ്റില് വെച്ച് രണ്‍വീര് സിംഗിനോട് സഞ്ജയ് ലീല ബന്‍സാലി ചൂടായിട്ടുണ്ട്. രണ്‍വീറിന്‌റെ അഭിനയം ശരിയാകാതെ വന്ന സമയത്താണ് നടനോട് സംവിധായകന് കലിപ്പായത്.\nരണ്‍വീറും ദീപിക പദുകോണും സഞ്ജയ് ലീല ബന്‍സാലിയുടെ ഇഷ്ട ജോഡിയാണ്. ബന്‍സാലിയുടെ മൂന്ന് സിനിമകളിലാണ് ഇരുവരും ഒന്നിച്ചഭിനയിച്ചത്. രാംലീല, ബജ്രാവോ മസ്താനി, പദ്മാവത് എന്നീ മൂന്ന് സിനിമകളും വലിയ ഹിറ്റുകളായി മാറി. ബന്‍സാലി സിനിമകളിലാണ് രണ്‍വീര് സിംഗ് തന്‌റെ കരിയറിലെ എറ്റവും മികച്ച പ്രകടനങ്ങള് പുറത്ത് എടുത്തിട്ടുളളത്.\nഎഷ്യന് എയ്ജില് വന്ന ഒരു റിപ്പോര്‍ട്ടില് ബന്‍സാലി രണ്‍വീറിനോട് സെറ്റില് വെച്ച് ചൂടായ സംഭവം പദ്മാവത് താരം വെളിപ്പെടുത്തിയിട്ടുണ്ട്. സെറ്റില് വെച്ച് പലതവണ രണ്‍വീറിനോട് ബന്‍സാലി ചൂടായിട്ടുണ്ടെന്ന് ഈ നടന് പറയുന്നു. ബന്‍സാലിയുടെ കലിപ്പ് കണ്ട് രണ്‍വീറിനും തിരിച്ച് ദേഷ്യം തോന്നിയിരുന്നു. അതെ! പലപ്പോഴും അദ്ദേഹം രണ്‍വീറിനെ ആക്രോശിക്കുക മാത്രമല്ല അവനോട് പറയുകയും ചെയ്തു. ഇത് നിനക്ക് പറ്റിയ പണിയല്ല, വീട്ടില് പോവുന്നതാവും നല്ലത് എന്ന്, പദ്മാവത് താരം വെളിപ്പെടുത്തി.\nദീപിക പദുകോണ് ബന്‍സാലിയുടെ ഡാര്‍ലിംഗ് ആയിരുന്നു. ദീപിക ശരിക്കും അഭിനയത്തില് ശ്രദ്ധ കേന്ദ്രീകരിച്ചു. ബന്‍സാലിയുടെ നിര്‍ദ്ദേശങ്ങള് ശ്രദ്ധാപൂര്‍വ്വം പിന്തുടരാന് ദീപിക ശ്രമിക്കുന്നുണ്ടായിരുന്നു. അതിനാല് നടിയോട് സംവിധായകന് ദേശ്യപ്പെട്ടില്ല. അതേസമയം നന്നായി വിശദികരിച്ച് പറഞ്ഞു കൊടുത്തിട്ടും ഷോട്ട് ശരിയാവാത്തതില് സംവിധായകന് ദേഷ്യം തോന്നുന്നത് മനുഷ്യസഹജമാണെന്നും പദ്മാവത് താരം വെളിപ്പെടുത്തി.\nഅതേസമയം സഞ്ജയ് ലീല ബന്‍സാലിയുടെ എറ്റവും പുതിയ ചിത്രത്തില് രണ്‍വീര് സിംഗാണ് നായകവേഷത്തില് എത്തുന്നത്. സിനിമയില് നിന്ന് പ്രതിഫല തര്‍ക്കത്തെ തുടര്‍ന്ന് ദീപിക പദുകോണ് പിന്മാറിയിരുന്നു. രണ്‍വീറിന്‌റെ അത പ്രതിഫലം തനിക്കും വേണമെന്നാണ് ദീപിക ആവശ്യപ്പെട്ടത്. എന്നാല് അണിയറ പ്രവര്‍ത്തകര് അതിന് തയ്യാറായില്ല. ഇത്തവണയും ചരിത്ര പശ്ചാത്തലത്തില് കഥ പറയുന്ന ഒരു സിനിമയാണ് ബന്‍സാലി-രണ്‍വീര് കൂട്ടുകെട്ടില് അണിയറയില് ഒരുങ്ങുന്നതെന്നാണ് റിപ്പോര്‍ട്ടുകള്. സിനിമയുടെ ഷൂട്ടിംഗ് ഉടന് ആരംഭിക്കുമെന്നും അറിയുന്നു. ദീപികയ്ക്ക് പകരം സിനിമയില് രണ്‍വീറിന്‌റെ നായികയാവുന്നത് ആരായിരിക്കും എന്നതാണ് ഇപ്പോള് എല്ലാവരും ഉറ്റുനോക്കുന്നത്.\nRead more about: ranveer singh sanjay leela bhansali\nwhen sanjay leela bhansali shouted on his Padmaavat actor ranveer singh, here is the reason


CPM Party Congress Kerala Election 2021 LDF കേരളത്തിൽ തുടർഭരണം, മറ്റിടങ്ങളിൽ ബിജെപിയെ തോൽപ്പിക്കുക ലക്ഷ്യം: സിപിഎം കേന്ദ്ര കമ്മിറ്റി | Indian Express Malayalam\ncpm party congress kerala election 2021 ldf\nസിപിഎം 23-ാം പാര്‍ട്ടി കോണ്‍ഗ്രസ് അടുത്ത വര്‍ഷം ഫെബ്രുവരി അവസാനത്തോടെ നടക്കും\nJanuary 31, 2021 9:13:02 pm\nന്യൂഡൽഹി: കേരളത്തിൽ തുടർഭരണം ലക്ഷ്യമിട്ട് സിപിഎം കേന്ദ്ര കമ്മിറ്റി. കേരളത്തിൽ ഇടത് ഭരണത്തിന് തുടർച്ചയുണ്ടാകാൻ വേണ്ട പ്രചാരണങ്ങളിലേക്ക് കടക്കണമെന്ന് കേന്ദ്ര കമ്മിറ്റി യോഗം തീരുമാനിച്ചു. അതേസമയം, മറ്റ് സംസ്ഥാനങ്ങളിൽ ബിജെപിയെ തോൽപ്പിക്കുകയാണ് ലക്ഷ്യമെന്നും കേന്ദ്രകമ്മിറ്റി. കേരളം, പശ്ചിമ ബംഗാൾ, അസം, തമിഴ്‌നാട് എന്നീ സംസ്ഥാനങ്ങളിലാണ് നിയമസഭ തിരഞ്ഞെടുപ്പ് നടക്കാനിരിക്കുന്നത്. കേരളമൊഴികെയുള്ള സംസ്ഥാനങ്ങളിൽ ബിജെപിയെ പ്രതിരോധിക്കാൻ മതേതരകക്ഷികളുമായി സഖ്യമുണ്ടാക്കാനാണ് സിപിഎം തീരുമാനം.\nRead Also: 66 ശതമാനം ഫലപ്രാപ്തിയുള്ള സിംഗിൾ ഷോട്ട് വാക്സിൻ; എന്താണ് ഇത് അർത്ഥമാക്കുന്നത്?\nകാര്‍ഷിക നിയമങ്ങളും തൊഴില് കോഡും അടക്കം കേന്ദ്രസര്‍ക്കാര് നയങ്ങള്‍ക്കെതിരെ ഫെബ്രുവരി രണ്ടാംവാരം രാജ്യമാകെ സിപിഎം പ്രതിഷേധ പരിപാടികള് നടത്തും. പാർലമെന്റിൽ നിയമങ്ങൾ പിൻവലിക്കാൻ ആവശ്യപ്പെട്ട് ശക്തമായ പ്രതിഷേധം ഉയർത്താൻ എംപിമാർക്ക് കേന്ദ്ര കമ്മിറ്റി നിർദേശം നൽകി.\nഅതേസമയം, സിപിഎം 23-ാം പാര്‍ട്ടി കോണ്‍ഗ്രസ് അടുത്ത വര്‍ഷം ഫെബ്രുവരി അവസാനത്തോടെ നടക്കും. നിയമസഭാ തിരഞ്ഞെടുപ്പിന് തൊട്ടുപിന്നാലെ ജൂലൈ മുതല് ബ്രാഞ്ച് സമ്മേളനങ്ങള് തുടങ്ങാന് കേന്ദ്ര കമ്മറ്റിയോഗം തീരുമാനിച്ചു. ഈ വര്‍ഷം ഏപ്രിലില് നടക്കേണ്ട പാര്‍ട്ടി കോണ്‍ഗ്രസ് കോവിഡ് വ്യാപനത്തെത്തുടര്‍ന്ന് നീട്ടിവയ്‌ക്കുകയായിരുന്നു.\nWeb Title: Cpm party congress kerala election 2021 ldf\nസംസ്ഥാനത്ത് കോവിഡ് സ്ഥിരീകരിച്ച് ചികിത്സയിലുള്ളത് 70,983 പേർ; ഏറ്റവും കൂടുതൽ എറണാകുളത്ത്, കുറവ് കാസർഗോട്ട്


ശസ്ത്രക്രിയ വിജയകരം ; നേവിസിന്റെ ഹൃദയം ഇനിയും തുടിക്കും | Pathanamthitta Media\nTuesday, October 19, 2021 2:02 am\nശസ്ത്രക്രിയ വിജയകരം ; നേവിസിന്റെ ഹൃദയം ഇനിയും തുടിക്കും\nകോഴിക്കോട് : മസ്തിഷ്ക മരണം സംഭവിച്ച നേവിസിന്റെ ഹൃദയം ശസ്ത്രക്രിയയിലൂടെ കണ്ണൂർ സ്വദേശിക്ക് വെച്ച് പിടിപ്പിച്ചു. ഇന്നലെ രാത്രി ഏഴരയോടെ തുടങ്ങിയ സർജറി പുലർച്ചെ മൂന്നരയ്ക്കാണ് പൂർത്തിയായത്. കോഴിക്കോട് മെട്രോ ആശുപത്രിയിലാണ് എട്ട് മണിക്കൂറോളം നീണ്ട ശസ്ത്രക്രിയ നടന്നത്. ശസ്ത്രക്രിയ വിജയമെന്ന് ആശുപത്രി അധികൃതർ അറിയിച്ചു.\nമസ്തിഷ്ക മരണം സംഭവിച്ച കോട്ടയം വടവത്തൂർ സ്വദേശി നേവിസിന്‍റെ ഹൃദയവുമായി എറണാകുളം രാജഗിരി ആശുപത്രിയില് നിന്നും വൈകീട്ട് നാലേ പത്തിനാണ് ആംബുലന്‍സ് കോഴിക്കോട്ടേക്ക് പുറപ്പെട്ടത്. എറണാകുളം മുതല് കോഴിക്കോടുവരെ സർക്കാർ റോഡില് ഗ്രീന് ചാനല് ക്രമീകരണമൊരുക്കിയിരുന്നു. വഴിയില് ജനങ്ങൾ സഹകരിക്കണമെന്ന് ആരോഗ്യമന്ത്രിയടക്കം ഫേസ്ബുക്കിലൂടെ അഭ്യർത്ഥിച്ചിരുന്നു. 172 കിമീ ദൂരം മൂന്ന് മണിക്കൂർ അഞ്ച് മിനിറ്റുകൊണ്ട് പിന്നിട്ട് രാത്രി ഏഴേകാലോടെ ഹൃദയം കോഴിക്കോട് മെട്രോ ഇന്‍റർനാഷണല് ആശുപത്രിയിലെത്തിച്ചു.\nതൊട്ടുപിന്നാലെ കണ്ണൂർ സ്വദേശിയായ അന്‍പത്തൊന്‍പതുകാരന് ഹൃദയം വെച്ചുപിടിപ്പിക്കാനുള്ള ശസ്ത്രക്രിയയും തുടങ്ങി. ഇത് കൂടാതെ നേവിസിന്‍റെ കരളും കിഡ്ണിയും കൈകളുമടക്കം ആറ് അവയവങ്ങൾ എറണാകുളത്തെ വിവിധ ആശുപത്രികളില് ചികിത്സയിലുള്ളവർക്ക് ദാനം ചെയ്തു. ഫ്രാന്‍സില് വിദ്യാർത്ഥിയായിരുന്ന നേവിസ് രക്തത്തില് പഞ്ചസാരയുടെ അളവ് ക്രമാതീതമായി കുറഞ്ഞതിനെ തുടർന്ന് സെപ്റ്റംബർ പതിനാറിന് കുഴഞ്ഞു വീഴുകയായിരുന്നു. കഴിഞ്ഞ തിങ്കളാഴ്ചയാണ് കോട്ടയത്തെ ആശുപത്രിയില്‍വെച്ച് മസ്തിഷ്ക മരണം സംഭവിച്ചത്. കേരളത്തില് അപൂർവമായാണ് ഒരാളുടെ ഏഴ് അവയവങ്ങളും ദാനം ചെയ്യുന്നത്.\nPrevious articleകെ റെയിൽ കേരളത്തിന്റെ അഭിമാന പദ്ധതി : മുഖ്യമന്ത്രി\nNext articleരാജ്യത്തെ മാവോയിസ്റ്റ് ബാധിത മേഖലകളിലെ മുഖ്യമന്ത്രിമാരുടെ യോഗം വിളിച്ച് കേന്ദ്ര ആഭ്യന്തര മന്ത്രി അമിത്ഷാ


നെഗറ്റീവ് സംരംഭകര്‍ക്ക് കാവലാളാകുന്ന നിയമവും നിയമപാലകരും - Sudheer Babu\nSeptember 27, 2017 Sudheer Babu Articles 0\nലോകത്തിലെ ഏറ്റവും ലാഭകരമായ സംരംഭങ്ങളുടെ പട്ടികയില്‍പ്പെടുത്താവുന്ന ചില വ്യവസായങ്ങളുണ്ട്. മുടക്കുന്ന മൂലധനത്തിന്റെ അനേകമടങ്ങ് ലാഭം നേടാനാവുന്ന ചില സംരംഭങ്ങള്. പക്ഷേ, സമൂഹത്തിലെ ചെറിയൊരു ശതമാനം വ്യക്തികള് മാത്രമേ ഈ ബിസിനസുകളില് ഏര്‍പ്പെട്ടിട്ടുള്ളൂ. ഈ ചുരുക്കം വ്യക്തികള് സൃഷ്ടിക്കുന്ന പ്രശ്നങ്ങളാണ് ബഹുഭൂരിപക്ഷം വരുന്ന സാധാരണക്കാരായ ജനങ്ങളുടെ സൈ്വരജീവിതം ദുസ്സഹമാക്കുന്നതും താറുമാറാക്കുന്നതും. വലിയൊരു സമൂഹത്തിന്റെ ജാതകം എഴുതുന്നതും തിരുത്തിക്കുറിക്കുന്നതുമെല്ലാം ഈ വ്യവസായികളാണ്.\nലഹരിമരുന്ന് വ്യാപാരം, മദ്യ വ്യാപാരം, ചൂതാട്ടം, വേശ്യാവൃത്തി, ക്വട്ടേഷന് സംഘം, ഭിക്ഷാടന വ്യാപാരം എന്നീ സംരംഭങ്ങള് കോടികള് ലാഭം കൊയ്യുന്ന ബിസിനസുകളാണ്. ഈ വ്യവസായങ്ങള് മാത്രം നടത്തുന്ന, അതിനോട് മാത്രം താല്‍പര്യമുള്ള ‘നെഗറ്റീവ് സംരംഭകര്” സമൂഹത്തിലുണ്ട്. കുറഞ്ഞ കാലയളവ് കൊണ്ട് കോടീശ്വരന്മാരാകാന് കൊതിക്കുന്നവര്. സമൂഹത്തിനോട് യാതൊരു പ്രതിബദ്ധതയും ഇല്ലാത്തവര്. നിയമങ്ങള്‍ക്കതീതര്. ഇവര്‍ക്ക് കാവലാളുകളായി മാറുന്ന നിയമവും നിയമപാലകരും. അല്‍പ്പം ചങ്കുറപ്പുണ്ടെങ്കില്, കാര്യങ്ങള് കൈകാര്യം ചെയ്യാന് മിടുക്കുണ്ടെങ്കില് അതിവേഗം സമ്പന്നതയിലേക്ക് കുതിക്കാം.\nമൂന്നേകാല്‍ക്കോടി ജനങ്ങളുള്ള കേരളത്തില് ഇത്തരം വ്യവസായങ്ങളില് ഏര്‍പ്പെട്ടിരിക്കുന്നവരുടെ സംഖ്യ വളരെ തുച്ഛമാണ്. കേരളത്തിന്റെ മൊത്തം ജനസംഖ്യയുടെ വളരെ ചെറിയൊരു ശതമാനം. പക്ഷേ, ഭൂരിപക്ഷം വരുന്ന ജനങ്ങളുടെ സമാധാനവും സൈ്വരജീവിതവും തകര്‍ക്കാന് ഈ ചെറിയൊരു ശതമാനത്തിന് കഴിയുന്നു. ഇതിനുള്ള കാരണം ഈ നെഗറ്റീവ് സംരംഭകര്‍ക്ക് ഭരണകൂടത്തില് നിന്നും നിയമത്തില് നിന്നും ലഭിക്കുന്ന പരിരക്ഷകളാണ്. അതല്ലെങ്കില് തുലോം ചെറിയൊരു വിഭാഗത്തെ ഒതുക്കാനും ഇല്ലാതാക്കാനും ഗവണ്‍മെന്റ് പോലൊരു ബൃഹത്തായ സംവിധാനത്തിന് കഴിയാത്തതാണോ. പരസ്പരം ഊട്ടിവളര്‍ത്തുന്ന ഒരേ ആവാസ വ്യവസ്ഥയുടെ കണ്ണികളാകുന്നു ഈ വ്യക്തികളും അവരുടെ പരിരക്ഷകരും.\nകേരളത്തിന്റെ ഏതു നഗരവീഥിയിലും നമ്മുടെ മുന്നില് കൈനീട്ടിയെത്തുന്ന ഭിക്ഷക്കാരെ നമുക്കു കാണാം. കൊച്ചുകുട്ടികള് മുതല് വൃദ്ധരായവര് വരെ ഈ കൂട്ടത്തിലുണ്ട്. ഇതര സംസ്ഥാനങ്ങളില് നിന്നും കൂട്ടത്തോടെ കേരളത്തിലെത്തിച്ച് ഇവരെ ഭിക്ഷാടനത്തിനായി ഉപയോഗിക്കുന്ന മാഫിയകള് സംസ്ഥാനത്ത് പിടിമുറുക്കിയിരിക്കുന്നു. കേരളത്തിലെ ഒരു വന് വ്യവസായമായി ഭിക്ഷാടനം മാറിക്കഴിഞ്ഞു. ട്രെയ്നുകളിലും ബസുകളിലും തെരുവീഥികളിലും പാതയോരത്തും ഭിക്ഷാടകരെ നമുക്കു കാണാം. മോഷണവും പിടിച്ചുപറിയും കൊലപാതകവും ലഹരിമരുന്നു വ്യാപാരവും വേശ്യാവൃത്തിയുമെല്ലാം ഈ ചാനലിലൂടെ നിര്‍ബാധം നടക്കുന്നു.\nഗോവിന്ദച്ചാമിയെ കൊലക്കയറില് നിന്നും രക്ഷിക്കാന് ആരാണ് ശ്രമിക്കുന്നതെന്ന ഉത്തരം തേടി എങ്ങും നടക്കേണ്ടതില്ല. ലക്ഷങ്ങള് വാരിവിതറി കൊലക്കയറില് നിന്നും ഗോവിന്ദച്ചാമിയെ രക്ഷപ്പെടുത്തുമ്പോള്, ഭിക്ഷാടനത്തിനായി ഉപയോഗിക്കുന്ന തങ്ങളുടെ ഇരകളുടെ ആത്മവിശ്വാസം നഷ്ടപ്പെടാതിരിക്കാനും അവരുടെ ഭീതി ഒഴിവാക്കുവാനും ഈ ഭിക്ഷാടന മാഫിയകള്‍ക്ക് സാധിക്കും. എന്ത് ക്രിമിനല് പ്രവര്‍ത്തനങ്ങളിലേര്‍പ്പെട്ടാലും തങ്ങളെ സംരക്ഷിക്കാന് ഒരു ശക്തി ഒപ്പമുണ്ടെന്ന തോന്നല് ഈ ഭിക്ഷാടകര്‍ക്ക് വരുന്നതോടെ കേരളസമൂഹം വീണ്ടും അരക്ഷിതാവസ്ഥയിലാവും. ഇവിടെ ജാഗ്രത കാട്ടേണ്ടിയിരുന്ന ഭരണകൂടവും നിയമപാലകരും ആരുടെ പക്ഷത്താണെന്നത് വലിയൊരു ചോദ്യചിഹ്നമാണ്. ബഹുഭൂരിപക്ഷം വരുന്ന ജനങ്ങള്‍ക്കൊപ്പമോ? അതോ വിരലിലെണ്ണാവുന്ന ക്രിമിനലുകള്‍ക്കൊപ്പമോ?\nസമ്പൂര്‍ണ്ണ സാക്ഷരത നേടിയ കേരളത്തില് പീഡനങ്ങള്‍ക്കോ ബലാത്സംഗങ്ങള്‍ക്കോ യാതൊരു കുറവുമില്ല. നിരക്ഷരരായ വ്യക്തികള് പോലും ചെയ്യാത്ത നീചമായ പ്രവര്‍ത്തികള് മലയാളിയുടെ ഭാഗത്തു നിന്നുമുണ്ടാകുന്നു. ആയിരക്കണക്കിന് പീഡനക്കേസുകളാണ് ഓരോ വര്‍ഷവും രജിസ്റ്റര് ചെയ്യപ്പെടുന്നത്. ഭിക്ഷാടകരും ഇതര സംസ്ഥാനത്തൊഴിലാളികളും ഏര്‍പ്പെടുന്ന ക്രിമിനല് പ്രവര്‍ത്തികളും ആയിരക്കണക്കിനാണ്. ഇത്തരം പ്രവര്‍ത്തനങ്ങളിലേര്‍പ്പെടുന്ന വ്യക്തികള്‍ക്ക് കഠിനമായ ശിക്ഷ ഉറപ്പാക്കാന് പരാജയപ്പെടുന്ന നിയമസംവിധാനമാണ് കേരളത്തിന്റെ, അതല്ലെങ്കില് രാജ്യത്തിന്റെ തന്നെ ശാപം.\nനമ്മുടെ പൊലീസും നിയമസംവിധാനങ്ങളും ഇപ്പോഴും ഹെല്‍മെറ്റ് ധരിക്കാത്തവര്‍ക്കും ഓവര്‍ലോഡ് കയറ്റുന്നവര്‍ക്കും സിഗരറ്റ് വലിക്കുന്നവര്‍ക്കുമൊക്കെ പിറകെയാണ്. ചിട്ടിപ്പിരിവുകാരെ പോലെയാകുന്ന പൊലീസുകാര്. പെറ്റിക്കേസുകള് രജിസ്റ്റര് ചെയ്ത് നിത്യച്ചെലവിന് പണം കണ്ടെത്തുന്ന ഡിപ്പാര്‍ട്ട്മെന്റ്. സമൂഹത്തെ അസ്ഥിരപ്പെടുത്തുന്ന അരക്ഷിതാവസ്ഥയിലേക്ക് നയിക്കുന്ന പ്രശ്നങ്ങള് കണ്ടില്ലെന്ന് നടിച്ച് കേവലം നിസാരങ്ങളായ കാര്യങ്ങള്‍ക്കായാണ് സേനയിലെ വലിയൊരു വിഭാഗത്തെ ഉപയോഗിക്കുന്നത്.\nഗവണ്‍മെന്റും പൊലീസും വിചാരിച്ചാല് അമര്‍ച്ച ചെയ്യാന് പറ്റാത്ത ഏതു ക്രിമിനല് പ്രവര്‍ത്തികളാണ് കേരളത്തിലുള്ളത്? ചെറിയൊരു സംസ്ഥാനമായ കേരളത്തിലെ ജനസമൂഹം സമാധാന കാംഷികളാണ്. തങ്ങളുടെ ജോലി ചെയ്ത് അന്നന്നത്തെ അന്നം കണ്ടെത്തി സ്വസ്ഥമായി ജീവിക്കുന്നവര്. ഇവര്‍ക്കിടയില് ഇത്തിക്കണ്ണികളെപ്പോലെ പറ്റിപ്പിടിച്ച് വളരുന്ന മാഫിയകളെ ഇല്ലാതാക്കാന് പതിനായിരക്കണക്കിന് അംഗബലമുള്ള, ആധുനിക സംവിധാനങ്ങളുള്ള നിയമത്തിന് കഴിയാത്തത് എന്തുകൊണ്ടാണ്? ഇവിടെയാണ് ഈ മാഫിയകളും ഭരണ, നിയമ സംവിധാനങ്ങളും തമ്മിലുള്ള അവിശുദ്ധബന്ധത്തെ ജനങ്ങള് സംശയിക്കുന്നത്.\nകേരളത്തില് അങ്ങോളമിങ്ങോളം ലഹരി വിറ്റുനടക്കുന്ന, ഭിക്ഷാടനം നടത്തുന്ന മാഫിയകളുടെ ഇരകളെയല്ല വേട്ടയാടേണ്ടത്. ഈ ബിസിനസ് നടത്തുന്നവരെയാണ്. അതല്ലാതെ ഇതിന്റെയൊന്നും വേരറുക്കാന് ഒരു നിയമത്തിനും കഴിയുകയില്ല. ഇത്തരം കേസുകളില് അറസ്റ്റ് ചെയ്യപ്പെടുന്നതും ശിക്ഷിക്കപ്പെടുന്നതും നക്കാപ്പിച്ചയ്ക്കുവേണ്ടി തെറ്റായ പ്രവര്‍ത്തികളില് ഏര്‍പ്പെടുന്ന ബലിയാടുകളാണ്. മേലാളന്മാരുടെ രോമത്തില് പോലും സ്പര്‍ശിക്കാന് നിയമത്തിനും നിയമപാലകര്‍ക്കും കഴിയുന്നില്ല. അന്വേഷണങ്ങളൊന്നും ഈ ബലിയാടുകള്‍ക്കപ്പുറം മുന്നോട്ടുപോവില്ല. ഇതിന്റെയൊക്കെ വേരറുക്കണമെന്ന ആത്മാര്‍ത്ഥമായ ആഗ്രഹം ആര്‍ക്കാണുള്ളത്? പണം നിയമത്തെ നിയന്ത്രിക്കുന്ന ഒരു സമൂഹത്തില് പണമാണ് ദൈവം. അതിനു മീതെ പറക്കാന് നിയമം പോലും മടിക്കും.\nചെറിയൊരു ലാഭത്തിനായി പാന്‍പരാഗ് വില്‍ക്കുന്ന സീ ക്ലാസ് കടക്കാരനെ പിടിച്ച് ചാനലുകള്‍ക്ക് മുന്നില് പ്രദര്‍ശിപ്പിക്കാന് കാണിക്കുന്ന ഉത്സാഹം വമ്പന് ലഹരി, ഭിക്ഷാടന മാഫിയയുടെ കാര്യത്തില് പൊലീസ് കാണിക്കുന്നില്ല. ലഹരിയിലൂടെയും ഭിക്ഷാടനത്തിലൂടെയും വേശ്യാവൃത്തിയിലൂടെയും കോടികള് കൊയ്യുന്നവന് നിര്‍ഭയനായി സമൂഹത്തിലൂടെ നടക്കുമ്പോള് സൈക്കിളില് ലൈറ്റില്ലാത്തവനെ പിടിച്ച് പോലീസ് നിര്‍വൃതിയടയുന്നു. ഗോവിന്ദച്ചാമിമാര് പുല്ലുപോലെ രക്ഷപ്പെടുമ്പോള് ഇത്തരം ബലിയാടുകള് ജയിലില് കിടന്നു നരകിക്കുന്നു.\nപൊലീസിന്റെ മുന്‍ഗണനകള് മാറണം. സമൂഹത്തിന്റെ യഥാര്‍ത്ഥ പ്രശ്നങ്ങള് പഠിച്ച് അതു സൃഷ്ടിക്കുന്ന സാമൂഹ്യ വിരുദ്ധശക്തികളെ ഉന്മൂലനം ചെയ്യുകയാണ് പൊലീസിന്റെ കടമ. ഇച്ഛാശക്തിയുള്ള, ആര്‍ജ്ജവമുള്ള ഒരു ഗവണ്‍മെന്റും നിയമപാലകരും വിചാരിച്ചാല് ഒരാളും വാലു പൊക്കുകയില്ല, പൊക്കാന് കഴിയുകയുമില്ല. പക്ഷേ, ഒരു ചോദ്യം ഇപ്പോഴും ബാക്കിയാണ്. ഗവണ്‍മെന്റും നിയമരക്ഷകരും മഹാഭൂരിപക്ഷം വരുന്ന സാധാരണക്കാരന്റെ ഒപ്പമാണോ? അതോ സമൂഹത്തിലെ ഈ നെഗറ്റീവ് സംരംഭകര്‍ക്കൊപ്പമോ?


നോട്ട് ബുക്കിന്റെ പേജ് കൊണ്ടൊരു സൂത്രം പറഞ്ഞു തരട്ടെ...!! - Creator Pen\nനോട്ട് ബുക്കിന്റെ പേജ് കൊണ്ടൊരു സൂത്രം പറഞ്ഞു തരട്ടെ…!! അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.\nActress : Gehna Sippy Photos


ഈ കഴിഞ്ഞ ദിവസം രാജു മോൻ എന്നോട് ചോദിച്ചു; ജിമ്മിച്ചൻ അങ്കിൾ, ഈ അമ്മച്ചി ശരിക്കും എങ്ങനെ ആയിരുന്നു? അപ്പച്ചൻ അത് പോലെ ആണെന്നാണല്ലോ കേട്ടത്?\nഞാൻ പറഞ്ഞു – "നല്ലത്, ചീത്ത...എല്ലാത്തിനെയും എപ്പോഴും അങ്ങനെ പറയാൻ പറ്റില്ല.”\nരാജു മോൻ – “അതല്ല, അപ്പച്ചന്റെ ആൾക്കാർ അമ്മച്ചിയെ മാത്രം തെറി പറയുന്നത് കേട്ടിട്ടില്ല. എന്നാൽ മൂത്താപ്പ നെഹ്‌റു ചാച്ചനെ എപ്പോഴും തെറി പറയാറും ഉണ്ട്. എന്താ അങ്ങനെ?”\nരാജുമാരെ, രാധമാരെ, ലുട്ടാപ്പികളെ, കുട്ടൂസാ, ഡാകിനീ, മായാവികളെ – ഒരു കഥ ചൊല്ലട്ടുമാ?\n1964 – ൽ നെഹ്‌റു മൂത്താപ്പ പോയി. പെട്ടന്നായിരുന്ന . ഞാൻ കസേരേൽ കേറി ഇരിക്കാം എന്ന് പറഞ്ഞു മൊറാർജി ദേശായി. വേണ്ടാ എന്ന് പറഞ്ഞു കോൺഗ്രസ് പ്രസിഡന്റ്, ദളിതും തമിഴനും ആയ കാമരാജ്. ലാൽ ബഹാദൂർ ശാസ്ത്രിയെ വച്ചു, പ്രധാന മന്ത്രി ആയി. അങ്ങേര് ശരിക്കും ഭരിക്കാൻ തുടങ്ങിയപ്പോഴേക്കും പാക്കിസ്ഥാൻ നമ്മളെ ആക്രമിച്ചു! ഒരു തരത്തിൽ നമ്മൾ പ്രതിരോധിച്ചു. അവർ ജമ്മുവിൽ കയറി അടിച്ചപ്പോൾ, നമ്മൾ പഞ്ചാബിലൂടെ ഗ്രാൻഡ് ട്രങ്ക് റോഡിൽ കേറി ലാഹോറിലേക്ക് നൂറ് കണക്കിന് ടാങ്കുകളുമായി, മാർച്ച് ചെയ്തു. നാട്ടുകാർ ഇടപെട്ടു. യുദ്ധം ഡ്രോ യിൽ അവസാനിച്ചു. തീർക്കൽ ഉടമ്പടി നടക്കുന്നതിനിടെ ശാസ്ത്രി ഹൃദയാഘാതം മൂലം മരിച്ചു.\n“ഞാൻ, ഞാൻ” എന്ന് വീണ്ടും കരഞ്ഞു മൊറാർജി ദേശായി. പക്ഷെ കോൺഗ്രസ് വർക്കിങ് കമ്മറ്റി കൂടി 355 വോട്ടുകൾക്ക് ഇന്ദിര ഗാന്ധിയെ തിരഞ്ഞെടുത്തു. പുള്ളിക്കാരി ഒരു കാബിനറ്റ് മിനിസ്റ്റർ ആയിരുന്നു കേട്ടോ. നെഹ്രുവിന്റെ മരണ ശേഷം, കാമരാജ് ആണ് പുള്ളിയെ എടുത്തത്. അല്ലാതെ നെഹ്‌റു ഒരിക്കലും അങ്ങനെ അവരെ കൊണ്ട് വരാൻ ശ്രമിച്ചിട്ടൊന്നും ഇല്ല. പ്ലീസ് നോട്ട് – 169 പേര് എതിർത്ത് വോട്ട് ചെയ്തു. അന്ന് ശരിക്കും വോട്ട് ഇട്ടാണ് ആളുകളെ കോൺഗ്രസ്സ് തിരഞ്ഞെടുത്തോണ്ടിരുന്നത്.\nആകെ പ്രശ്നത്തിലേക്ക് ആണ് ഇന്ദിര വന്നു ചാടിയത്. 1966 ആണേ. വെറും നാല്പത്തെട്ട് വയസ്സേ ഉള്ളു. സുന്ദരി. നീളൻ മൂക്കുകാരി. പ്രൗഢ സാരി ധാരിണി. എന്നെക്കാൾ ഏതാനും വയസ്സ് കൂടുതൽ എന്ന് മാത്രം. വെറും ചെറുപ്പം എന്നർത്ഥം.\nനാട് മൊത്തം മുഴു പട്ടിണി. ആളുകൾക്ക് വിശപ്പോട് വിശപ്പ്. 1967 ലെ ഇലക്ഷനിൽ ഭൂരിപക്ഷം കുറഞ്ഞു. ദുർബല ഭരണം എന്ന് തോന്നിയപ്പോൾ പലരും തല പൊക്കി. റിബലുകൾ മാളത്തിൽ നിന്ന് തല നീട്ടി. നക്സൽ ബാരിയിൽ നക്സലുകളും, ആന്ധ്രയിൽ മാവോയിസ്റ്റുകളും അക്രമം തുടങ്ങി. ജന സംഘ്, അടൽ ബിഹാരി വാജ്പയീയുടെ ഒക്കെ കൂടെ പശു സംരക്ഷണ സമരം അഴിച്ചു വിട്ടു. സന്യാസിമാർ പാർലമെന്റ് ആക്രമിച്ചു.\nഹിന്ദു – മുസ്‌ലിം അടികൾ വീണ്ടും തുടങ്ങി. റാഞ്ചിയിലും, അലിഗറിലും, ജലഗോണിലും ആളുകൾ മതത്തിന്റെ പേരിൽ അടിച്ചും കുത്തിയും വെട്ടിയും ചത്തു. 1969 ൽ, അഹമ്മദാബാദിൽ, ഒരു ചെറിയ കച്ചറയെ തുടർന്ന്, മുസ്‌ലിം യുവാക്കൾ ചിലർ ഒരു ക്ഷേത്രം ആക്രമിച്ചു. ഉടൻ മുസ്ലീങ്ങൾ പ്രമുഖർ വന്നു മാപ്പ് പറഞ്ഞു. അപ്പോഴേക്കും കാര്യങ്ങൾ കൈ വിട്ട് പോയി. ആയിരം ആളുകൾ എങ്കിലും കൊല്ലപ്പെട്ടു. 30000 പേര് വീട് ഉപേക്ഷിച്ച് ഓടി. മിക്കവാറും മുസ്ലീങ്ങൾ.\nഇന്ദിര പുതിയ ഗോതമ്പ് വിത്തിനങ്ങൾ, വളം മുതലായവയ്ക്ക് നേതൃത്വം കൊടുത്തു. എങ്കിലും ഇടയ്ക്കിടെ അമേരിക്കയിൽ പോയി കൈ നീട്ടി. അവർ മാസാ മാസം ഭിക്ഷ അയച്ചു തന്നു. "ദേ – ഇന്ത്യൻ പ്രധാന മന്ത്രി തെണ്ടാൻ ഇറങ്ങിയിരിക്കുന്നു."ചില അന്താരാഷ്ട്ര മാധ്യമങ്ങൾ പറഞ്ഞു.\nആദ്യമേ ഇന്ദിര തീരുമാനിച്ചു – ഞാൻ ജനങ്ങളോട് നേരിട്ട് സംസാരിക്കും. അവർ പാവങ്ങളുടെ പക്ഷത്ത് എന്ന മട്ടിൽ എപ്പോഴും സംസാരിച്ചു. ബിസിനസ്സുകാരെ കുറ്റം പറഞ്ഞു. സോഷ്യലിസം തന്നെ പ്രസംഗിച്ചു. എന്നാൽ ചരിത്രകാരന്മാർ പറയുന്നത്, ഇന്ദിരക്ക് ഒരു പ്രത്യയ ശാസ്ത്രവും ഇല്ലായിരുന്നു എന്നാണ്. സ്വന്തം സ്ഥാനം എങ്ങനെ നില നിർത്താം എന്ന് ആയിരുന്നത്രേ അവരുടെ നോട്ടം. അതെന്തോ ആവട്ടെ.\nജനങ്ങളെ കയിലെടുക്കുന്ന ആൾ ആയത് വെറുതെ അല്ല. അങ്ങനെ ആളായാലേ പറ്റൂ. മൊറാർജി ദേശായി ആണ് ഉപ പ്രധാന മന്ത്രി. കോൺഗ്രസ് വർക്കിങ് കമ്മിറ്റി ഒക്കെ കണ്ണിലെ കരടാണ്.\n1969 ൽ, പ്രസിഡന്റ് തിരഞ്ഞെടുപ്പ് വന്നപ്പോൾ, കോൺഗ്രസ് നേതൃത്വത്തിന്, നീലം സഞ്ജീവ റെഡ്ഢി മതി. പക്ഷെ ഇന്ദിരക്ക്, സ്വന്തം ആൾ ആയ വി വി ഗിരിയെ വേണം!\nഅടി! ഘോര ജഗട, ജഗട!\nകോൺഗ്രസ് സഞ്ജീവ റെഡ്ഢിയെ നിർത്തി. വി വി ഗിരി സ്വതന്ത്രൻ ആയി മത്സരിച്ചു! അപ്പൊ ഇന്ദിര രഹസ്യമായി എല്ലാരോടും പറയുകയാ – മനസാക്ഷി വോട്ട് ചെയ്തോളാൻ. പക്ഷെ മനസാക്ഷി വോട്ട് ഗിരിക്ക് തന്നെ ആവണം!\nഗിരി ജയിച്ചു. കോൺഗ്രസ് നേതൃത്വം മൂ ……മൂ……- മൂങ്ങയെ പ്പോലെ ഇരുന്നു പോയി.\nഅങ്ങനെ, ഒരു ഉളുപ്പും ഇല്ലാതെ എൺപതു വയസ്സ് പിന്നിട്ട പാർട്ടിയെ നിഷ്കരുണം പിളർത്തിയവൾ ആണീ കെ കെ അമ്മച്ചി. കൊടും സംഭവം ആണ് അമ്മച്ചി.\nബാങ്കുകൾ സർക്കാർ ഏറ്റെടുക്കണം. പഴേ നാട്ടുരാജാക്കന്മാർക്ക് ഉണ്ടായിരുന്ന പ്രിവി പേഴ്സ് എന്ന ശമ്പളം നിർത്തണം. ഇതിനു ചിലരും സുപ്രീം കോടതിയും എതിര് നിന്നു. ഇതൊക്കെ ആണ് അമ്മച്ചിയുടെ സൈഡിൽ നിന്ന് നോക്കിയാൽ ഉള്ള കാരണം കേട്ടോ.\nവരട്ടെ ഇലക്ഷൻ! 1971 ൽ, ഒരു കൊല്ലം മുൻപേ ഇലക്ഷൻ പ്രഖ്യാപിച്ചു ഇന്ദിര അമ്മച്ചി.\n“ഇന്ദിര ഹടാവോ!” ജന സംഘ് ആക്രോശിച്ചു. മാർക്സിസ്റ്റ് പാർട്ടി ആക്രോശിച്ചു. എതിർ കോൺഗ്രസ് ആക്രോശിച്ചു.\n“എന്നെ അവർ ആക്രമിക്കുന്നു! ഇന്ദിര ഹടാവോ പോലും. ഞാൻ പറയുന്നു –ഗരീബി ഹടാവോ!”\nഉഗ്രൻ സ്ട്രാറ്റജി അല്ലെ? വേറെ എന്തിനോടെങ്കിലും സാദൃശ്യം തോന്നുന്നെങ്കിൽ തികച്ചും യാദൃശ്ചികം മാത്രം.\nടപ്പോ – വമ്പൻ ഭൂരിപക്ഷത്തിൽ നമ്മുടെ അമ്മച്ചി ദേ പിന്നെയും അധികാരത്തിൽ വന്നു. അപ്പോഴേക്കും പച്ച വിപ്ലവം ഫലം കണ്ടു തുടങ്ങി. പട്ടിണി ലേശം മാറി തുടങ്ങി.\nഅപ്പൊ ദേ – ഇപ്പോഴത്തെ പാകിസ്ഥാനികളായ പടിഞ്ഞാർ പാകിസ്താനും, ഇപ്പോഴത്തെ ബംഗ്ലാദേശികൾ ആയ കിഴക്കേ പാകിസ്ഥാനും തമ്മിൽ പൊരിഞ്ഞ അടി. അഭയാർത്ഥികൾ ഇന്ത്യയിലേക്ക് ഒഴുകി.\nഇന്ദിര ലോകം മൊത്തം ചുറ്റി. ബാക്ഗ്രൗണ്ട് ഇട്ടു, ലോക നേതാക്കളെ ഒക്കെ കണ്ടു. അഭയാർത്ഥി ക്യാംപുകൾ തുറന്നു. അഭയാർത്ഥികളെ തന്നെ പരിശീലിപ്പിച്ച് കിഴക്ക് പാകിസ്ഥാനിലോട്ട് വിട്ട്. കുത്തിത്തിരുപ്പ്.\nപെട്ടന്ന് യുദ്ധം തുടങ്ങി. വെറും രണ്ടാഴ്ച കൊണ്ട്, പാകിസ്ഥാൻ യാഹ്യ ഖാൻ ഇന്ദിരയുടെ കാൽക്കൽ വീണു: “അമ്മച്ചീ – യുദ്ധം നിർത്തണം – ലേലു അല്ലു"\nഅങ്ങനെ ബംഗ്ലാദേശ് നിലവിൽ വന്നു. ഇന്ത്യക്കാർ തുള്ളിച്ചാടി. ഉഷാർ, ഉഷാർ. അമ്മച്ചി സിന്ദാബാദ്! ദുര്‍ഗ്ഗ ദേവിയാണ് നമ്മുടെ അമ്മച്ചി.\nആക്ച്വലി – സൂപ്പർ കഴിവ് ഉള്ളവർ തന്നെ ആയിരുന്നു അമ്മച്ചി.\nഅങ്ങനെ, സ്വയം ഒരു സംഭവം ആയപ്പോൾ അമ്മച്ചി കളി തുടങ്ങി. സുപ്രീം കോടതി ചീഫ് ജസ്റ്റീസ് ആയി സീനിയോറിറ്റി നോക്കാതെ, എ ൻ റേ യെ നിയമിച്ചു. മൊത്തം പ്രശ്നം. ഞാൻ സംഭവം. ജനാധിപത്യ സംവിധാനങ്ങൾ എല്ലാം പുല്ല്. എല്ലാം ഞാൻ വരുതിയിൽ വരുത്തും!\nഓർക്കണം – സാദൃശ്യങ്ങൾ ആകസ്മികം മാത്രം.\nജയ പ്രകാശ് നാരായണന്റെ നേതൃത്വത്തിൽ ജനങ്ങൾ ഇടഞ്ഞു. കമ്മ്യൂണിസ്റ്റുകാരും ആർ എസ് എസ് കാരും ഒക്കെ സമരം ചെയ്തു. ഡി എം കെ ഇടഞ്ഞു.\nപ്രശ്നങ്ങൾ കൊടുമ്പിരിക്കൊണ്ടിരിക്കുന്ന സമയത്ത്, എന്തോ മുട്ടാപ്പോക്ക് കാരണം പറഞ്ഞ്, അലഹബാദ് ഹൈ കോടതി ഇന്ദിരയുടെ തിരഞ്ഞെടുപ്പ് അസാധു ആക്കി. സുപ്രീം കോർട്ടിൽ വച്ച് വി ആർ കൃഷ്ണ അയ്യർ ഈ വിധിയെ മറി കടക്കാൻ സമ്മതിച്ചില്ല.\nഒറ്റ വെട്ട്! ദാണ്ടെ കെടക്കണ് ചട്ടീം കലോം! അടിയന്തിരാവസ്ഥ പ്രഖ്യാപിച്ചു. 1975 ജൂൺ മുതൽ 1977 മാർച്ച് വരെ തനി ഏകാധിപത്യ ഭരണം. ഭയങ്കര അടിച്ചമർത്തൽ. ജയിലുകൾ നിറഞ്ഞു കവിഞ്ഞു. ഒരു പത്രവും മര്യാദക്ക് പ്രവർത്തിച്ചില്ല. ഭരണ ഘടന മുഴുവൻ മാറ്റി നാശ കോശമാക്കി. ജനാധിപത്യം – അത് പൊടി പോലുമില്ല കണ്ടു പിടിക്കാൻ. ഇനി ഒരിക്കലും അത് തിരിച്ചു വരില്ല എന്ന് തന്നെ ആളുകൾ കരുതി.\nപെട്ടന്ന് അമ്മച്ചി തന്നെ, തിരഞ്ഞെടുപ്പ് പ്രഖ്യാപിച്ചു! ഇതെങ്ങനെ സംഭവിച്ചു? ഇപ്പോഴും അതത്ര ക്ലിയർ അല്ല . ഭാഗ്യം – പക്ഷെ സംഭവിച്ചു.\nതോറ്റു തുന്നം പാടിയ അവർക്കു ശേഷം വന്നവർക്കൊന്നും സ്ഥിര സർക്കാർ ഉറപ്പ് വരുത്താൻ ആയില്ല. ജനങ്ങൾ പിന്നേം അവരെ കയറ്റി:\n“അമ്മച്ചീ തിരുമ്പി വന്നാട്ടെ, വാപസ് ആവോ മമ്മിജീ. ഹംകൊ മസ്‌ബൂത് സർക്കാർ ചാഹിയെ.”\nപിന്നെ ആണെങ്കിലും ഭീകര സിഖ് പ്രശ്നം വന്നു. അതിനെ ശക്തിയുക്തം നേരിട്ടു. എപ്പോഴും നിയമത്തിനുള്ളിൽ നിന്ന് കൊണ്ടല്ല. അമർച്ച ചെയ്തു എന്ന് തന്നെ പറയുന്നതാണ് ശരി.\nസിഖ് അംഗ രക്ഷകർ ആണ് അവരെ 1984 ൽ വെടിവച്ച് കൊന്നത്.\n66 ൽ വന്നു; 84 ൽ പോയി.\nഅപ്പോൾ രാജുമോൻ: “അല്ല അങ്കിളേ. അമ്മച്ചിയെ എന്താ തെറി പറയാത്തെ എന്ന് പറഞ്ഞില്ല?”\nഅതായത് – ബംഗ്ലാദേശ് യുദ്ധത്തിൽ, അവരെ തറ പറ്റിച്ചു. പുറമെ ഉള്ള ശത്രുവിനെ തുരത്തി. സിഖ് ഭീകരർ എന്ന ഉള്ളിലെ ശത്രുവിനെ അമർച്ച ചെയ്യുന്നതിനിടെ രക്ത സാക്ഷി ആയി.\nജനാധിപത്യത്തെ കൊല്ലാൻ ശ്രമിച്ചു – അത് പക്ഷെ ചീള് കേസ് അല്ലെ. അതൊന്നും ഒരു ഇഷ്യൂ അല്ല. അങ്ങനെ ചിന്തിക്കുന്ന ഒത്തിരി പേര് ഉണ്ട്.\n“അപ്പൊ നെഹ്‌റു മുത്തപ്പക്ക് എന്താ കുഴപ്പം ജിമ്മിച്ചൻ അങ്കിൾ?”\n“അത് പിന്നെ പറയാം. ഒരു പത്ത് മുപ്പത് വര്‍ഷം കഴിയട്ടെ, ഇനി അപ്പച്ചന്റെ പതിറ്റാണ്ടുകൾ അല്ലെ വരുന്നത്. ഇത്തവണ പക്ഷെ പ്രത്യയശാസ്ത്ര മൗലിക വാദി അല്ലാത്ത ഒരാൾ ആവണം എന്നില്ല അപ്പച്ചൻ. കാത്തിരുന്ന് കാണാം.”\nഇനിയും പൂ വരും, കാ വരും, രഥ ചക്രങ്ങൾ ഉരുളും, സൂര്യന്മാർ വരും പോകും. ലെറ്റ് അസ് സീ.\nRead More: മീശ വന്നു താടി വന്നു, ഒരു ചെറു ചുള്ളന് ആവാനുള്ള ലക്ഷണങ്ങള് കണ്ടു തുടങ്ങി; മോദിജിയുടെ നല്ല എണ്ണയുടെ മാത്രം ക്രെഡിറ്റോ?\ndemocracy emergency Indian Political History indira gandhi narendra modi


'ചുണയുണ്ടെങ്കില് പോരിന് വാടാ, നിനക്കും പേപ്പട്ടിക്കും ഒരേവിധി'; ജോജുവിന് റീത്ത് വച്ച് യൂത്ത് കോണ്‍ഗ്രസ് കൊലവിളി | Youth Congress against joju george\n'ചുണയുണ്ടെങ്കില് പോരിന് വാടാ, നിനക്കും പേപ്പട്ടിക്കും ഒരേവിധി'; ജോജുവിന് റീത്ത് വച്ച് യൂത്ത് കോണ്‍ഗ്രസ് കൊലവിളി\nബി ഉണ്ണികൃഷ്ണന് നേരെയും യൂത്ത് കോണ്‍ഗ്രസ് നേതാക്കള് വെല്ലുവിളി പരാമര്‍ശങ്ങള് നടത്തി.\n9 Nov 2021 11:01 AM GMT\nവാഹന തകര്‍ക്കല് കേസില് നേതാക്കള് ജയിലിലായതോടെ, നടന് ജോജു ജോര്‍ജിന് നേരെ കൊലവിളി പരാമര്‍ശങ്ങളുമായി യൂത്ത് കോണ്‍ഗ്രസ്.\n'ചുണയുണ്ടെങ്കില് പോരിന് വാടാ, അന്ന് നിനക്കും പേപ്പട്ടിക്കും ഒരേ വിധിയാണെന്ന് ഓര്‍ത്തോളു. നിന്റെ നാളുകള് എണ്ണപ്പെട്ടു'. തുടങ്ങിയ പരാമര്‍ശങ്ങളാണ് ജോജുവിന് നേരെ യൂത്ത് കോണ്‍ഗ്രസ് നേതാക്കള് ഉയര്‍ത്തിയത്. ജോജു ജോര്‍ജിന്റെ ഫോട്ടോയില് റീത്ത് വച്ചുകൊണ്ടായിരുന്നു നേതാക്കള് കൊലവിളി നടത്തിയത്. ജോജുവിനൊപ്പം ബി ഉണ്ണികൃഷ്ണന് നേരെയും യൂത്ത് കോണ്‍ഗ്രസ് നേതാക്കള് വെല്ലുവിളി പരാമര്‍ശങ്ങള് നടത്തി.\nഅതേസമയം, കേസില് കീഴടങ്ങണമെന്ന ഡിസിസി നേതൃത്വത്തിന്റെ നിര്‍ദേശത്തിന് പിന്നാലെ മുങ്ങിയ രണ്ട് പ്രതികള്‍ക്ക് വേണ്ടി പൊലീസ് അന്വേഷണം ഊര്‍ജിതമാക്കി. യൂത്ത് കോണ്‍ഗ്രസ് സംസ്ഥാന സെക്രട്ടറി പി.വൈ ഷാജഹാന്, മണ്ഡലം പ്രസിഡന്റ് അരുണ് വര്‍ഗീസ് എന്നിവരാണ് കീഴടങ്ങല് നിര്‍ദേശം പാലിക്കാതെ ഫോണും ഓഫ് ചെയ്ത് ഒളിവില് പോയിരിക്കുന്നത്. കേസിലെ ഒന്നാം പ്രതി ടോണി ചമ്മണിയും മറ്റ് പ്രതികളും കീഴടങ്ങാന് തീരുമാനിച്ച ശേഷം ഇവരെ ബന്ധപ്പെടാന് ശ്രമിച്ചെങ്കിലും ഫോണ് ഓഫ് ചെയ്ത നിലയിലായിരുന്നു. ഇരുവരും എറണാകുളം ജില്ലയ്ക്ക് പുറത്ത് ഒന്നിച്ചാണെന്നാണ് ലഭിക്കുന്ന വിവരങ്ങള്. ഇവര് ബന്ധപ്പെടാന് സാധ്യതയുള്ളവരെ പൊലീസ് നിരീക്ഷിക്കുന്നുണ്ട്. ടവര് കേന്ദ്രീകരിച്ചുള്ള അന്വേഷണം തുടരുകയാണെന്നും പൊലീസ് അറിയിച്ചു.\nകേസില് റിമാന്‍ഡിലായ കൊച്ചി മുന് മേയര് ടോണി ചമ്മിണി അടക്കമുള്ളവരുടെ ജാമ്യാപേക്ഷ കോടതി ഇന്ന് പരിഗണിക്കും. ടോണി ചമ്മിണി, മനു ജേക്കബ്, ജര്‍ജസ്, ജോസ് മാളിയേക്കല് എന്നിവരുടെ ജാമ്യാപേക്ഷയിലാണ് കോടതി ഇന്ന് വാദം കേള്‍ക്കുന്നത്. എറണാകുളം ഫസ്റ്റ് ക്ലാസ് ജുഡീഷ്യല് മജിസ്‌ട്രേറ്റ് കോടതിയാണ് കേസ് പരിഗണിക്കുന്നത്.\nഇന്നലെ വൈകുന്നേരമാണ് ടോണിയും സംഘവും മരട് പൊലീസ് സ്റ്റേഷനിലെത്തി കീഴടങ്ങിയത്. ജോജുവിനെതിരെ രൂക്ഷവിമര്‍ശനങ്ങളാണ് കീഴടങ്ങും മുന്‍പ് ടോണി നടത്തിയത്. ''ജോജു സമരത്തെ അലങ്കോലപ്പെടുത്താനാണ് ശ്രമിച്ചത്. കോണ്‍ഗ്രസിന്റെ സമരമാണെന്ന് അറിഞ്ഞതോടെയാണ് ജോജു പ്രതികരിച്ചത്. സിപിഐഎം ഓശാരം വാങ്ങിയാണോ ജോജു പ്രവര്‍ത്തിച്ചത്. അദ്ദേഹം സിപിഐഎമ്മിന്റെ ചട്ടുകമായി മാറി. ജോജുവിനെ സിപിഐഎം കരുവാക്കുകയായിരുന്നു. അതില് ഖേദമുണ്ട്. കേസ് ഒത്തുതീര്‍ക്കാന് ശ്രമമുണ്ടായിരുന്നു. എന്നാല് സിപിഐഎം നേതാക്കള് അത് അട്ടിമറിക്കുകയായിരുന്നു. ബി ഉണ്ണികൃഷ്ണന്റെ രാഷ്ട്രീയം എന്താണെന്ന് വ്യക്തമായി അറിയാം. ഉണ്ണികൃഷ്ണന് സിപിഐഎം കുഴലൂത്തുകാരനായി മാറി. '' ടോണി പറഞ്ഞു.\nകഴിഞ്ഞ ആഴ്ച ഇന്ധന വിലക്കയറ്റത്തിനെതിരെ കോണ്‍ഗ്രസ് എറണാകുളത്ത് റോഡ് ഉപരോധിച്ചുള്ള സമരത്തിനിടെയായിരുന്നു സംഭവം അരങ്ങേറിയത്. സമരത്തെ തുടര്‍ന്ന് വന് ഗതാഗതക്കുരുക്കുണ്ടായിരുന്നു. ഇതില് പ്രതിഷേധിച്ച് ജോജു ജോര്‍ജ് രംഗത്തെത്തിയതോടെ കോണ്‍ഗ്രസ് പ്രവര്‍ത്തകരുമായി വാക്കേറ്റമുണ്ടാവുകയായിരുന്നു. പ്രകോപിതരായ കോണ്‍ഗ്രസ് പ്രവര്‍ത്തകര് നടന്റെ വാഹനത്തിന്റെ ചില്ല് അടിച്ച് തകര്‍ക്കുകയായിരുന്നു.


അച്ഛന്‍റെ ശ്രാദ്ധത്തില് പങ്കെടുക്കാന് ദിലീപിന് അനുമതി\n16 May, 2018 at 02:38 PM\nഅച്ഛന്റെ ശ്രാദ്ധദിനത്തില് ബലിയിടാന് ദിലീപിന് അനുമതി\nനടിയെ അക്രമിച്ച കേസിൽ റിമാൻഡിൽ കഴിയുന്ന നടന് ദിലീപിന് അച്ഛന്‍റെ ശ്രാദ്ധച്ചടങ്ങില് പങ്കെടുക്കാന് കോടതിയുടെ അനുമതി. ബുധനാഴ്ച നടക്കുന്ന ശ്രാദ്ധ ചടങ്ങിൽ പങ്കെടുക്കാനാണ് അങ്കമാലി മജിസ്ട്രേറ്റ് കോടതി ദിലീപിന് അനുമതി നൽകിയത്. ദിലീപിനെ ജയിലിന് പുറത്ത് പോകാൻ അനുവദിക്കരുതെന്ന പ്രോസിക്യൂഷന്റെ തടസവാദം തള്ളിയാണ് കോടതിയുടെ ഉത്തരവ്.\nബുധനാഴ്ച രാവിലെ ഏഴ് മണി മുതൽ 11.45 വരെയാണ് ശ്രാദ്ധ ചടങ്ങ്. ആലുവയിലെ വീട്ടിലും ആലുവ മണപ്പുറത്തും ആയി നടക്കുന്ന ബലിതർപ്പണ ചടങ്ങിൽ പങ്കെടുക്കാൻ അനുവദിക്കണമെന്നായിരുന്നു ദിലീപിന്റെ അപേക്ഷ. 2008ല് അച്ഛൻ മരിച്ച ശേഷം എല്ലാ വർഷവും ഇതേ ദിവസം എവിടെ ആയിരുന്നാലും മൂത്ത മകനായ താൻ ബലിതർപ്പണം നടത്താറുണ്ട്. ഇത്തവണ ജയിലിൽ ആയതിനാൽ ചടങ്ങിൽ പങ്കെടുക്കാൻ അനുമതി നൽകണമെന്നായിരുന്നു ദിലീപിന്റെ അപേക്ഷ.\nദിലീപിന്റെ പ്രത്യേക അനുമതി അപേക്ഷയെ എതിർത്ത പ്രോസിക്യൂഷൻ കേസ് അന്വേഷണം പുരോഗമിക്കുകയാണെന്നും വീട്ടിൽ എത്താൻ ദിലീപിനെ അനുവദിച്ചാൽ അത് അന്വേഷണത്തെ ബാധിക്കുമെന്നും കോടതിയെ അറിയിച്ചു. കഴിഞ്ഞ വർഷം ഇതേ ദിവസം ദിലീപ് ബലിതർപ്പണം നടത്തിയിട്ടില്ലെന്നും പ്രോസിക്യൂഷൻ കോടതിയില് വാദിച്ചു. കഴിഞ്ഞ വര്‍ഷം ഇതേദിവസം ദിലീപ് തൃശൂരിലെ നെടുപുഴ എന്ന സ്ഥലത്ത് ആയിരുന്നു. ശ്രാദ്ധ ചടങ്ങിൽ മൂത്ത മകൻ തന്നെ പങ്കെടുക്കണം എന്നില്ലെന്നും പ്രോസിക്യൂഷന് കോടതിയെ അറിയിച്ചു. ജാമ്യാപേക്ഷയിൽ ഹൈക്കോടതി വാദം കേട്ടപ്പോൾ ദിലീപ് ഇത്തരം ഒരാവശ്യം ഉന്നയിച്ചില്ലെന്നും കോടതി ഓണാവധിക്ക് പിരിയുന്ന ദിവസം അപേക്ഷ നൽകാനായി തിരഞ്ഞെടുത്തതിൽ അസ്വാഭാവികതയുണ്ടെന്നും പ്രോസിക്യൂഷന് കോടതിയെ അറിയിച്ചു.\nദിലീപ് മാധ്യമങ്ങളോട് പ്രതികരിക്കാനിടയുണ്ടെന്നും ഇത് കേസിനെ ബാധിക്കുമെനന്നും പ്രോസിക്യൂഷൻ വാദിച്ചു. എന്നാൽ ദിലീപ് അതിന് മുതിരില്ലന്ന് പ്രതിഭാഗം അറിയിച്ചു. വാദങ്ങളും തടസവാദങ്ങളും എഴുതി നൽകാൻ കോടതി ആവശ്യപ്പെട്ടു. തുടര്‍ന്നാണ് അങ്കമാലി മജിസ്ട്രേറ്റ് കോടതി പ്രത്യേക അപേക്ഷയിന്മേല് വിധി പറഞ്ഞത്. അതേസമയം ദിലീപിന്റെ റിമാൻഡ് കാലാവധി ഈ മാസം 16 വരെ കോടതി നീട്ടി.


പേരിലെ 'അക്കിനേനി' എടുത്ത് മാറ്റി സമാന്ത; നാഗചൈതന്യയുമായി വേര്‍പിരിയുന്നുവെന്ന് റിപ്പോര്‍ട്ട് - Cinema - Malayalam News\nപേരിലെ 'അക്കിനേനി' എടുത്ത് മാറ്റി സമാന്ത; നാഗചൈതന്യയുമായി വേര്‍പിരിയുന്നുവെന്ന് റിപ്പോര്‍ട്ട്\nതെന്നിന്ത്യൻ ചലച്ചിത്രലോകത്തെ പ്രിയതാര ജോഡികളാണ് സമാന്തയും ഭര്‍ത്താവ് നാഗചൈതന്യയും. ഏറെ നാളത്തെ പ്രണയത്തിന് ഒടുവിൽ 2017 ലാണ് ഇരുവരും വിവാഹിതരായത്. ഇപ്പോഴിതാ കല്യാണത്തിന് ശേഷം സ്വന്തം പേരിനൊപ്പം ചേർത്ത 'അക്കിനേനി' എടുത്ത് മാറ്റി എന്നതാണ് ചർച്ചകൾക്ക് വഴിയൊരുക്കുന്നത്.\nസമാന്തയുടെ ഇൻസ്റ്റാഗ്രാം, ട്വിറ്റർ എന്നീ സമൂഹ മാധ്യമങ്ങളിൽ നിന്നാണ് താരം സമാന്ത അക്കിനേനി എന്ന പേര് മാറ്റി 'S' എന്ന അക്ഷരം മാത്രമായി ചുരുക്കിയത്. എന്നാൽ ഫേസ്ബുക്കിൽ താരം പേര് മാറ്റിയിട്ടുമില്ല. ഈ പെരുമാറ്റത്തിന് ചുവടുപിടിച്ച് ഇരുവരും വേര്‍പിരിയാന് പോകുന്നുവെന്ന തരത്തിലുള്ള വാര്‍ത്തകളാണ് പുറത്തുവരുന്നത്. എന്നാൽ പെരുമാറ്റത്തെ സംബന്ധിച്ച് താരം ഇതുവരെ ഒന്നും പ്രതികരിച്ചിട്ടില്ല.\nസമാന്തയുടെ വരാനിരിക്കുന്ന ചിത്രങ്ങൾ\nശാകുന്തളം എന്ന പുരാണ ചിത്രത്തിന്റെ ഷൂട്ടിംഗ് തിരക്കുകളിലാണ് താരം ഇപ്പോൾ. സിനിമയിൽ അല്ലു അർജുന്റെ മകൾ അല്ലു അർഹയും സൂഫിയും സുജാതയും എന്ന ചിത്രത്തിലൂടെ പ്രശസ്തനായ ദേവ് മോഹനും സമാന്തയോടൊപ്പം അഭിനയിക്കുന്നുണ്ട്.\nനയൻതാര വിജയ് സേതുപതി എന്നിവരെ കേന്ദ്ര കഥാപാത്രങ്ങളാക്കി സംവിധായകൻ വിഘ്‌നേശ് ശിവൻ ഒരുക്കുന്ന കാതുവാകുല രണ്ട് കാതൽ എന്ന ചിത്രത്തിലും സമാന്ത അഭിനയിക്കുന്നുണ്ട്. സംവിധായകൻ അശ്വിൻ ശരവണനൊപ്പം പേരിടാത്ത ഒരു ഹൊറർ ചിത്രത്തിലും താരം എത്തുന്നുണ്ട്.\nAlso Read | അക്ഷയ് കുമാർ ചിത്രം 'ബെല്‍ബോട്ടം' ഓഗസ്റ്റ് 19ന് തിയറ്ററുകളിൽ\nAlso Read | 'ഉപ്പും മുളകും' തിരിച്ചെത്തുന്നു; പക്ഷെ ചെറിയൊരു 'ട്വിസ്റ്റ്' ഉണ്ട്


' കേരളം കൊലപാതകങ്ങളുടെ കേന്ദ്രം'; ആര്.എസ്.എസ് പ്രചരണങ്ങളെ വാര്‍ത്തയാക്കി കേരളം പിടിക്കാന് അര്‍ണബിന്റെ പുതിയ ചാനല്\n'റവന്യൂ മന്ത്രി നിയമസഭയെ തെറ്റിദ്ധരിപ്പിക്കുന്നു'; മന്ത്രി പറയുന്നത് കള്ളമെന്നും എസ്. രാജേന്ദ്രന് എം.എല്.എ\nSaturday 6th May 2017 3:30pm\n‘ കേരളം കൊലപാതകങ്ങളുടെ കേന്ദ്രം’; ആര്.എസ്.എസ് പ്രചരണങ്ങളെ വാര്‍ത്തയാക്കി കേരളം പിടിക്കാന് അര്‍ണബിന്റെ പുതിയ ചാനല്\nSaturday 6th May 2017 3:23pm\nകോഴിക്കോട്: അര്‍ണബ് ഗോസ്വാമിയുടെ നേതൃത്വത്തില് ആരംഭിച്ച റിപ്പബ്ലിക് എന്ന ചാനല് കേരളത്തെ വലിയ തോതില് ലക്ഷ്യമിടുന്നതായി റിപ്പോര്‍ട്ട്. ‘കേരളത്തെ കൊലപാതകങ്ങളുടെ കേന്ദ്രം’ ആക്കി ദേശീയ തലത്തില് സംഘപരിവാര് നടത്തുന്ന പ്രചരണങ്ങള്‍ക്ക് ശക്തിപകരുന്ന രീതിയിലാവും റിപ്പബ്ലിക്കിന്റെ ഇടപെടലെന്നാണ് സൂചന.\n‘മുന്‍കൂര് ജാമ്യം ഇല്ല; എന്നിട്ടും അര്‍ണബ് സ്വതന്ത്രന്’; ആത്മഹത്യാപ്രേരണക്കുറ്റത്തിന് കേസെടുത്തിട്ടും അറസ്റ്റ് ചെയ്യാത്ത പൊലീസ് നടപടിക്കെതിരെ കോണ്‍ഗ്രസ്\nഇന്റീരിയര് ഡിസൈനറുടെ ആത്മഹത്യ; അര്‍ണാബ് ഗോസ്വാമിയ്‌ക്കെതിരെ എഫ്.ഐ.ആര്\n‘ജീവിക്കാനായി നിങ്ങള് കള്ളം പറയേണ്ടതില്ല’; അര്‍ണാബിന്റെ റിപ്പബ്ലിക്ക് ടി.വിയില് നിന്ന് രാജി വെച്ച് തന്നോട് മാപ്പ് പറയാനെത്തിയ മാധ്യമപ്രവര്‍ത്തകനെ അഭിനന്ദിച്ച് ശശി തരൂര്\nമാധ്യമപ്രവര്‍ത്തകരെ അര്‍ണബിന്റെ ചാനലിലേക്കു ക്ഷണിച്ചുകൊണ്ട് ചാനല് അധികൃതര് നടത്തിയ സംഭാഷണത്തിലാണ് ഇത്തരം സൂചനകളുള്ളത്. റിപ്പബ്ലിക് ചാനല് അധികൃതരുമായി നടത്തിയ ഫോണ് സംഭാഷണത്തിന്റെ വിശദാംശങ്ങള് പ്രമുഖദേശീയ മാധ്യമത്തിന്റെ റിപ്പോര്‍ട്ടറായ എസ്.ആര് പ്രവീണ് ഫേസ്ബുക്കില് കുറിച്ചിരുന്നു. ശബരിമല പോലുള്ള വിഷയങ്ങളിലും കേരളത്തില് ആര്.എസ്.എസുകാര് കൊല്ലപ്പെടുന്ന സംഭവങ്ങളിലും ഫോക്കസ് ചെയ്ത് കേരളം പിടിക്കാനാണ് അര്‍ണബ് ശ്രമിക്കുന്നതെന്ന സൂചനയാണ് അദ്ദേഹത്തിന്റെ കുറിപ്പില് നിന്നും ലഭിക്കുന്നത്.\nറിപ്പബ്ലിക് ചാനലിന്റെ വക്താവായ സ്ത്രീ തന്നെ ഫോണില് ബന്ധപ്പെട്ടിരുന്നുവെന്നും ചാനലുമായി സഹകരിക്കണമെന്ന് ആവശ്യപ്പെട്ടതായും പ്രവീണ് പറയുന്നു. ഇന്നല്ലെങ്കില് നാളെ തന്റെ പ്രത്യയശാസ്ത്രവും കരിയറും തമ്മില് ബാലന്‍സ് ചെയ്യേണ്ടി വരുമെന്നും അവര് തന്നോട് പറഞ്ഞതായി അദ്ദേഹം കുറിക്കുന്നു.\nതന്റെ മുന് ചാനലായ ടൈംസ് നൗവില് നിന്നും വ്യത്യസ്തമായി കേരളത്തിന് കൂടുതല് പ്രാധാന്യം നല്‍കുന്നതായിരിക്കും അര്‍ണബിന്റെ പുതിയ ചാനലായ റിപ്പബ്ലിക്ക്. ചാനലിന്റെ കേരളത്തിലെ പ്രവര്‍ത്തനങ്ങള് ഏഷ്യാനെറ്റുമായി കൂടിച്ചേര്‍ന്നായിരിക്കുമെന്നും അവര് പറഞ്ഞതായി പ്രവീണ് വ്യക്തമാക്കുന്നു. ബി.ജെ.പിയുടെ എം.പിയായ രാജീവ് ചന്ദ്രശേഖറുടെ ഉടമസ്ഥതയിലുള്ളതാണ് ഏഷ്യാനെറ്റ് എന്നതും ശ്രദ്ധേയമാണ്.\nചാനലിന് കേരളത്തില് ഒരു റിപ്പോര്‍ട്ടറായിരിക്കും ഉണ്ടാവുക. എല്ലാ ജില്ലകളിലും സ്റ്റിംഗര്‍മാരും ഉണ്ടാകും. ശബരിമല പോലുള്ള വലിയ സംഭവങ്ങളുണ്ടായാല് മറ്റിടങ്ങളില് നിന്നും വേണ്ട സഹായമെത്തുമെന്നും അവര് പറഞ്ഞതായി പ്രവീണ് പറയുന്നു. ശബരിമല സംഭവത്തെ അപകടമല്ലെന്നായിരുന്നു ആ സ്ത്രീ വിശേഷിപ്പിച്ചതെന്നും അദ്ദേഹം ചൂണ്ടിക്കാണിക്കുന്നു.\nതന്റെ മറ്റൊരു സുഹൃത്തിനോട് ഇതേ സ്ത്രീ റിപ്പബ്ലിക് ചാനല് കേരളത്തിലെ കൊലപാതകങ്ങളെ പ്രത്യേകിച്ചും ആര്.എസ്.എസ് പ്രവര്‍ത്തകരുടെ കൊലപാതകങ്ങളെ അതീവ പ്രാധാന്യത്തോടെ വാര്‍ത്തയാക്കുമെന്ന് പറഞ്ഞതായും അദ്ദേഹം പറയുന്നു.\nAlso Read: ചാമ്പ്യന്‍സ് ട്രോഫി: ടീം ഇന്ത്യയുടെ ഭാവി കയ്യാലപ്പുറത്താകുമ്പോള് കയ്യാലപ്പുറത്തെ തേങ്ങയാകുമോ അനില് കുംബ്ലെ?\nകേരളത്തെ കൊലപാതകങ്ങളുടെ കേന്ദ്രമാക്കിയുള്ള സംഘപരിവാറിന്റെ ദേശീയ മാധ്യമങ്ങളിലൂടേയും സോഷ്യല് മീഡിയയിലൂടേയുമുള്ള പ്രചരണങ്ങളുടെ പശ്ചാത്തലത്തില് അര്‍ണബിന്റേയും ലക്ഷ്യം ഇതുതന്നെയായിരിക്കും. ബി.ജെ.പി ഭരണത്തിലില്ലാത്ത സംസ്ഥാനങ്ങളെ കരിവാരിത്തേക്കുക ആയിരിക്കും അര്‍ണബിന്റെ ലക്ഷ്യം.


Sunday, May 31, 2020 13:15:46 PM\nസ്വന്തം ലേഖകൻ: ബ്രിട്ടീഷ് രാജകുടുംബാംഗങ്ങളായ ഹാരിക്കും മേഗനും അമേരിക്ക സുരക്ഷ നല്‍കില്ലെന്ന ട്രംപിന്റെ മുന്നറിയിപ്പിന് മറുപടിയുമായി മേഗനും ഹാരിയും. തങ്ങള് സുരക്ഷ ആവശ്യപ്പെട്ടിട്ടില്ലെന്നും സ്വയം പണം മുടക്കി സുരക്ഷ ഒരുക്കിയിട്ടുണ്ടെന്നുമാണ് ഇരുവരുടെയും ഔദ്യോഗിക പ്രതിനിധി അറിയിച്ചിരിക്കുന്നത്.\n“രാജകുമാരനും സസ്‌ക്‌സ് രാജകുമാരിയും യു.എസ് സര്‍ക്കാരിനോട് സുരക്ഷ ആവശ്യപ്പെടാന് തീരുമാനിച്ചിട്ടില്ല. സ്വകാര്യമായി സുരക്ഷ ഒരുക്കിയിട്ടുണ്ട്,” ഇരുവരുടെയും പ്രതിനിധി ഫോക്‌സ് ന്യൂസിനോട് പറഞ്ഞു.\n“യു.കെയുടെയും ബ്രിട്ടീഷ് രാജ്ഞിയുടെയും നല്ല സുഹൃത്താണ് ഞാന്. കൊട്ടാരം വിട്ട മേഗനും ഹാരിയും കാനഡിലേക്ക് മാറി എന്ന് റിപ്പോര്‍ട്ടുകള് വന്നിരുന്നു. ഇപ്പോള് അവര് കാനഡ വിട്ട് യു.എസിലേക്ക് വരികയാണ്, എന്തായാലും അവരുടെ സുരക്ഷയ്ക്കായി യു.എസ് പണമടയ്ക്കില്ല, അവര് പണമടയ്ക്കണം,” ട്രംപ് ട്വിറ്ററില് കുറിച്ചു.\nമാര്‍ച്ച് 31 നാണ് മേഗനും ഹാരിയും രാജസ്ഥാനങ്ങളില് ഔദ്യോഗികമായി ഒഴിവാകുന്നത്. നേരത്തെ തന്നെ ഇവര് ബ്രിട്ടന് വിട്ട് കാനഡയിലേക്ക് താമസം മാറിയിരുന്നു. ജനുവരി ആദ്യവാരമാണ് രാജകുടുംബ ചുമതലകളില് നിന്നും വിട്ട് നില്‍ക്കാനും സാമ്പത്തിക സ്വാതന്ത്ര്യം കൈവരുത്താനും ആഗ്രഹിക്കുന്നതായി പ്രിന്‍സ് ഹാരിയും മേഗനും ഔദ്യോഗിക പ്രസ്താവനയിറക്കിയത്. കാനഡയിലും ബ്രിട്ടനിലുമായി മകന് ആര്‍ക്കിക്കൊപ്പം പുതിയ ജീവിതം തുടങ്ങാനായിരുന്നു ഇരുവരുടെയും പദ്ധതി.


Local body by election BJP gets only9votes in nellikkunnu ward | 'ശബരിമല' പണിയായി, റാന്നിയിലെ ഒരു വാര്‍ഡില് ബിജെപിക്ക് കിട്ടിയത് വെറും ഒന്‍പത് വോട്ട്!! - Malayalam Oneindia\nPublished: June 28 2019, 14:23 [IST]\nപത്തനംതിട്ട: തദ്ദേശ തിരഞ്ഞെടുപ്പില് പത്തനംതിട്ടയില് റാന്നിയിലെ വാര്‍ഡില് ബിജെപിക്ക് കനത്ത പരാജയം. ശബരിമല യുവതീ പ്രവേശന സമരങ്ങളുട കേന്ദ്രമായ റാന്നിയില് നടന്ന ഉപതിരഞ്ഞെടുപ്പില് ബിജെപിക്ക് ലഭിച്ചത് വെറും ഒന്‍പത് വോട്ടാണ്. ലോക്സഭ തിരഞ്ഞെടുപ്പിലും മണ്ഡലത്തില് കനത്ത തോല്‍വിയാണ് ബിജെപി സ്ഥാനാര്‍ത്ഥി നേടിയത്.\nഅതേസമയം റാന്നി പഞ്ചായത്ത് ഇത്തവണ യുഡിഎഫില് നിന്ന് എല്‍ഡിഎഫ് പിടിച്ചെടുത്തു. ലോക്സഭ തിരഞ്ഞെടുപ്പിലും റാന്നിയില് ബിജെപി മൂന്നാം സ്ഥാനത്തേക്ക് പിന്തള്ളപ്പെട്ടിരുന്നു. റാന്നി നിയമസഭ മണ്ഡലത്തില് സിപിഎമ്മാണ് അധികാരത്തില്.\nറാന്നിയിലെ അങ്ങാടി പഞ്ചായത്തില് കോണ്‍ഗ്രസ് അംഗവും പഞ്ചായത്ത് പ്രസിഡന്‍റുമായിരുന്ന ബാബു പുല്ലാട് രാജിവെച്ചതിനെ തുടര്‍ന്നാണ് ഇവിടെ തെരഞ്ഞെടുപ്പ് നടന്നത്. കോണ്‍ഗ്രസിലെ ധാരണ പ്രകാരം ബാബു പുല്ലാട് പ്രസിഡന്‍റ് സ്ഥാനം രാജിവെയ്ക്കാന് തയ്യാറാവാതിരുന്നതോടെ യുഡിഎഫ് അംഗങ്ങള് അവിശ്വാസത്തിന് നോട്ടീസ് നല്‍കുകയായിരുന്നു.\nഡിസിസി നിര്‍ദ്ദേശ പ്രകാരം തന്നെയായിരുന്നു യുഡിഎഫ് നേതാക്കളുടെ നീക്കം. എന്നാല് അവിശ്വാസം ചര്‍ച്ച ചെയ്യേണ്ട ദിവസം പ്രസിഡന്‍റ് സ്ഥാനവും അംഗത്വവും ബാബു പുല്ലാട് രാജിവെയ്ക്കുകയായിരുന്നു. ഇതോടെയാണ് നെല്ലിക്കമണ്ണില് ഉപതിര‍ഞ്ഞെടുപ്പ് നടന്നത്. ഇവിടെ യുഡിഎഫ് സ്ഥാനാര്‍ത്ഥിയായി അനി വലിയകാലായിലും എന്‍ഡിഎ സ്ഥാനാര്‍ത്ഥിയായി ടികെ രാധാകൃഷ്ണനുമാണ് മത്സരിച്ചത്.\nഇടത് സ്വതന്ത്രനായി മാത്യൂസ് എബ്രഹാമും മത്സരിച്ചു. എന്നാല് കഴിഞ്ഞ തവണ യുഡിഎഫ് ജയിച്ച റാന്നി അങ്ങാടി പഞ്ചായത്തിലെ ഒന്നാം വാര്‍ഡായ നെല്ലിക്കമണ്ണ് ഇത്തവണ യുഡിഎഫില് നിന്ന് എല്‍ഡിഎഫ് പിടിച്ചെടുത്തു. മാത്യൂസ് എബ്രഹാം 38 വോട്ടുകള്‍ക്കാണ് ഇവിടെ ജയിച്ചത്. ബിജെപിക്ക് വാര്‍ഡില് ഒന്‍പത് വോട്ടുകള് മാത്രമാണ് നേടാനായത്. കഴിഞ്ഞ തവണ കോണ്‍ഗ്രസ് സ്ഥാനാര്‍ഥിയായി മത്സരിച്ച ബാബു പുല്ലാട്ട് 25 വോട്ടിന്റെ ഭൂരിപക്ഷത്തിലായിരുന്നു മണ്ഡലത്തില് വിജയിച്ചത്.\nഇത്തവണ ലോക്സഭ തിരഞ്ഞെടുപ്പിലും റാന്നിയില് എല്‍ഡിഎഫ് സ്ഥാനാര്‍ത്ഥി വീണ ജോര്‍ജ്ജായിരുന്നു മണ്ഡലത്തില് മുന്നില്. 50755 വോട്ടുകളായിരുന്നു മണ്ഡലത്തില് വീണ നേടിയത്. അതേസമയം യുഡിഎഫ് സ്ഥാനാര്‍ത്ഥിയായ ആന്‍റോ ആന്‍റണിക്ക് 42,931 വോട്ടുകളാണ് ലഭിച്ചത്. എന്‍ഡിഎ സ്ഥാനാര്‍ത്ഥി കെ സുരേന്ദ്രന് ഇവിടെ മൂന്നാം സ്ഥാനത്തായിരുന്നു. 39,560 വോട്ടുകളാണ് മണ്ഡലത്തില് സുരേന്ദ്രന് നേടിയത്.\nഅതേസമയം ആലപ്പുഴ ജില്ലയിലെ കുത്തിയതോട് പഞ്ചായത്ത്ത മുത്തുപറമ്പ് വാര്‍ഡും ഇത്തവണ യുഡിഎഫില് നിന്ന് എല്‍ഡിഎഫ് പിടിച്ചെടുക്കുകയായിരുന്നു. കെപിസിസി അംഗമായ അബ്ദുള് ഗഫൂര് ഹാജി മരിച്ചതോടെയാണ് ഇവിടെ ഉപതിരഞ്ഞെടുപ്പ് നടന്നത്. ഗഫൂര് ഹാജി 11 വോട്ടുകള്‍ക്കായിരുന്നു മണ്ഡലത്തില് ജയിച്ചത്. എന്നാല് ഇത്തവണ 76 വോട്ടിന്‍റെ ഭൂരിപക്ഷത്തില് ഇവിടെ സിപിഐ സ്ഥാനാര്‍ത്ഥി എസ് ഷിയാദ് ജയിക്കുകയായിരുന്നു.\nകൊല്ലം അഞ്ചല് പഞ്ചായത്തിലെ മാര്‍ക്കറ്റ് വാര്‍ഡും യുഡിഎഫില് നിന്നും എല്‍ഡിഎഫ് സ്വന്തമാക്കി. എല്‍ഡിഎഫിലെ നസീമ ബീവിയാണ് ഇവിടെ വിജയിച്ചത്. 46 വോട്ടുകളുടെ ഭൂരിപക്ഷത്തിലായിരുന്നു ജയം.13 ദില്ലകളിലെ 44 തദ്ദേശ സ്വയംഭരണ വാര്‍ഡുകളിലാണ് ഇന്ന് ഉപതിരഞ്ഞെടുപ്പ് നടന്നത്. തെരഞ്ഞെടുപ്പ് നടന്ന 44 വാര്‍ഡുകളില് 23 എണ്ണം എല്‍ഡിഎഫിന്റെയും 14 എണ്ണം യുഡിഎഫിന്റെയും നാലെണ്ണം ബിജെപിയുടെയും സിറ്റിങ് സീറ്റുകളാണ്.\nby election pathanamthitta bjp cpm ldf sabarimala udf nda ഉപതിരഞ്ഞെടുപ്പ് സിപിഎം പത്തനംതിട്ട ബിജെപി എല്‍ഡിഎഫ് കോണ്‍ഗ്രസ്\nLocal body by election BJP gets only9votes in nellikkunnu ward\nStory first published: Friday, June 28, 2019, 14:23 [IST]


എനിക്ക് വേണ്ടിയും ഒരു കഥാപാത്രം കരുതിയിരുന്നു, എന്നാല് ആ ഭാഗ്യം എനിക്കുണ്ടായില്ല, വേദനയോടെ മഞ്ജു | Manju Warrier's facebook post about IV Sasi - Malayalam Filmibeat\n» എനിക്ക് വേണ്ടിയും ഒരു കഥാപാത്രം കരുതിയിരുന്നു, എന്നാല് ആ ഭാഗ്യം എനിക്കുണ്ടായില്ല, വേദനയോടെ മഞ്ജു\nPublished: Wednesday, October 25, 2017, 9:48 [IST]\n'ആ ഭാഗ്യം എനിക്കുണ്ടായില്ല' വേദനയോടെ മഞ്ജു | filmibeat Malayalam\nമലയാളത്തിന് ഹിറ്റ് സിനിമകളെയും സൂപ്പര് താരങ്ങളെയും സമ്മാനിച്ച ഐവി ശശിയുടെ വേര്‍പാടിന്റെ വേദനയിലാണ് മലയാള സിനിമാ പ്രവര്‍ത്തകരും സിനിമാ സ്‌നേഹികളും. ആ വേദന പങ്കുവച്ച് പലരും സോഷ്യല് മീഡിയയിലും ചാനല് അഭിമുഖങ്ങളിലും എത്തി.\nഫേസ്ബുക്കിലൂടെയാണ് മഞ്ജു വാര്യര് ഐവി ശശിയുടെ മരണത്തോട് പ്രതികരിച്ചത്. ഐവി ശശിയുടെ സിനിമയില് ഇതുവരെ മഞ്ജു അഭിനയിച്ചിട്ടില്ല. മൂന്ന് വര്‍ഷം മുന്‍പ് ഒരു സിനിമയില് അവസരം ലഭിച്ചെങ്കിലും അത് സംഭവിച്ചില്ല എന്ന് മഞ്ജു പറയുന്നു. മഞ്ജുവിന്റെ വാക്കുകളിലൂടെ തുടര്‍ന്ന് വായിക്കാം...\nമലയാള സിനിമയിലെ ഒരു അതുല്യപ്രതിഭ കൂടി നമ്മെ വിട്ടു പോയിരിക്കുന്നു. ഒരു പക്ഷെ എന്നെപ്പോലെ തന്നെ സിനിമയില് ഒട്ടു മിക്കവര്‍ക്കും 'ഹിറ്റ് മേക്കര്' അല്ലെങ്കില് 'മാസ്റ്റര് ക്രാഫ്റ്റ്‌സ്മാന്' എന്ന വാക്ക് കേള്‍ക്കുമ്പോള് ആദ്യം മനസ്സിലേക്ക് ഓടിയെത്തുന്ന പേര് ഐ. വി.ശശി എന്നായിരിക്കും.\nഎനിക്ക് വേണ്ടി കരുതിയ വേഷം\nതാരങ്ങളെക്കാള് കരുത്തനായ സംവിധായകനായി, ദക്ഷിണേന്ത്യന് സിനിമയില് എന്നല്ല ഇന്ത്യന് സിനിമയില് തന്നെ ആര്‍ക്കും മറികടക്കാനാവാത്ത നേട്ടങ്ങള് കൊയ്ത ഐ. വി. ശശി സര് മൂന്നു വര്‍ഷങ്ങള്‍ക്കു മുമ്പ് ഒരു സിനിമ മനസ്സില് ആലോചിച്ചപ്പോള് എനിക്കു വേണ്ടിയും ഒരു കഥാപാത്രം കരുതിയിരുന്നു എന്നു ഞാന് അഭിമാനത്തോടെ ഓര്‍ക്കുന്നു.\nപക്ഷെ ആ സിനിമ സംഭവിച്ചില്ല. സിനിമയില് ഒരു കാലഘട്ടത്തെ സൃഷ്ടിച്ച ആ വലിയ സംവിധായകനോടൊപ്പം പ്രവര്‍ത്തിക്കാനുള്ള ഭാഗ്യം എനിക്കുണ്ടായില്ല.\nഐവി ശശിയും ആ തൊപ്പിയും\nഎന്നെന്നും ഓര്‍ക്കാന് ഒരുപാട് നല്ല സിനിമകള് സമ്മാനിച്ച പ്രിയപ്പെട്ട ശശി സര്, മലയാള സിനിമയെ സ്‌നേഹിക്കുന്ന ഏതൊരാളുടെയും ഉള്ളില് അങ്ങ് എന്നും ജീവിക്കും. അങ്ങേക്ക് ഏറ്റവും പ്രിയപ്പെട്ട ആ തൊപ്പി അങ്ങയുടെ പേരില്‍ത്തന്നെ എന്നും അറിയപ്പെടും.\nഇതാണ് മഞ്ജു വാര്യരുടെ ഫേസ്ബുക്ക് പോസ്റ്റ്. 12 ആയിരത്തിലധികം ലൈക്കുകളും 200 ല് ഏറെ ഷെയറുകളും പോസ്റ്റിന് ലഭിച്ചു കഴിഞ്ഞു.\nRead more about: manju warrier iv sasi facebook malayalam film malayalam movie malayalam cinema മഞ്ജു വാര്യര് ഐവി ശശി മലയാളം സിനിമ ഫേസ്ബുക്ക്\nManju Warrier's facebook post about IV Sasi\nStory first published: Wednesday, October 25, 2017, 9:48 [IST]


ഓടിക്കൊണ്ടിരുന്ന ബസ് കത്തി മലയാളി മരിച്ചു- abu dhabi minibus accident fire malayalee expatriate 102243 - Oneindia Malayalam Thought for the day\nവണ്‍ഇന്ത്യ » മലയാളം » പ്രവാസിഓടിക്കൊണ്ടിരുന്ന ബസ് കത്തി മലയാളി മരിച്ചുPosted by: Shabnam Aarif\nഅബുദാബി: ഓടിക്കൊണ്ടിരിക്കുന്ന മിനിബസ് കത്തി കണ്ണൂര് സ്വദേശിയായ ഡ്രൈവര് വെന്തു മരിച്ചു. കാറോത്ത് അഷ്‌റഫ് (48) ആണ് മരിച്ചത്. അബുദാബി - ദുബയ് ഹൈവേയിലെ അല് സാമയിലാണ് അപകടം സംഭവിച്ചത്.\nയുഎഇയില് ചൂടു കൂടിക്കൊണ്ടിരിക്കുന്ന സാഹചര്യത്തില് ഇത്തരം അപകടങ്ങള്‍ക്ക് സാധ്യത കൂടുതല് ആണ്. അതുകൊണ്ട് തന്നെ വേണ്ട മുന്‍കരുതലുകള് എടുക്കേണ്ടത് അത്യന്താപേക്ഷിതമാണ്.\nമിനി ബസ് കത്തിക്കൊണ്ട് റോഡിലൂടെ വരുന്നത് കണ്ട് ഒരാള് എമര്‍ജെന്‍സി നമ്പറിലേക്ക് വിളിച്ച് കാര്യം പറയുകയായിരുന്നു. അടിയന്തിര സഹായ സേന വളരെ പെട്ടെന്നു തന്നെ അപകട സ്ഥലത്ത് എത്തിയെങ്കിലും അഷ്‌റഫിന്റെ കത്തിയെരിഞ്ഞ മൃതദേഹം മാത്രമാണ് ലഭിച്ചത്.\nഅപകടം നടക്കുമ്പോള് ഡ്രൈവര് മാത്രമേ ബസില് ഉണ്ടായിരുന്നുള്ളു. തന്റെ കമ്പനിയിലെ ജോലിക്കാരെ ഇറക്കിയ ശേഷം ദുബയിലേക്ക് തിരിച്ചു ബസ് ഓടിച്ചു പോവുകയായിരുന്നു അഷ്‌റഫ്.\nഅഷ്‌റഫിന്റെ മരണ സര്‍ട്ടിഫിക്കറ്റില് ഹൃദയ സ്‌തംഭനം ആണ് ഒരു മരണ കാരണം ആയി പറയുന്നത്. അപകടത്തിനിടയില് ഹൃദയ സ്‌തംഭനവും നടന്നിട്ടുണ്ടാകും എന്നാണ് അനുമാനം.\nഭാര്യയും നാല് കുട്ടികളും ഉണ്ട് മരണപ്പെട്ട അഷ്‌റഫിന്. നാല് വര്‍ഷമായി ദുബയിലെ ഒരു അഡ്വര്‍ട്ടൈസിങ് കമ്പനിയില് ഡ്രൈവറായി ജോലി ചെയ്‌തു വരികയായിരുന്നു അഷ്‌റഫ്.\nTopics: abu dhabi,\taccident,\tfire,\tmalayalee,\texpatriate,\tഅബുദാബി,\tദുബയ്,\tബസ്,\tഅപകടം,\tഅഗ്നിബാധ,\tമലയാളി,\tപ്രവാസി\nEnglish summaryThe horrific death ofadriver who was burnt alive in his moving vehicle underscores the urgent need to take precautions to avert similar tragedies as the summer sets in.\nRelated Articlesഅബുദാബിയിലും ഫുജൈറയിലും തീപിടുത്തംപ്രവാസി വിദ്യാര്‍ഥികള്‍ക്കായി രജിസ്ട്രേഷന്‍തുടങ്ങിമലയാളി ഡോക്ടര് അബുദാബിയില് കൊല്ലപ്പെട്ടുയുഎഇയില് ശക്തമായ പൊടിക്കാറ്റും മഴയും June 13, 2012 ലെ വാര്‍ത്തകള്


അഡ്‌ലെയ്ഡില് 36 റണ്‍സിന് ഇന്ത്യ പുറത്തായതില് സന്തോഷം; ഷുഐബ് അക്തര് – Chandrika Daily\nBy web desk3Saturday December 19, 2020 21:17 pm\nഅഡ്‌ലെയ്ഡില് 36 റണ്‍സിന് ഇന്ത്യ പുറത്തായതില് സന്തോഷം; ഷുഐബ് അക്തര്\n2013ല് ജൊഹന്നാസ് ബര്‍ഗില് പാകിസ്ഥാനെ സൗത്ത് ആഫ്രിക്ക 49 റണ്‍സിന് ഓള്‍ഔട്ട് ആക്കിയിരുന്നു\nലാഹോര്: അഡ്‌ലെയ്ഡില് 36 റണ്‍സിന് ഇന്ത്യ പുറത്തായതില് സന്തോഷിച്ച് പാകിസ്ഥാന് പേസര് ഷുഐബ് അക്തര്. തന്റെ രാജ്യത്തിന്റെ ടെസ്റ്റിലെ ചെറിയ സ്‌കോര് എന്ന റെക്കോര്‍ഡ് ഇന്ത്യ മറികടന്നതില് സന്തോഷിക്കുന്നതായി അക്തര് പറഞ്ഞു.\n2013ല് ജൊഹന്നാസ് ബര്‍ഗില് പാകിസ്ഥാനെ സൗത്ത് ആഫ്രിക്ക 49 റണ്‍സിന് ഓള്‍ഔട്ട് ആക്കിയിരുന്നു. രാവിലെ ഉണര്‍ന്ന് ടിവി വെച്ചു. കഴിഞ്ഞ ദിവസത്തെ കളി കണ്ടിരുന്നില്ല. ഇന്ത്യ 369 റണ്‍സ് സ്‌കോര് ചെയ്‌തെന്നാണ് കരുതിയത്. പിന്നാലെ കണ്ണു തിരുമ്മി ഞാന് ശ്രദ്ധിച്ച് നോക്കി. അപ്പോഴാണ് 36 എന്നും9എന്നും കണ്ടത്. ഒരാള് റിട്ടയേര്‍ഡ് ഹേര്‍ട്ട് ആവുകയായിരുന്നു. നാണം കെടുത്തുന്ന തോല്‍വിയാണ്. നാണം കെടുത്തുന്ന ബാറ്റിങ് ആണ്. ലോകത്തിലെ വമ്പന് ബാറ്റിങ് നിര തകര്‍ന്നടിഞ്ഞു, അക്തര് പറയുന്നു.\nഞങ്ങളുടെ റെക്കോര്‍ഡും അവര് മറികടന്നു. 36ന് ഓള്‍ഔട്ട്. ലജ്ജാവഹമായ പ്രകടനമാണ് ഇത്. ഞങ്ങളുടെ റെക്കോര്‍ഡ് അവര് മറികടന്നു എന്നതാണ് എന്നെ സന്തോഷിപ്പിക്കുന്നത്. ക്രിക്കറ്റില് ഇങ്ങനെയെല്ലാം സംഭവിക്കും. വിമര്‍ശനങ്ങള് അംഗീകരിക്കുക.\nഓസ്‌ട്രേലിയക്കെതിരെ രണ്ടാം ഇന്നിങ്‌സില് 60 റണ്‍സിന് മുകളില് ലീഡുമായി ഇറങ്ങിയ ഇന്ത്യ 36 റണ്‍സിന് രണ്ടാം ഇന്നിങ്‌സില് ഓള്‍ഔട്ട് ആവുകയായിരുന്നു. ഇന്ത്യന് ടീമിന്റെ ടെസ്റ്റിലെ ഏറ്റവും ചെറിയ ടോട്ടലാണ് ഇത്.